
EDITORIAL 





Pentru un Nuirnberg 
al comunismului 


românesc 














N 

În ultimele luni, din raţiuni pe care nu le di- 
secăm aici, tema scuturării definitive de rezi- 
duurile comuniste a căpătat, în sfîrşit, consisten- 
ță. CNSAS - instituţie abilitată să ne divulge nu- 
mele securiştilor şi informatorilor Securităţii co- 
muniste - a primit 1,3 milioane de dosare. E un 
pas mare spre realizarea scopului pentru care 
CNSAS a fost înființat, chiar dacă mai rămîn vreo 
sută de mii de dosare sub obroc, pe motiv că ar 
ține de siguranța națională. 

Solicitările repetate ale foştilor deţinuţi po- 
litici - făcute dimpreună cu numeroase organi- 
zaţii civice - de condamnare a regimului crimi- 
nal comunist sînt pe cale de a fi satisfăcute. Pre- 
mierul Tăriceanu a creat un Institut de Investi- 
gare a Crimelor Comunismului (IICC), iar pre- 
şedintele Băsescu a convocat o Comisie care să 
documenteze răul roşu şi să întocmească un 
raport care să stea la baza condamnării comu- 
nismuluil. 


Claudiu Târziu 





Ne-a luat 16 ani ca să vorbim serios despre necesitatea unui proces al 
comunismului. Cei care s-au opus cel mai mult şi discuţiei, şi declanşării 
procesului ne cer acum să o lăsăm baltă, sub pretextul că ar ti prea 
tîrziu. Vom arăta de ce trebuie condamnat regimul comunist, de ce e 
musai să-i deconspirăm pe cei care au făcut poliție politică şi care este 
rolul unei legi a lustraţiei astăzi. 


Senatul a adoptat Legea Lustraţiei, stîrnind 
în presă şi pe scena politică o avalanșă de poziţii 
pro şi contra. 

Cei care se opun Legii Lustraţiei, în special, şi 
procesului comunismului, în general, ridică, în 
principal, două obiecţii. Prima: orice demers în 
acest sens este tardiv. În opinia lor, la începutul 
anilor '90 era motivată şi esenţială o astfel de 
igienizare a vieţii publice. Azi nu s-ar mai justifica, 
pentru că deja nomenclatura comunistă şi secu- 
riştii au deținut, ani întregi, controlul structurilor 
de putere, au pus bazele unei societăţi democrati- 
ce, au îndreptat ţara pe făgăşul integrării euro- 
atlantice. Pe firul logic, dacă acele persoane nu s-au 
dovedit nocive pentru societate, nu ar fi nici 
drept şi nici util să fie eliminate din viața publică. 

A doua: pot cădea victime persoane nevino- 
vate şi/sau de mare valoare profesională şi de 
maximum ajutor pentru progresul României, 
care n-au avut un rol major în regimul comunist 
şi n-au făcut rău2. Să precizăm scurt că toți cei 
care au făcut parte din sistem, l-au legitimat şi 


1 Din păcate, Institutul poate muri înainte de a-şi împlini menirea, odată cu schimbarea Puterii, iar asupra 
Comisiei planează suspiciunea pentru că este condusă de Vladimir Tismăneanu, fiu de evrei bolşevici, care au 


intrat în România pe tancurile sovietice. 


2 Ion Cristoiu, înverşunat opozant al lustraţiei, îl dă de exemplu (în „Bolşevismul lustraţiei“, Jurnalul Naţional, 
20 aprilie 2006) pe actualul ministru de Externe, Mihai Răzvan Ungureanu, fost membru al CC al UTC pe cînd 
era liceean, şi care va cădea sub incidenţa legii. Cristoiu deplinge eventualitatea ca un om ca Ungureanu, care 
„ar putea contribui prin calităţile sale la propăşirea României“, să fie lăsat deoparte. Deocamdată, profesionistul 
Ungureanu şi-a trecut în cont două eşecuri: „afacerea Gojdu“ şi semnarea unor înțelegeri păguboase 
cu ruşii - despre care puteți citi în numărul de faţă al ROST. 

au lucrat pentru el sînt vinovați; au făcut răul 
prin asta. 

Înainte de a demonta cele două obiecții, să 
explicăm termenii. Lustrația înseamnă purifi- 
care, iar legea numită a lustraţiei le interzice foş- 
tilor nomenclaturişti PCR accesul în funcții publi- 
ce vreme de zece ani. Pentru a fi cu adevărat 
dreaptă, ar trebui să prevadă aceeaşi sancțiune şi 
pentru foştii angajaţi şi informatori ai Securităţii. 
Condamnarea comunismului este, în fapt, o de- 
claraţie politică a preşedintelui țării prin care 
acesta, în numele statului, recunoaşte atrocitățile 
regimului comunist şi prezintă scuze poporului 
român. În paralel, IICC va strînge probe pentru 
trimitere în judecată a unor persoane care au co- 
mis crime pe timpul comunismului (de la omo- 
ruri pînă la abuzuri grave). Verdictul este dat însă 
de instanţele de judecată, nu de IICC. 

În fine, deconspirarea Securității ca poliţie 
politică se traduce prin depistarea, de către spe- 





cialiştii CNSAS, a foştilor agenți şi informatori 
care, prin acțiunile lor, au încălcat drepturile cetă- 
țenilor, le-au provocat acestora suferințe sau i-au 
băgat în puşcărie pe motive politice. 

Fără îndoială, este regretabil că nu s-a făcut 
mai devreme procesul comunismului, cu toate ac- 
tele sale: condamnarea regimului, a ideologiei şi 
a doctrinei; deconspirarea oamenilor Securităţii; 
pedepsirea criminalilor şi lustraţia. Neîndoielnic 
este însă şi faptul că e bine ca acest proces să aibă 
loc şi mai tîrziu, decât niciodată. Iată câteva moti- 
ve. Generaţiile viitoare vor fi prevenite asupra 
răului pe care l-a produs comunismul şi nu vor fi 
tentate să dea credit unei astfel de ideologii dia- 
bolice3. Torţionari odioşi, de teapa unui Pleşiță, 
nu ne vor mai sfida şi ameninţa în continuaret. 
Încrederea opiniei publice în clasa politică ar fi 
ameliorată. Victimelor holocaustului roşu i se va 
face, într-o oarecare măsură, dreptate. Nu în ulti- 
mul rînd, emanciparea României de mentalitatea 
comunistă şi revenirea ei la normalitate se vor 
accelera, în absența frînelor care sînt astăzi oa- 
menii vechiului regim rămaşi în funcţii-cheie?. 

Cît despre presupusele „victime colaterale“ 
ale procesului comunismului, pot fi evitate, cu 
puțină atenţie la întocmirea textului de lege a lus- 
traţiei. Oricum, „drobul de sare“ nu este un argu- 
ment serios pentru renunțarea la lustraţie. Mai 
bine să cîntărim rezultatele lustraţiei din Cehia, 
Polonia şi Ungaria. 

În fine, remarcăm o inadmisibilă atitudine 
de îngăduință față de comunism şi de detesta- 
bilii săi slujitori, în vreme ce nimeni nu-şi pune 
problema că naziştii au fost vînaţi destul, că nu 
mai este necesară condamnarea regimurilor 
naziste/fasciste, sau să ceară dovezi ale cri- 
melor acestora. Dubla măsură aplicată celor 
două sisteme este dovada cea mai bună că în 
Occident se manifestă încă o vinovată complici- 
tate cu ruinatul imperiu comunist, iar, în cazul 
românesc, că societatea nu s-a desprins cu totul 
de comunism. 


3 Deja, cei care au acum sub 20 de ani nu ştiu ce a însemnat comunismul şi nu vor să creadă că a existat un regim 
atât de cumplit. Apoi, să nu uităm că mai există regimuri comuniste în Cuba, Coreea de Nord şi în China. 
Dar mentalitatea şi proastele obiceiuri comuniste - inclusiv cele de guvernare - domină în Rusia, 
R. Moldova, Belarus şi scot la răstimpuri capul în Franța. În plus, comuniştii deghizați în socialişti au cîştigat 


alegerile în Italia şi au un cuvânt greu de spus în UE. 


4 Este notoriu episodul în care gen. (1) de Securitate Nicolae Pleşiţă a povestit, în urmă cu puţină vreme, 
la o emisiune de televiziune cum I-a bătut pe disidentul Paul Goma. Securistul a adăugat că n-ar ezita să-l 


lovească pe Goma şi astăzi. 


5Vă închipuiți unde ar fi ajuns România dacă n-ar fi fost condusă peste un deceniu de către Ion Iliescu & Co? 

Fapte, vorbe, ginduri 


Patru personalități jertfelnice 
omagiate la Slobozia 

Asociaţia ROST a fost co-organizator al unei 
expoziţii-eveniment la Muzeul Judeţean 
Ialomița, alături de această instituţie şi de 
Consiliul Judeţean, joi, 27 aprilie a.c. Sub 
genericul „Patru biografii de cărturari/ Patru 
destine de martiri“, Muzeul Judeţean Ialomița a 
constiuit o expoziţie de documente, fotografii şi 
obiecte aparținînd lui 
Nicu Steinhardt, Radu 
Gyr, Vasile Voiculescu, 
Mircea Vulcănescu. 
Aceste personalităţi 
exemplare ale culturii 
române - modele atât 
prin viața pe care au dus- 
0, cît şi prin opera lăsată 
nouă - sînt legate prin jertfă. După Sfintele Paşti 
- o sărbătoare a jertfei din iubire şi a 
răscumpărării umanității prin jertfa Fiului lui 
Dumnezeu, lisus Hristos - manifestarea de la 
Slobozia s-a vrut o pildă de jertfă dată de 
oameni. Expoziţia, care durează pînă la 27 mai 
a.c., a fost deschisă prin cuvîntările 
organizatorilor şi ale rudelor celor omagiaţi. 
Claudiu Târziu, directorul revistei ROST - 
care a dedicat cîte un număr fiecăruia din cei 
patru -, a explicat de ce este importantă 
menţinerea vie a memoriei unor astfel de 
oameni. De asemenea, Claudiu Târziu 

a prezentat numărul pe aprilie al revistei 
ROST, închinat Părintelui Gheorghe Calciu. 
Emiliei Corbu, arheolog şi doctor în istorie, i se 
cuvine un cuvînt special de mulțumire pentru 
strădania şi dragostea cu care s-a ocupat de 
organizarea expoziţiei în cele mei mici detalii. 


CONSILIUL JUDEȚEAN IALOMIȚA 
MUZEUL JUDEŢEAN IALOMIŢA 
ASOCIATIA ROST 


PATRU BIOGRAFII DE CĂRTURARI 


SER, 


PATRU DESTINE DE MARTIRI 


N. STEINHARDT 
RADU GYR 

V. VOICULESCU 

M.VULCĂNESCU 


EDIT LEX LA ZE DEEA A DEA S CZA E ALEI 28 





„Evaghelia după Iuda“ 

La începutul lui aprilie, postul TV „National 
Geographic“ a transmis un documentar despre o 
aşa-zisă „Evanghelie după Iuda. Filmul este 
construit în jurul unui document în limba coptă, 
vechi din anii 200 - 300 după Hristos, care 


aparține seriei de evanghelii apocrife. 
Documentul a fost descoperit în 1970 şi în toți 
anii scurşi de atunci a fost tradus, cercetat 

şi autentificat. Potrivit acestui papirus, Iuda ar 
fost cel mai iubit dintre apostolii Mîntuitorului 
nostru, Care, de aceea, i-a încredințat misiunea 
de a-l trăda, ca să se poată împlini profeţiile 
privind moartea şi Învierea Sa. Logic, dacă 
Hristos nu ar fi fost trădat de Iuda, nu ar fi fost 
răstignit şi nu ar fi înviat. Or Învierea Domnului, 
prin care ni s-au deschis porţile mîntuirii, este 
esenţială pentru creştinism. Interesant, 
„Evanghelia după Iuda“ se încheie după trădare, 
fără să ne spună ce s-a întîmplat cu trădătorul. 
Întâi de toate se cuvine precizat că evanghelia 
înseamnă mărturia unuia din cei care au stat 
aproape de Iisus Hristos, cât Fiul lui Dumnezeu 
s-a aflat în trup, şi au cunoscut viața 

şi învățătura Sa în mod nemijlocit. Însă, după 
cum ştim din Sfinta Scriptură, Iuda s-a sinucis 
imediat după trădare, deci n-a avut vreme să 
scrie. A două observaţie: dacă Iuda ştia că, din 
supunere faţă de Hristos, a participat la 
realizarea scenariului divin pentru salvarea 
lumii, nu s-ar mai fi sinucis, comițind un păcat 
capital. Mai mult, dacă Mîntuitorul l-ar fi rugat 
pe Iuda să fie trădător pentru a se împlini 
profeţiile (cum se spune în document), după 
Înviere, cînd li s-a arătat apostolilor, cu siguranță 
Hristos le-a fi spus şi lor despre menirea pe care 
a avut-o Iuda. Nu există nici un motiv pentru 
care lisus, în incomparabila Sa dragoste de 
oameni, să fi lăsat ca uda să fie urit în vecii 
vecilor de toţi creştinii. Şi încă: Hristos ar fi ştiut 
dintru început că Iuda va ceda şi se va sinucide 
şi nu l-ar fi ales pentru această misiune. Una 
peste alta, „Evanghelia după Iuda“ pare mai 
degrabă o încercare de deposedare a lui lisus 
Hristos de dumnezeire, de prezentare a Sa ca a 
unui om care, este supus greşelii. Cel care a scris 
această poveste nu iu în calcul esența divină a 
lui lisus, care nu avea nevoie să joace tragedia 
răstignirii, pentru a putea aduce apoi bucuria 
Învierii. EI ştia că aşa se va întîmpla, nu trebuia 

să pună nimic la cale. După această 
„evanghelie“, mai rămîne să apară una în care să 
ni se spună că Iisus nici n-a înviat, ci a fost furat 
de ucenicii săi fanatici, care au reuşit astfel să 
mistifice împlinirea profeţiilor Sale. În fine, nu 
putem ignora faptul că „marea dezvăluire“ a fost 
difuzată în România, dar şi în alte țări creştine în 
plin post al Paştelui. 


Biserica și Academia, 

pe același front 

Societatea Culturală „Ţinutul Herţa“, prin 
preşedintele său, prof. dr. doc. Ion Gherman, ia 
poziţie în chestiunea moştenirii Gojdu. 
Profesorul Gherman ne-a trimis un mesaj, din 
care cităm: „Ne alăturăm unei asemenea juste 
poziţii (pentru recuperarea averii Gojdu - 

n. red.), în fruntea căreia s-a situat Biserica, prin 
ÎPS Mitropolitul Bartolomeu Anania, şi 
Academia Română (...). Considerăm că este 
necesar un front comun al celor două instituţii 
cu altele, care au obiective de interes naţional, şi 
în alte cazuri asemănătoare. Aşa, de pildă, 
Societatea noastră s-a adresat Academiei 
Române, cu rugămintea de a încerca să pună în 
valoare ruinele unei biserici domnești din satul 
Movila de lîngă Herţa, despre care se spune ca a 
fost ridicată de marele nostru Voievod Ştefan cel 
Mare. Ucrainienii, pe teritoriul cărora se găsesc 
astăzi aceste ruine, n-au nici un interes să se 
ocupe de ele. De asemenea, cele două înalte 
foruri ar putea să-şi dea mîna împotriva 
profanării mormintelor românilor din cimitirele 
de la Herţa şi din Cernăuţi. În cimitirul de la 
Herţa am putut vedea cum este batjocorita 
crucea-monument ridicată în memoria familiei 
de români loan Şoneriu, iar în cimitirul Central 
din Cernauţi, se ştie că a fost distrus mormîntul 
sorei lui Eminescu, în spaţiul respectiv fiind 
înhumată o familie de ucrainieni. De o soartă 
asemănătoare au avut parte şi mormîntul Acad. 
Dimitrie Dan, al lui 1.G. Sbiera, profesorul lui 
Eminescu, şi mormîntul pictorului Epaminonda 
Bucevschi. Se vede din acestea că, dacă 
sovieticii, mai înainte, nu încăpeau de cei vii, pe 
care s-au grăbit să-i închidă, să-i deporteze sau 
să-i asasineze, ucrainienii de astăzi 

nu încap nici de cei morţi, cărora le nesocotesc 
şi odihna de veci“. 


Pentru educaţia tradițională 
a copiilor noștri 

Complexul educaţional „Copil Isteţ“ a participat 
cu un stand propriu la târgul pentru şcoli 

şi grădinițe de la Palatul Copiilor, desfăşurat în 
perioada 6 - 12 aprilie a.c. Au fost expuse 
lucrările copiilor de Ia cercurile de artă: icoane 
pe sticlă, desene, farfurii de lut cu motive 
naţionale, linguri de lemn pictate şi căni de lut 
ars. De asemenea, a fost prezentată oferta 
educaţională a centrului, în tradiția creştin 
ortodoxă şi națională, pentru copiii de la vârsta 







[i E i 
de un an şi jumătate, pe grupe de vîrstă şi 
tematice, grădiniță şi program afterschool 
pentru clasele I-IV. Complexul educaţional 
„Copil Isteţ“ are binecuvîntarea Părintelui 
Protosinghel Iustin Pîrvu, stareţul Mănăstirii 
Petru-Vodă (Neamţ) şi funcționează sub 
îndrumarea duhovnicească a Părintelui Valentin 
Mâţu, starețul Mănăstirii Turnu - Prahova şi a 
Părintelui Amfilohie Brînză, duhovnicul 
Mănăstirii Diaconeşti - Bacău, cu ajutorul 
personalului didactic recomandat din 
mănăstirile bucureştene şi sprijinul creştinilor 
din zonă. Conceput ca replica românească 
(modestă, dar plină de elan sufletesc) şi 
creştin-ortodoxă la actualul curent cosmopolit, 
ecumenist-globalist şi sincretist-newage, 
complexul educațional „Copil Isteţ“ a pornit în 
iunie 2004, iniţial prin programul afterschool, 
dezvoltat ulterior, din 2005, cu grădiniţă într-o 
nou loc, urmat firesc de extinderea programelor 
pe o arie largă (cursuri de specialitate de 
germană intensiv, engleză, religie creştin 
ortodoxă, desen şi pictură, modelaj, artă 
tradițională românească, origami - în engleză, 

cursuri de patinaj pe gheaţă, înot, role, mişcări 
de dans şi coregrafie primară etc.). Contact şi 
detalii la www.copilistet.ro. 


Rugaţi-vă 
pentru Părintele Arsenie! 





Părintele Arhimandrit Arsenie Papacioc, unul 
dintre cei mai mari duhovnici ai României, trece 
printr-o mare cumpănă acum, la 92 de ani de 
viață. O hernie de disc l-a obligat să suporte, 
recent, o intervenţie chirurgicală destul de 
riscantă avînd în vedere virsta Părintelui. 
Operația s-a încheiat cu succes, medicii apreciind 
că Părintele Arsenie se află într-o formă fizică şi 
psihică excelente. Totuşi, covalescența este de 
durată şi pot apărea surprize neplăcute. Să ne 
rugăm pentru sănătatea sa, aşa cum şi Sfinţia Sa 
se roagă mereu pentru sufletele noastre, ale 
tuturor. 


Voronin sfidează din nou 

În zona Cimitirului Central din Chişinău 

se construieşte un uriaş monument ocupantului 
sovietic. Sute de muncitori şi soldați ai Armatei 
Naţionale lucrează răzbit pentru a termina 
monumentul înainte de 9 mai, cînd se vor 
împlini 61 de ani de la încheierea celui 

de-al II-lea război mondial. Monumentul, care 
înglobează şi un complex muzeal, este ridicat 
din ordinul direct al preşedintelui Vladimir 
Voronin, care în acest fel vrea să mai adauge un 
gest de slugărnicie față de Moscova, la şirul celor 
de pînă acum (începînd cu inventarea „limbii 
moldoveneşti“, continuînd cu falsificarea istoriei 
Basarabiei şi cu măsluirea recensămîntului 
populaţiei menit a demonstra că românii sînt 
minoritari, şi încheind cu ieşirile antiromâneşti 
cunoscute). Pînă acum, autoritățile 
moldoveneşti nu au construit nici măcar un 


monument închinat memoriei celor aproape un 
milion de victime ale represiunilor comuniste. 


Cedăm și în faţa Rusiei 

Legea pentru ratificarea Protocolului dintre 
România şi Rusia privind inventarierea relaţiilor 
bilaterale, publicată în Monitorul Oficial la 17 
aprilie, marchează înfrîngerea grea de 
consecinţe a diplomaţiei româneşesti. Interesele 
României legate de Federaţia Rusă sînt 
abandonate de Ministerul de Externe, aflat sub 
deplorabila conducere a lui Mihai Răzvan 
Ungureanu. Legea ratifică un document semnat 
la 8 noiembrie 2005 de către ministrul de 
Externe român M.R. Ungureanu şi omologul său 
de la Moscova, Serghei Lavrov. Document care a 
fost ascuns opiniei publice timp de 6 luni. Pe 
scurt, prin Protocol este abandonat Tezaurul 
românesc şi este ignorată ocuparea Basarabiei şi 
Bucovinei de nord de către URSS. 


Extratereștrii de la „ALA“ 

Marius Vasileanu, redactorul şef al „Adevărului 
literar şi artistic“, este semnatarul unui recent 
editorial care ne-a surprins neplăcut. Textul - 
intitulat „Duminica întilnirilor de miine“ - este o 
pledoarie pentru adaptarea Bisericii la 
realitățile veacului. Și autorul ne asigură 
dintr-un început că adaptarea nu înseamnă 
renunțare la esență. Totuşi, Vasileanu se pro- 
nunță, mai încolo, contra „fundamentaliştilor“ 
ortodocşi, care nu vor unitatea cu catolicii, şi nu 
pierde ocazia să-i aducă un elogiu papei Paul al 
IFlea. Într-un alt loc, Vasileanu crede că va veni 
vremea cînd ni se vor descoperi civilizațiile 
extraterestre şi că această întîlnire „va fi 
aducătoare nu numai de noi paradigme ci şi de 
noi sensuri pentru marile religii“. Probabil că el 
ne sugerează, astfel, subtil, să luăm mai uşor 
Sfinta Scriptură, că altminteri n-am crede 

în existenţa extratereştrilor. Ciudată învățătură 
pentru unul care pretinde că, de câţiva ani, predă 
religie ortodoxă şi istoria religiilor. Sub 
conducerea lui M. Vasileanu, „ALA“ părea a se 
îndrepta spre o cale tradițională, care 
valorizează literatura creştină şi redescoperă 
reperele vechii lumi româneşti. Să sperăm 

că acest editorial n-a fost decât un 

accident de parcurs. 

Pan M. Vizirescu, 
ultimul gindirist 


Horia Brad 


ăscut în satul Brăneţ, judeţul Olt, la 16 
N august 1903, din părinți țărani (Maria şi 

Marin), Pantelimon Vizerescu a urmat 
şcoala primară în comuna natală, apoi la Slatina. 
Studiile secundare şi le-a efectuat la Colegiul Na- 
țional din Craiova. A absolvit Facultatea de Litere 
a Universităţii Bucureşti, obținând licența în anul 
1929. În 1938 i-a fost acordat, cu menţiunea 
„magna cum laudae“, titlul de Doctor în Litere şi 
Filosofie, la aceeaşi Universitate, după ce şi-a sus- 
ținut lucrarea cu tema „Poezia specificului națio- 
nal“, în fața unei comisii de academicieni prezida- 
tă de Constantin Rădulescu-Motru. 

Pan M. Vizirescu a intrat în învățămînt ca 
profesor la Liceul Militar din Cernăuţi, apoi a fost 
mutat la Liceul Comercial Carol 1 din Bucureşti, la 
catedra pe care o avusese George Călinescu. 

În literatură a debutat la „Universul literar“ 
- condus de N. Iorga -, la 1922, semnîndu-şi tex- 
tele Pan M. Vizirescu. Din 1920, a început să cola- 
boreze la „Bilete de papagal“ - ziarul lui Tudor 
Arghezi. Iar din 1931 a publicat, timp de 15 ani, 
poezie, proză, studii critice şi eseuri în revista 
„Gândirea“ a lui Nichifor Crainic. „Gândirea“ era 
revista cu cel mai înalt prestigiu în epocă, din gru- 
parea sa selectă făcînd parte Lucian Blaga, V. Voi- 
culescu, Ion Pillat, Cezar Petrescu, Ion Petrovici, 
D. Stăniloae, Emil Cioran, Mircea Eliade, Dan 
Botta, Radu Gyr etc. 

În 1943, Pan M. Vizirescu a publicat antolo- 
gia Poezia noastră religioasă (Ed. Episcopiei Or- 
todoxe Române, Cluj), volum prefațat de un prim 
studiu pe tema poeziei creştine din literatura 
română. 

Pan M. Vizirescu a fost numit în 1939 direc- 
tor al ziarului „Curierul Serviciului Social“, organ 
de presă înființat de Dimitrie Gusti. Între 1940 şi 
1944 a condus revista „Muncitorul Român“, pu- 





blicaţie a Ministerului Muncii. În aceeaşi perioadă 
a fost subdirector la Radio-Jurnal Bucureşti şi di- 
rector de cabinet al Ministrului Propagandei - în 
timpul mandatului lui Nichifor Crainic şi apoi al 
lui Alexandru Marcu. 

În 1945, aşa-zisul Tribunal al Poporului, 
organizaţie de represiune - de inspiraţie sovieti- 
că — a guvernului Petru Groza, l-a condamnat, la 
muncă silnică pe viață. Judecat în „Procesul zia- 
riştilor“ a avut onoarea de a fi pedepsit alături de 
alți ziarişti de primă importanţă: Stelian Popescu, 
Nichifor Crainic, Pamfil Șeicaru, Romulus Sei- 
şanu etc. Din fericie, Pan M. Vizirescu a reuşit să 
se ascundă, chiar înainte de proces, în casa părin- 
ților şi a fraţilor săi din Slatina, unde a supravie- 
țui timp de 23 ani, într-un „exil de taină“ - cum 
însuşi l-a numit. 

În 1967, denunţat de un vecin, Pan M. Vizi- 
rescu a fost arestat de Securitate. După ce au veri- 
ficat şi s-au convins că în toată perioada în care a 
stat ascuns nu s-a implicat în nici o acțiune împo- 
triva regimului, securiştii lau eliberat, pe baza 
prevederii decretului de amnistie generală din 
1964. 

După 1967, a încercat să publice, dar edi- 
turile l-au refuzat. Ceva mai târziu, datorită spriji- 
nului Cellei Delavrancea şi a lui Şerban Ciocules- 
cu, Editura Eminescu i-a publicat trei volume: 
Poeme (1982); Sunet peste culmi (1985); Călăto- 
rie de taină (1988). La recomandarea lui Zaharia 
Stancu, cu care era în relaţii amicale din 1940, a 
fost primit în Uniunea Scriitorilor, moment din 
care participă la viaţa literară publică (întruniri, 
cenacluri, conferințe, dezbateri). 

După 1990, a publicat: Prinos de lumină și 
har(poezii religioase, Ed. Agora, Iaşi, 1995), Mi se 
oprise timpul (poezii, Ed. Eminescu, Bucureşti, 
1995), Liga oamenilor cinstiți (piesă de teatru, 
Ed. Agora, Iaşi, 1997; jucată la Teatrul Radiofonic 
în mai 1999), Antologie de versuri (Ed. Eminescu, 

Bucureşti, 1997), Coloane care cresc necontenit 
(portrete eseistice, Ed. Timpul, Iaşi, 1999). 

Pan M. Vizirescu a lăsat în manuscris o operă 
vastă, alcătuită din poezii, nuvele, un roman 
(Păcătoasa), lucrări dramatice, eseuri, articole 
critice, memorii. Parte din ele au fost tipărite pos- 
tum de către Editura Fundaţiei „Universitatea 
pentru Toţi“ - Slatina, în semn de omagiu la îm- 
plinirea unui secol de la naşterea scriitorului: 
Țărmul însingurării mele (poezii inedite, 2002), 
Armonii (versuri, 2003), Orizonturi lirice (ver- 
suri, 2003), Udroaica (piesă de teatru, 2003). 

Pan M. Vizirescu a fost ultimul reprezentant al 
„Gândirii“ lui Nichifor Crainic, calitate în care s-a 
simţit obligat să gireze, după revoluție, apariţia 
unei noi serii a revistei, iniţiată de un grup de tineri 
de ispravă. Din păcate, „Gândirea“ post-decembris- 
tă a avut o apariţie pînă la urmă meteorică, după 
citeva numere tipărite la răstimpuri, fără vreo peri- 
odicitate precizată, sucombînd fără zarvă. 


Întreaga viață a lui Pan M. Vizirescu a stat 
sub semnul dragostei: pentru Dumnezeu şi pen- 
tru neamul românesc. Pe urmele unui Petre Ţu- 
țea, în 1995, cu prilejul lansării volumului Prinos 
de lumină și har, avea să mărturisească: „Soco- 
tesc o binecuvântare că am venit pe lume în acest 
neam, că n-am fost deviat în altă parte. Aparte- 
nența mea la neamul românesc este într-adevăr, 
o bucurie și un dar ceresc“. Că acestea nu sînt sim- 
ple vorbe o dovedeşte creația sa. 

Om al Bisericii luptătoare, intelectual conşti- 
ent de „misiunea“ sa în lume - aceea de a trasn- 
mite generaţiilor viitoare repere sănătoase, un 
mesaj creştin şi o nemărginită devoțiune faţă de 
tot ce-i românesc -, Pan M. Vizirescu a fost iubit şi 
respectat de toți cei care l-au cunoscut şi mai ales 
de către tineri. 

A adormit întru Domnul la 27 ianuarie 
2000, deplin împăcat cu sine, cu Dumnezeu şi cu 
lumea. 

Pan M. Vizirescu, 
sub puterea credinţei 


şi a iubirii 


Dan Cosmulescu 





mama care, împreună cu fraţii ei, Pan şi 

Smarand Vizirescu, locuia în casa părinţilor 
situată în partea de jos a oraşului (vechi) Slatina. 
Întrebând-o, printre altele, ce face unchiul Pan, 
cu O uşoară şi vizibilă emoție, mi-a spus că se află 
în camera lui şi că se simte puţin obosit după o în- 
trevedere pe care o avusese cu un scriitor bucu- 
reştean chiar în acea zi. 

Vestea m-a bucurat într-atât încât mi-am zis 
că trebuie să-l văd neapărat pe unchiul Pan. La 
fiecare întâlnire cu dânsul simțeam nevoia să ne 
împărtăşim unul altuia părerile despre tot ce ne 
înconjura şi interesa, totodată, viața familiei 
noastre. Niciodată nu lipseau din asemenea dis- 
cuţii subiecte ce vizau literatura, arta şi cultura, în 
general. Erau momente de adevărată relaxare 
spirituală, care ne înflăcărau, ne înviorau şi ne 
înseninau, deopotrivă. 

De data asta, însă, am observat pe chipul 
unchiului Pan o anume paloare şi o neobişnuită 
absenţă în discuţia noastră. 

Rugându-l să-mi povestească despre întreve- 
derea cu scriitorul bucureştean, după o mică ezi- 
tare, evaziv, mi-a spus că s-a văzut cu un scriitor al 
cărui nume, din păcate, nu ka reținut. Acesta s-a 
interesat dacă mai scrie şi a dorit să ştie când mai 
vine la Bucureşti ca să-şi reia activitatea între co- 
legii de breaslă. 

M-a surprins relatarea seacă. Parcă n-ar fi fost 
vorba despre subiecte care totdeauna îl incitau şi-i 
încălzeau sufletul. Parcă n-ar fi fost vorba despre 
sine, În timp ce povestea, pe chip îi stăruia aceeaşi 
paloare şi o stare de neliniște îi stăpânea ființa. 

Bănuind că-mi ascunde ceva, l-am rugat să-mi 
spună deschis tot ce s-a întâmplat pentru că nu- 


$ pre sfârşitul lui iulie 1968, am trecut pe la 


mai astfel se poate elibera de tulburarea care-l cu- 
prinsese şi i se citea pe față. Apoi, sfătuindu-ne, 
vom găsi calea ieşirii din acest presupus impas. 
Îndemnul meu i-a descreţit fruntea şi i-a înseni- 
nat chipul. 


Securitatea a încercat 
să-l recruteze 


În acea zi (miercuri), după plecarea mea la 
serviciu, a venit acasă un tovarăş îmbrăcat în 
haine civile anunțându-l pe domnul Pan că un 
scriitor din Bucureşti doreşte să-l vadă şi-l invită, 
în jurul orei 12.00, la sediul Comitetului judeţean 
PCR Olt din Slatina. 

Cu firească bucurie, după ce a comunicat 
această veste mamei mele, Zoie, şi unchiului Sma- 
rand, şi-a pregătit cu multă grijă ținuta şi a plecat 
la întâlnirea anunțată. 

La intrarea în sediul Partidului a fost întâm- 
pinat şi introdus într-o încăpere spațioasă, sobru 
şi luminos mobilată. În fața unui birou somptuos 
se afla un tovarăș înalt, bine clădit, cu obraji tran- 
dafirii şi priviri albastre, păr bogat, argintiu spre 
tâmple, cu un profil ce exprima energie şi fermi- 
tate sub o aparentă amabilitate, toate acestea su- 
gerând o atmosferă primitoare dar, în acelaşi 
timp, o rece şi temătoare severitate. 

Rămânând singuri, tovarăşul de la birou la 
invitat pe unchiul Pan să ia loc pe unul din cele 
două fotolii aflate alături. 

Întrebându-l dacă dânsul este scriitorul Pan 
M. Vizirescu, tovarăşul, cu o nedisimulată bună- 
voinţă şi pe un ton uşor prevenitor, l-a anunțat că 
este colonelul C. de la Organul Central al Securi- 
tății Statului (fără a-i prezenta însă nici un act 
prin care să ateste identitatea sa) şi că nu trebuie 
să-l încerce nici cel mai mic sentiment de teamă la 

această întâlnire. L-a încredințat pe unchiul Pan 
că doreşte să discute deschis şi amical despre ac- 
tivitatea sa de scriitor şi gazetar, din trecut ca şi în 
prezent. 

Încă de la început i-a relatat că ştie cât de 
bine a fost apreciat ca om de cultură înainte de 23 
august 1944 şi că datorită acestui fapt i s-au în- 
niu, numindu-le. Nu a omis să-i amintească de- 
spre cele două ordine străine cu care a fost distins 
pentru activitatea sa publicistică din acea vreme. 

Succinta şi precisa relatare a tovarăşului 
colonel C. i-a creat unchiului Pan o contradictorie 
stare sufletescă, de mulțumire, dar şi de teamă. 

Nu l-a surprins că persoana din faţă era bine 
informată. Doar aceasta îi era meseria, dar la cu- 
prins o oarecare îngrijorare când i-a reamintit cu 
exactitate că, încă înainte de izbucnirea celui 
de-al doilea război mondial, reținuse atenţia arti- 
colul intitulat „Pericolul Roşu“, caracterizat prin- 
tr-un evident mesaj antisovetic, publicat pe prima 
pagină a unui cotidian central. 

Unchiul Pan a intuit imediat că „tovarășul 
colonel C.“ încearcă subtil să-l intimideze şi poate 
că are şi alte intenţii. 

Unchiul Pan a recunoscut, menţionând că în 
tot ce a scris şi a publicat ca ziarist înainte de 23 
august 1944 s-a condus după preceptele credinței 
creştine, socotind că numai astfel a putut dovedi 
că este un adevărat român, iubitor de ţară şi de 





Pan. M. Vizirescu 


Țărmul 
a 4 s-, 
insingurării mele 














neam, acesta fiind crezul existenţei lui. A adăugat 
că pentru această presupusă vină, în 1945, a fost 
condamnat la muncă silnică pe viață (în contu- 
macie); că 23 de ani i-a ispășit deja printr-o severă 
autoclaustrare, iar în anul 1964, conducerea sta- 
tului l-a grațiat laolaltă cu ceilalți scriitori şi gaze- 
tari români condamnaţi de Tribunalul Poporului 
în 1945, în „Procesul ziariştilor“. Neaflând nimic 
despre apariţia Decretului de grațiere din 1964, a 
mai stat ascuns până în iulie 1967, când a ieşit la 
lumină, în urma unui denunț. 

Cu aceeaşi amăgitoare amabilitate, „tovară- 
şul“ i-a atras atenţia că tocmai pentru acest motiv, 
în semn de recunoştinţă pentru gestul de înaltă 
gratitudine a Conducerii Statului, îi revine acum 
obligaţia să colaboreze cu instituţia pe care o re- 
prezintă la această întâlnire. Şi-apoi, trebuie să 
ştie că i se va oferi posibilitatea publicării scrieri- 
lor, precum şi alte nebănuite favoruri şi facilități. 
De altfel, aflându-se la Bucureşti, în cercul priete- 
nilor săi scriitori, în focul discuţiilor cu precădere 
literare, îi va fi la îndemână să abordeze şi alte as- 
pecte ale vieţii noastre cotidiene, ca de pildă: eco- 
nomice, sociale şi, de ce nu, chiar politice. Acestea 
din urmă l-ar înteresa cel mai mult, iar pe unchiul 
Pan îl consideră a fi persoana potrivită pentru 
asemenea „nobilă misiune“. De aceea, s-a oprit la 
dânsul cu toată nădejdea. A subliniat că nu este o 
treabă prea grea şi, cu timpul, devine obişnuință. 

La primul gest, brusc, de refuz din partea 
unchiului Pan, sesizat uşor de „tovarășul“, acesta 
i-a amintit că V.C., mai tânărul său confrate jude- 
țean, bine cunoscut pentru activitatea şi scrierile 
sale cu evident demers de dreapta din perioada 
interbelică, dând dovadă de înţelegere, a acceptat 
o asemenea ofertă, iar răsplata a fost pe măsură. 
I s-au publicat numeroase scrieri şi s-a bucurat de 
reale facilități şi privilegii. În concluzie, pentru un 
serviciu aşa de uşor, în condiții de largă generozi- 
tate, nu se poate pune problema refuzării ofertei. 

Unchiul Pan, îngrozit de această sumbră per- 
spectivă, i-a explicat că suferă de inimă şi nu va 
putea împlini această sarcină. 


Refuzul colaborării 


„Tovarăşul“ l-a îndemnat să nu ezite, să nu o 
considere ca o sarcină ci, dimpotrivă, aşa cum i-a 
mai spus, reprezintă o înaltă acţiune patriotică. 

Dacă va colabora fructuos, cu timpul, se va con- 
vige că şi alte personalități au înţeles demersul 
patriotic al acestei acţiuni. 

Observând starea de neliniște şi de nedu- 
merire care îl cuprinsese pe unchiul Pan, „tovară- 
şul“ l-a sfătuit să nu se grăbească cu răspunsul, dar 
să nu neglijeze avantajele de care se va bucura din 
plin, până la urmă. Va aştepta răspunsul peste o 
săptămână, în acelaşi birou. A ţinut să precizeze că 
doreşte un răspuns afirmativ şi că, de altfel, într-o 
astfel de situaţie nu există alternativă. 

Înainte de a se despărți, „tovarășul“ i-a atras 
atenţia foarte serios unchiului Pan că-i este in- 
terzis să comunice oricui ceea ce au discutat şi, cu 
atât mai mult lui Dan, nepotul, altfel, provocân- 
du-i acestuia mari necazuri. I-a sugerat să spună 
că au purtat discuţii pe teme literare, ca între scri- 
itori. Şi-a exprimat iar convingerea că poate con- 
ta pe discreţia, dar mai ales pe colaborarea un- 
chiului Pan, reamintindu-i de satisfacțiile care îl 
aşteaptă, în final, şi „nici un cuvânt lui Dan“. 


La această primă întâlnire, „tovarăşul“ a în- 
treţinut discuţia pe un ton surprinzător de conde- 
scendent, dar, pe alocuri, cu o foarte transparen- 
tă şi rău prevestitoare fermitate. 

După o asemenea întrevedere unchiul Pan 
avea suficiente motive să fie tulburat şi chiar în- 
grijorat. Nu ştia şi nici nu bănuia cum va evolua 
situația. 

L-am atenţionat că mărturisirea pe care mi-a 
făcut-o înseamnă nu numai eliberarea dintr-un 
coşmar care-l încleştase deja, uşurându-l sufleteş- 
te acum, dar şi mai important este faptul că aceas- 
ta constituie prima înfrângerea „tovarăşului“ 
care-i impusese categoric interdicția comunicării. 
Ne aflam pe drumul cel bun, de acum, în înde- 
părtarea unui virtual pericol. Singura soluţie pen- 
tru a scăpa de o eventuală primejdie era refuzul 
ferm şi fără ezitare. 

Astfel, la următoarea întâlnire, îi va repeta că 
este bolnav de inimă, fapt real, cunoscut foarte 

Gh.R., şi nu numai). Starea actuală a sănătăţii, din 
ce în ce mai precară, care nu-i primite nici să-şi 
mai continuie preocupărilor specifice unui scri- 
itor, recomandându-i-se un regim de viață foarte 
strict, liniştit şi ferit de orice fel de emoții. Cu atât 
mai mult, îi sunt interzise discuţii contradictorii, 
stresante. Şi, de fapt, cel mai important, credința 
sa, de adevărat creştin, îl opreşte să facă ceea ce îi 
este imposibil. În concluzie, în mod categoric nu 
poate să accepte oferta, oricât de generoasă ar fi 
răsplata. 

Pentru al convinge că va izbuti, i-am reamin- 
tit episodul din 1952, cu 16 ani în urmă, când, du- 
pă arestarea (în toiul nopții de vineri spre sâm- 
bătă, 17-18 iulie 1952) unchiului Marian (avocat, 
cel mai mic dintre fraţii săi) şi trimiterea lui la 
Canal, „tovarăşul“ căpitan S$., Comandantul de 
atunci al Securităţii raionului Slatina, în urma a 
două vizite succesive cu care m-a „onorat“ la sedi- 
ul întreprinderii unde lucram, mi-a propus insis- 
tent să accept „nobila misiune“ de agent informa- 
tor. La ultima vizită a căpitanului S., i-am sugerat 
acestuia să mă invite la sediul instituţiei pe care o 
conducea atunci la Slatina, să-mi cresteze pielea 
pe spate şi să presare sare pe locul respectiv, 
având astfel posibilitatea să se convingă person- 
al că eu nu voi accepta sub nici un motiv oferta 
lui. Până la urmă, căpitanul S. a renunţat şi n-a 
mai încercat niciodată să mă racoleze ca informa- 
tor. Este adevărat însă că pe parcursul anilor, în 
numeroase împrejurării ale vieţii mele, i-am 
simțit prezenţa. 

Încet, încet, unchiul Pan şi-a revenit şi, 
liniştindu-se, şi-a dat seama că numai astfel va 
a scăpa de strânsoarea celui urât şi ucigător 
coşmar. 

În ziua celei de-a doua întrevederi cu „tova- 
răşul colonel C.“, înainte de a pleca la serviciu, 
am trecut pe la unchiul Pan, k-am îndemnat din 
nou să nu cedeze la eventuale amenințări sau 
chiar la şantaj. 

După ce, împreună ca şi altă dată, am invocat 
ajutorul lui Dumnezeu, de protecţia căruia ne-am 
bucurat şi pe care am simțit-o de multe ori în mo- 
mentele grele ale vieţii noastre, l-am îmbrăţişat şi 
i-am urat succes. Era o mare încercare pentru el şi 
pentru noi toți. 

Retrăiesc, aievea, emoția acelor clipe, rezul- 
tatul reîntâlnirii cu „tovarășul colonel C.“ Însem- 


nând liniştea sau neliniştea, binele sau răul pen- 
tru familia noastră. 

Este lesne de înțeles că am aşteptat cu înfri- 
gurare revederea cu unchiul Pan. 


Înarmat pentru rezistenţă 


L-am găsit acasă, descurajat şi mai deprimat 
ca înainte. l-am dat imediat medicamentele pen- 
tru inimă şi un calmant eficace. Am rugat-o pe 
mama şi pe unchiul Smarand să ne lase singuri. 

Întorcându-mă la unchiul Pan, am adus anu- 
me în discuţie unele întâmplări banale şi chiar 
hazlii de la întreprinderea la care lucram. Uşor, 
uşor şi-a revenit aşa în cât mi-a putut povesti cum 
a decurs întrevederea cu „tovarășul“. 

La răspunsul negativ al unchiului Pan, 
susținut ferm şi concis cu argumentele stabilite 
încă de acasă, „tovarășul col. C.“ s-a enervat brusc 
şi s-a năpustit asupra sa cu agresivităţi verbale, in- 
jurii şi amenințării pentru a-l intimida şi mai 
mult. Aflat într-o stare de surescitare, pe un ton 
inchizitorial şi sec, i-a reamintit unchiului Pan, 
cele două variante: acceptă colaborarea şi va 
primi răsplată generoasă, sau, refuză şi numele 
său va fi interzis la publicare şi va fi distrus. 

Cu acest avertisment dur, de data asta s-au 
despărțit foarte repede, „tovarășul“ fixînd o nouă 
înterevedere peste o săptămînă, pentru un răs- 
puns final. 

Unchiul Pan era hotărât să nu accepte sub 
nici un motiv propunerea, fiind încredinţat că-l 
va ajuta Dumnezeu să treacă şi peste această în- 
cercare. 

După ce s-a mai liniştit, am stabilit că, trebuie 
să facem în aşa fel încât să-l determinăm pe „tova- 
răşul col. C.“ să renunțe la planul său. Adică: un- 
chiul Pan să scrie un memoriu preşedintelui țării, 
în care să arate că este bolnav de inimă, maladie 
agravată de presiunile „tovarăşului colonel C.“ -, 
aşa încât se poate trage concluzia că prin această 
metodă de forță se urmăreşte lichidarea sa fizică. 
În cazul că i se va interzice să mai publice, dimin- 
uîndu-i-se posibilitățile materiale de existență, îi 
va comunica „tovarăşului col. C.“ că va trăi din 
pensia de profesor, în condiţii la fel de modeste 
ca în perioada celor 23 de ani de autoclaustrare, 
fiind convins că nici o privațiune nu este prea 
mare pentru a-şi elibera conştiinţa şi sufletul de o 

povară care poate fi în mod cert mai ucigătoare 
decât lipsa pâinii. 

ÎL va anunţa pe un ton, cât se poate de ferm 
şi convigător, că nu a comunicat nimic nepotului 
Dan, care i-a fost ca un înger păzitor atâta timp, 
tocmai pentru a-l feri de răzbunarea promisă, şi 
că respingerea propunerii se datoreşte numai 
hotărârii pe care singur a luat-o. 

Astfel înarmat, unchiul Pan s-a dus liniştit la 
următoarea întâlnire cu securistul. 

Ne-am revăzut în după amiaza aceleiaşi zile. 


Ultima confruntare 


Cum a intrat în biroul „tovarăşului colonel 
C.“, acesta, pe un ton suspect de amabil, s-a adre- 
sat unchiului Pan dar, de astă dată, tutuindu-l 
ostentativ. 

Redau, din memorie, dialogul, reţinut aproa- 
pe exact, deoarece, pe parcursul anilor, această 
întâmplare, în cele trei ipostaze ale ei, am discu- 
tat-o de multe ori în familie, ca şi în cercul priete- 
nilor apropiați. 














Pan M. Vizirescu, văzut de baronul Georg von Lowendal 





„Ei, Pan Vizirescu, văd că eşti punctual. Este 
o calitate care poate fi de folos în colaborarea cu 
noi. Ia loc! Înseamnă că te-ai convins şi tu că sin- 
gurul răspuns la oferta noastră este da. Deci, da! 
Ei, ce mai stai pe gânduri?“ 

Tutuiala l-a îndârjit pe unchiul Pan, care, deşi 
puțin încurcat, a replicat ferm: „Tovarăşe colonel, 
vă rog să mă ascultați. Eu sunt bolnav grav de ini- 
mă, iar starea sănătăţii mele s-a deteriorat şi mai 
mult de când vin pe aici, lucru pe care l-am con- 
semnat într-un memoriu adresat preşedintelui 
țării, împreună cu actele medicale doveditoare. Şi 
apoi, eu sunt creştin ortodox de când mă ştiu şi 
nu pot face ceea ce nici Dumnezeu nu-mi îngă- 
duie. Asta este hotărârea mea şi a Lui“. 

Colonelul a încercat să-l întrerupă, dar un- 
chiul Pan i-a spus că hărțuiala ultimele trei săptă- 
mâni nu va fi agreată de preşedinte, iar dacă va 
încerca să-l distrugă şi pe nepotului Dan, situația 
s-ar putea să ia amploare, cu urmări nedorite. 
Apoi, brusc, l-a anunțat că vrea să se retragă. 

Luat prin surprindere de această energică 
atitudine, securistul s-a dezlănţuit într-o agresiu- 
ne verbală de o neverosimilă duritate şi, în cuvin- 
te murdare, i-a cerut unchiului să se abţină de la 
orice acţiune, căci va avea necazuri. Enervat pes- 
te măsură, i-a strigat unchiului Pan: „leşi afară, 
banditule. Eu, ţi-am dorit binele şi tu mi-ai dove- 
dit că eşti un bandit. leşi!“. 

Înainte de a pleca, unchiul Pan, a mai adău- 
gat: „Tovarăşe colonel, eu v-am vorbit frumos şi 
cu respect tot timpul, iar dumneavoastră iată cum 
vă purtaţi! Bună ziua!“. 

A fostun moment de îngrozitoare tensiune 
nervoasă, de un tulburător zbucium sufletesc, 
pe care numai cu puterea credinței în Dum- 
nezeu l-a putut înfrunta - mi-a mărturisit atun- 
ci unchiul Pan. Viaţa trăită de el, într-o adevăra- 
tă asceză, aproape un sfert de secol, şi supra- 
vieţuirea noastră, a tuturor celor din familie, 
aflată mereu sub imperiul fricii, a unor infinite 
primejdii, a numeroase privaţiuni, nelinişte şi 
zbucium ce părea a nu se mai sfârşi, sub stă- 
pânirea atotputernicei Securităţi, a fost dovada 
temeiniciei credinței noastre în Dumnezeu, 
forța Binelui asupra răului, a Adevărului asupra 
minciunii şi înşelăciunii. Sub această puternică 
pavăză ne-am aflat mereu şi de aceea am izbutit 
până la urmă. 

Din filosofia piesei 


Udroaica 


Constantin N. Străchinaru 





spaţiu al riscurilor decapitante. Orice sem- 

nal vizual sau sonor, bănuit sau „furnizat“, 
ar fi însemnat încolonarea, în lanţuri, a întregii fa- 
milii şi a celor apropiați, vizaţi, implicați relațional, 
spre şi în iadul anchetelor poliţiei politice comu- 
niste - Securitatea, insecuritatea românilor. 

Consecințele ar fi continuat: exterminarea 
lentă sau concomitentă a grupului în fruntea că- 
ruia s-ar fi aflat Pan. M. Vizirescu, neprezentat la 
procesul scriitorilor şi ziariştilor (1945), condam- 
nat, în contumacie, la muncă silnică pe viață de 
un tribunal aberant intitulat „al poporului“. 

Un spaţiu obscur. Al tresăririlor. Un spaţiu 
unde numai Dumnezeu mai putea ocroti integri- 
tatea celui „ascuns în lumea celui nepătruns“, 
cum spune, într-un contemplativ poem, Nichifor 
Crainic, condamnat, în același proces, cu fratele 
său de crez gândirist, Pan. M. Vizirescu. 

Un spaţiu al exerciţiilor de convertire a groa- 
zei în calm senin; a îndoielilor în convingeri axio- 
logice; a imobilității fizice, în zbor al fanteziei crea- 
toare; a singurătăţii, în smerit contact cu Divinita- 
tea; a claustrării — sine die - în bucuria de a suferi 
pentru valori supreme; a amărăciunilor în dra- 
gostea de Dumnezeu şi de capodopera Sa: Omul. 


U n spaţiu îngust. Foarte îngust. Carceral. Un 


Orizont contemplativ 


În acest topos mic, după poet: „exil de taină“, 
„pridvor ceresc“ Pan. M. Vizirescu uneşte cunoaş- 
terea intelectivă celei prin inimă, dilatând spaţiul 
şi timpul într-o dinamică ubicuitate, într-o pro- 
ductivă simultaneitate, contemplând meliorativ 
la destinul lumii. El vede cum omul adamic, alu- 
necat din inocență în existența efemeră, a antre- 
nat omenirea succedentă într-un dramatic proces 
scizionar: Abel şi Cain; Bine şi rău, două realităţi 


” XR 


EDROAICA 

în care cea din urmă caută să fie mereu cea dintâi. 
Trăitorul ortodox al vieţii, Pan. M. Vizirescu, afir- 
mă convingerea că Binele, şi prin puţini, poate 
salva omenirea asemenea săracului înțelept prin 
care s-a mîntuit o cetate împresurată de trupele 
unui foarte puternic împărat (Septuaginta: Eccl. 
9, 14-15). În acest orizont de simţire şi idei, Pan. 
M. Vizirescu opune „Homo res sacra homini“ (Se- 
neca) lui „Homo homini lupus“ („Lupus est homo 
homini, non homo“, Plautus: Asinaria, act.]I, sc. 
4, vers 405) şi, la acest nivel al principiilor, vede, 
asemenea Sfintului Augustin „Ia coexistencia y 
antagonia entre el Cielo y tierra, entre el viego 
hombre que nace del pecado y acaba en la muer- 
te y el hombre nuevo que nacia de Ia gracia y ac- 
cede a la vida, coexistencia que no implica la con- 
fucion de planos“ (v. Gheorghe Uscătescu: Ani- 
versario de San Augustin, Symposion Iterna- 
cional de la Ciencia del Hombre, Barcelona-Es- 
pana, 1986). 

De această neconfundare de planuri şi, mai 
exact, de datoria de a face ca Binele să triumfe în 
lupta cu răul, ne convinge Pan. M. Vizirescu. Ast- 
fel, contemplarea sa devine acțiune cu valoare 
universală. 


Udroaica 


Din cele patru puncte cardinale ale Cerului - 
Evangheliştii - prin care dramaturgul L-a cunos- 

cut şi urmat pe Cristos, i s-au relevat cele patru 
acte ale piesei cu mes; recuperator: Păcatul rându- 
nelilor, Mapa vinovată, Apoteoza Udroaicei şi Jud- 
ecata din urmă, pe toate aşezindu-le sub titlul 
Udroaica, numele personajului principal: enigma- 
tic, contrastant, simbol al unei lumi de oriunde şi 
de oricînd, personaj-lecţie, personaj-parabolă. 

Prin existenţa sa, sugerată şi de numele din- 
tre cea mai întunecată vocală şi cea mai luminoa- 
să, un oraş de provincie îşi dă arama pe faţă, ie- 
şind în frunte cu toate relele scăpate de Epime- 
theus din cutia fermecătoarei Pandora: ură, invi- 
die, perfidie, orgolii, minciună,venalitate, co- 
rupţie etc. 

Pentru o mai dreaptă înțelegere a subtilități- 
lor piesei, a dualității din om şi din lume, a luptei 
dintre Bine şi rău, a imperativului operaționalită- 
ţii Binelui întru reuşita sa, dramaturgul face, mai 
întâi, loc poetului vizionar, într-un poem-prefață. 

El invită lumea la o „nouă cină“, în 1955, 
când termină piesa, după relatarea nepotului 
său, scriitorul slătinean Dan Cosmulescu. Anul 
are doar valoarea de a da întâietate cronologică 
Ligii oamenilor cinstiţi (poem dramatic în patru 
acte, scris în 1931 şi publicat în 1997, Ed. Agora, 
Iaşi), mesajul Udroaicei dispensându-se de locali- 
zarea în timp şi spaţiu. 

Dar cina aceasta, care ne îndreaptă gîndul 
spre Banchetul lui Platon, se referă mai degrabă 
la omul nou, „hombre que nace de Ia gracia y ac- 
cede a la vida“ eternă (Sf. Augustin). 

Pan. M. Vizirescu se adresează lumii, neselec- 
tiv: bogaţi, săraci, buni, răi, toţi pot încăpea în sa- 
lă - în sala piesei, în sala vieţii cu oglinzi „vii“ - 
necruțătoare, în măsură să- reflecte pe fiecare cu 
tot ce are în conştiinţă, spectiv şi introspectiv dar 
meliorativ: 

„Această nouă cină o-nchin întregii lumi 

Aşa cum este ea: o lume-n neschimbare; 

Poftiţi cu cei din vale şi voi, cei de pe culmi, 

În sala destinată să-ncapă fiecare“. 

Esenţialmente lumea este în neschimbare 
atita vreme cât este încă duală. Mesajul piesei fa- 
ce loc unei conştientizări a posibilităţii de redo- 
bândire a condiţiei edenice prin ieşirea din păca- 
tele reflectate de oglinzile din strofa a doua: 

„Nu vă sfiiţi de viile oglinzi de pe pereți, 

Ele mai stăvilesc tentaţiile sumbre; 

Poftiţi, intraţi în sala-ncurcatei noastre vieți 


Cu umbre şi lumini, dar mai ales cu umbre“. 

Oglinzile conştiinţei diminuează răul, umbre- 
le cantitativ mai vizibile decât luminile Binelui. 

Poetul-dramaturg se face şi mai convingător 
atunci când se integrează lumii: 

„Destul ne căutarăm miresmele prin flori... 

Veni acum şi timpul să răscolim gunoiul“. 

El propune renunţarea la măşti şi, socratic, 
fiecare să-şi vadă şi să-şi scoată bârna din pro- 
priul ochi. Procesul autopurificării e dureros, cu 
„sudori prin cugete“, căci legea morală prin acţiu- 
ne e „diamantul“ care despică întunericul, făcând 
loc suişului, generalizării Binelui. 

Finalul din strofa a 6-a este apoteotic. Ome- 
nirea în esența ei sublimă se poate salva printr-o 
activă şi imperativă scuturare de gunoiul aluvio- 
nar, sinele de care lisus ne îndeamnă să ne lepă- 
dăm, urmându-L. 

Cu acest semnificativ „gunoi“ începe deru- 
larea filmului piesei „Udroaica“. Doi scormoni- 
tori ai primăriei îl încarcă, oprindu-şi ceea ce li se 
potriveşte. Teleobiectivul camerei de luat vederi 
se mută alternativ pe dărăpănata căsuță a 
Udroaicei şi pe strălucitorul castel Caloianul, care 
i-a aparţinut. 

Căzută din înalta ei condiție socială în mize- 
ria vieții şi a batjocurii tuturor, Udroaica se redre- 
sează moral. Ea conştientizează motivat drama- 
ticu-i trai şi-l suportă cu stoicism, 30 de ani. Un 
timp al pocăinței şi cât de dureros pentru urmaşa 
boierilor străbuni cărora le-a tocat truda de-a lun- 
gul şi de-a latul tinereței sale în pofte, plăceri, pa- 
timi! Păcatul rândunelelor, de a-şi părăsi puii go- 
laşi în cuiburi, este mai mic decât alei, care şi-a lă- 
sat singurul copil, o prea frumoasă fetiţă, pe o 
bancă a nimănui. 

Şi totuşi, Udroaica nu este abandonată de 
Cel de Sus. În mila Sa, Dumnezeu îi trimite în spri- 
jin pe Augustin, profesorul de filosofie cu cărți în 
manuscris, generos şi discret, tăcut şi modest, re- 
flexiv şi neînțeles. 

O lume strâmbă ţese ocult o întregă conjura- 
ție împotriva sa. Pierde catedra. Se pun la cale si- 
tuații compromițătoare şi toate doar pentru că 
ajută o bătrână în nenorocire, în mapa sa „vinova- 
tă“ ducându-i câte ceva de mâncare, uneori lemne 
de foc cu preţul valorificării minime a cărților din 
bibliotecă. În realitate este lovit pentru că nu intră 
în sarabanda batjocurii Udroaicei. Dar Augustin 

este creştin. El aşază Ia loc braţul rupt al troiței şi-n 
faţa ei se reculege. Înțeleptul Augustin simte în su- 
flet lumina sacrificiilor sale pe care doar sora sa 
Elena le înțelege, câteodată şi fratele său, Profir. 

Scenele, momentele emoţionante sunt nu- 
meroase fie că se înscriu nedesimulat realității 
(actele I-II), fie că ţin de domeniul miraculosului 
(act. III) sau al idealităţii (act. IV). 

Să cităm câteva: dialogul dintre Lucreția şi 
bătrână asupra păcatului rândunelelor, despre 
drama lor şi a puilor; mărturisirile Udroaicei (act. 
I, sc. 13); cererea pentru lemne mereu invalidată 
(act. III, sc. 14); scena celor trei flori aduse de bă- 
trână celor trei: Augustin-Elena-Profir (sc. 4), vi- 
sul Lucreţiei şi identificarea mamei sale în per- 
soana Udroaicei îmbrăcată în rochiile de altăda- 
tă; arestarea lui Augustin, evadarea sa şi apariția 
între cei care se bucură de ajutorul Lucreției şi al 
Lidiei, nepoata bătrânei; întoarcerea voluntară la 
poliţie; acțiunile Lidiei de o puritate fără egal, ca şi 
iertarea bătrânei de către fiica, abandonată în faşe, 
împreună cu Lidia, precum atâtea şi atâtea mo- 
mente percutante emoțional, formativ, exemplar. 

Dumnezeu lucreză prin oameni, triunghiul 
de sânge Udroaica-Lucreţia-Lidia, prin dragoste 
creştină, iertare, înţelegere devine expresia ar- 
moniei familiale de care mulţi nu au sau nu mai 
au parte şi astăzi datorită propriilor erori, fie pă- 
rinți, fie copii. 

Creştinismul în acţiune evanghelică dă di- 
recţia şi sprijinul necesar oricui să se însenineze: 
„Când faci bine, oare nu-ți este faţa senină? Iar de 
nu faci bine, păcatul bate Ia uşă și caută să te tâ- 
rască, dar tu birueşte.I!“ (Facerea, cap. 4, v.7). 

Caloianul, câştigătorul la cărți al averii 
Udroaicei se trezeşte creştineşte sub mustrările 
ultimelor clipe de viață şi renunță a tot ce are în 
folosul celui care a ajutat-o dezinteresat pe neno- 
rocita pe care izgonit-o de la poartă, şi pleacă din 
această lume a confruntărilor dintre Bine şi rău 
cu speranța că la Judecata din urmă existența 
Divinităţii va fi mai blândă: „Eu, Barbu Caloianu, 
creştin, scriu cu minte luminată şi inimă slo- 
bodă... Mă supără aducerea aminte a celor greşit 
făcute, timp de ispăşire nu văd să mai am...“. „Că 
omul n-are minte şi tot ca dobitocul se lăcomeş- 
te... Frică îmi e... Las averea mea toată, castelul de 
pe culme, parcul şi grădinile lui, moşiile şi viile... 
Le las aceluia ce se va dovedi prin cinstită cerceta- 


re şi dreaptă judecată că a ajutat pe Udroaica în 
vremea neputinței ei...“ (Act. IV, sc. 1). Datarea: 
Florar, 1932 şi semnătura pisaniei. 

Udroaica moare şi ea în veşmintele străluci- 
toare de altădată, unind mâinile lui Augustin şi 
Lucreţiei în bucuria Lidiei, Elenei şi a lui Profir. 
Extaz! Triumful Binelui - criteriu de evaluare a 
atitudinilor, fenomenelor, acţiunilor, eticii vieții 
sociale, căci acest complex concept implică virtu- 
tea, dreptatea, responsabilitatea, onoarea, fiind 
de sorginte divină. Caloianu şi Udroaica pleacă 
împăcați din această lume bântuită de nelinişti. 
Pocăința şi conştiinţa şi-au spus cuvântul. Jude- 
cata din urmăse referă şi la ei dar şi la liota care dă 
buzna în sala tribunalului, doar-doar să intre în 
posesia averii care, în cele din urmă, îi revine, fără 
nici o pretenţie, lui Augustin şi celor cu care s-a 
unit. Ultimele cuvinte îi aparțin: „Să se deschidă 
porțile! Să intre acolo (la castel - n.n.), în imnuri 
de biruință, milă şi iubirea pentru tot oropsitul!“. 

Utopie? Nu! Generozitatea numită creştineş- 
te milostenie. 


În loc de concluzii 


Interesant este că spiritul uman, memoria 
noastră reţine mai durabil şi formativ Binele şi pe 
făptuitorii lui şi mai puţin pe hrăpăreţul şi infatua- 
tul Chirilă şi-ai lui care stârnesc, mai curând, milă. 
Nu-i de neglijat nici filonul comic al celor care se 
perindă prin fața completului de apreciere, între 
care şi înavuţitul Chirilă. Unii au nume predes- 
tinate: Coţcarul, Desbina, Farisescu, Scorpina ş.a. 

Desigur, vor întreba destui şi motivat: „Unde 
este această justiţie care nu se leagă Ia ochi pen- 
tru a face dreptate?“ Şi destui alţii care vor răs- 
punde: „În idealitate!“, mai ales în condiţiile pre- 
zente ale societăţii româneşti în sânul căreia co- 
rupția/încălcarea legii îşi face de cap, sărăcind 
cumplit pe cei mai mulţi. Întru eliminarea acestor 
anomalii vine şi filosofia acestei piese, care vizea- 
ză deopotrivă răul din om şi din societate, ofe- 
rind reperele, soluţiile, exemplele ieşirii din ma- 
rasmul suferințelor şi al fericirilor efemere, iluzo- 
rii ca ale îmbogățiților în noaptea incertitudini- 
lor, debusolărilor, manipulărilor etc. 

Mesajul pisei Udroaica se constituie în lecţia 
care trebuie învățată de oricine, de oriunde, de 
oricând. 

Vedere de pe Centura Politicii 


Iliescu acuză: procesul 
comunismului este stalinist 


Viorel Patrichi 








tul de preşedinte, pentru câteva ceasuri, în 
compania lui Gigi Becali, pentru a serba 
victoria Stelei, a stirnit valuri în presă şi a adus 
apă la moara cîrcotaşilor liberali, cu care marina- 
rul se află în război deschis. Numai că Băsescu, 
aşa cum €e/ aşa cum l-am votat, vorba lu Nuţi 
Udrea, reprezintă fidel românul majoritar. A băut 
la crîşmă cu fotbaliştii, afişind un partizanat stelist 
dezinhibat, apoi s-a urcat la volan. Așa ar fi făcut 
majoritatea românilor. Şi o fac. A fost de partea în- 
vingătorilor, aşa cum fac şi românii, dar şi din cal: 
cule politice pe care le vom descâlci mai încolo. 
După noi, nu incursiunile lui Băsescu la şpri- 
țul de aur de la Golden Blitz sînt de cercetat şi pe 
cant şi de înfierat cu mînie proletară. Mai degrabă 
am fi o țiră atenţi la lupta pe care o dă preşedin- 
tele cu premierul şi PD cu PNL. Ca să folosim o 
comparaţie pe înţelesul marinarului de la Cotro- 
ceni, este ca într-o furtună pe mare, în timpul 
căreia echipajul se împarte în două tabere care se 
bat pe vaiță şi pe moarte pentru obţinerea contro- 
lului asupra navei. Nimeni nu se gîndeşte că este 
foarte probabil ca la sfîrşit învingătorul să rămînă 
stăpîn pe o epavă gata să se scufunde. Căci, dacă 
turbulențele care zguduie Alianţa vor aduce ale- 
geri anticipate, cine ne garantează că nu vom că- 
dea pradă unui guvern mai prost, PRM sau PSD? 


E vadarea lui Băsescu din costumul şi pala- 


Traseism pesedizează PD 


Deocamdată PNL pare mai fragil şi aproape 
sigur victimă a guvernării (episodul căderii 


Elitiştii care-i pretind lui Traian Băsescu să tie președinte cu 
ştaif şi cu sceptru chiar şi la cârciumă, pierd din vedere o 
realitate simplă: traversăm o perioadă de maximă degenerare 
a politicului. Comparaţi-i pe promotorii doctrinelor politice 
principale de azi cu cei din perioada interbelică! 


PNŢCD în divizia juniori fără speranță este încă 
proaspăt în mintea tuturor). Cum lichelele au un 
simț de orientare socială mai acut decât ceilalți 
oameni, migrează din alte partide spre PD, fiind- 
că în spatele acestuia este Traian Băsescu - care 
pare a fi omul forte, singurul capabil să ţină barca 
pe linia de plutire, adică la guvernare. Fug şi de la 
liberali, ceea ce i-a ofuscat teribil. În fond, PNL are 
istorie, dar nu şi locomotivă. Vor să facă pe nebu- 
nii? Să plece singuri! Pe de altă parte, Partidul 
Democrat tinde să se „pesedizeze“: se va umfla şi 
el, până la implozie. Românii pricep foarte uşor 
că toată clientela politicianistă de la noi este culti- 
vată, întreținută, stimulată: nici un partid nu vrea 
să iniţieze o lege care să interzică traseismul poli- 
tic. Ucraina, țară aflată în faza democraţiei primi- 
tive, are o asemenea lege: dacă un parlamentar 
părăseşte în timpul mandatului partidul care l-a 
propus pe liste, pierde locul în Rada Supremă. 
Fotoliul lui este luat de următorul aflat pe listă. 

Toţi politicienii români, pe care i-am întrebat 
de ce nu inițiază o lege care să taie poftele de par- 
venire ale traseiştilor, mi-au răspuns că „nu vrea 
Europa“! Este fals fiindcă noi nu vrem o aseme- 
nea Europă. 


Comunismul 
„demascat“ de comuniști 


Imaginea de erou salvator a lui Băsescu nu 
este dată de forța lui, ci de nevolnicia adversari- 
lor. Dacă liberalii vor să-l pună la punct, apăi să 
nu trimită în ring un alde Orban. 

Pînă la urmă, infailibilitatea şi-o ştirbeşte 
chiar preşedintele, prin gafe comise periodic. De 

pildă, el a dat cu oiştea-n gardul de la Cotroceni 
cerînd un studiu de fezabilitate pentru condam- 
narea comunismului, aşa cum a făcut venerabilul 
Elie Wiesel pentru condamnarea holocaustului 
din România! 

Bun, să zicem că aşa trebuie. Să vină o co- 
misie de istorici care să ne arate cum să condam- 
năm ororile bolşevice. Dar l-au găsit imediat pe 
Vova Tismăneanu, care să ne arate cum să punem 
la zidul infamiei regimul cel mai criminal din isto- 
ria lumii. De ce să apelăm a istorici redutabili, ca 
Florin Constantiniu sau ca Gheorghe Buzatu? Nu, 
pentru că părinții lor nu au fost comisari sovietici 
şi nu au venit pe tancurile Armatei Roşii. În plus, 
ei ar fi în stare să ne şi arate cine se face vinovat 
de instaurarea dictaturii bolşevice peste un po- 
por care, funciar, organic, nu are nimic comun cu 
mentalitatea comunistă. Prin urmare, noi am fă- 
cut comunismul, noi îl demascăm, da? Aţi văzut 
că nici Parlamentul European nu a acceptat să 
condamne comunismul? Şi iarăşi am regretat că 
Stalin nu şi-a prelungit excursia până la Madrid şi 
la Londra, să vadă şi ei binefacerile şi victoriile... 

Cum Traian Băsescu are nevoie de un studiu 
pe marginea crimelor comunismului, i-am sugera 
să-i ceară unui consilier să-i facă un rezumat al 
cărților scrise de Paul Goma, un martor al orori- 
lor săvârşite de activişti şi de securiști. Au capotat 














Chiar şi oameni la care nimeni nu s-ar fi aşteptat, 
după cum se arată în autobioghrafia din Arta 
refigii (Ed. Dacia, Cluj, 1991). 

Apoi, legea lustraţiei/frustraţiei, pusă şi ea la 
copt în Parlament, în paralel cu un închipuit „pro- 
ces al comunismului“ orchestrat de Tismăneanu, 
are şi efecte de tot hazul. Un resentimentar ca 
Ticu Dumitrescu, care, desigur, a suferit foarte 
mult până a luat Ordinul Muncii, nu poate înțele- 
ge că e de preferat să scape 99 de activişti şi de 
securişti, decât să condamnăm fie şi un singur vi- 
novat. În afară de faptul că o asemenea lege gene- 
ralizatoare ar dizlocui legea penală, apar şi situa- 
ţii bizare. Mihai Răzvan Ungureanu, speranța di- 
plomaţiei române, care moare ultima, va fi tratat 
la fel ca Emil Bobu: a fost nomenclaturist! La nu- 
mai 16 ani, pentru că era.un copil bun la învățătu- 
ră, a ajuns membru supleant al Comitetului Cen- 
tral al UTC. Trebuie dat afară şi promovat, even- 
tual, unul ca „olandezul“ Marean Van Ghelle, că el 
n-a fost şef de promoție şi dă mai bine la UE... 


Vanghelizare 
la Partidul lu Mucles 


În aceste vremi de chin şi de jale politică, re- 
forma din Partidul lu' Mucles a ajuns pe cele mai 
înalte culmi. O majoritate zdrobitoare a votat 
deschis pentru ca olandezul Van Ghelle să fie pre- 
şedinte executiv interimar până în luna mai. Du- 
pă ce Neculai Onţanu, cel mai bun primar de sec- 
tor din Bucureşti, şi-a dat demisia, Partidul lu Mu- 
cles a rămas cu Van Ghelle. El va candida la Pri- 
măria Capitalei şi, de ce nu?, la preşedinţia Româ- 
niei. „Cred că prin relaţiile mele interumane, voi 
schimba ceva din îngâmfarea care a fost“, a spus 
Care-Este după ce a fost ales. Până şi părintele 
Constituţiei crede că alegerea a fost o idee exce- 
lentă. Mai rămâne să-şi taie venele împreună într- 
0 saună sovietică. 

Până când vom pricepe şi noi cum este posi- 
bil ca doctorul Sorin Oprescu să dea un diagnos- 
tic aşa de uşchit despre progresele culturale făcu- 
te de Van Ghelle, Tataie a discutat în taină cu Pe- 
tre Roman despre o variantă a Măslinului italian 
printre brusturii din Ferentari. Supărat că bur- 
ghezo-moşierimea liberală vrea să-l lustreze, Ta- 
taie a dat drumul întregii sale indignări: „Eu toată 
viața am fost lustrat. Şi pe vremea lui Carol al II-lea, 

şi pe timpul lui Ceauşescu, după o vizită în Coreea 
de Nord. Legea lustraţiei este antidemocratică, 
antieuropeană, un stalinism întors pe dos“. 
Guzganu Rozaliu este lăcrămos de optimist: 
l-a lăudat pe Prostanacul pentru noul guvern-fan- 
tomă pe care l-a croit, în care el, Prostănacul, este 
prim-ministru. Siiigur că da! Soacra revoluţio- 
nară şi ţărănistă nu are încă nici un portofoliu. 


Ştevia și revoluţia binelui 


Prostănacul vrea să facă revoluţia binelui. 
Tataie pune de un pol social - şi democrat, desi- 
gur - cu Petre Roman. Iar Împăratu-de-Mătase 
prezice revoluţii prin „Jurnalul Naţional“, care să-l 
răstoarne pe Marinelu: „Există mulţi nervi, pen- 
tru că există multă frustrare şi multă dezordine. 
Orice principiu e repus în discuţie, orice valoare 
poate fi pusă sub semnul întrebării, justiţia însăşi 
e doar un spectacol în care, iată, magistraţii au 
ajuns să-şi dea în judecată ministerul pentru dis- 
criminări, după ce l-au pârât pe preşedinte pen- 
tru încălcarea Constituţiei. Tot ce ne înconjoară 
seamănă îngrijorător de mult cu atmosfera insu- 
recţională din 1990, când ofițerii făceau grevă şi 
soldaţii veneau la Bucureşti să protesteze în faţa 
guvernului, pentru că nu primeau solda sau su- 
pa“. Fireşte, cum spuneam, părerea mea este că 
mai oportună ar fi Legea Frustraţiei. Fireşte că nu 
vom putea frustra pe oricine. Nu ne vom putea 
atinge de marele maestru Olimpian Ungherea, un 
mason venerabil, care până la 1989, conducea 
revista „Pentru Patrie“, controlată de Ministerul 
de Interne. Cum să-l frustrăm pe Adrian Năstase 
care la căpătuit pe „venerabilul“ Eugen Ovidiu 
Chirovici cu o sinecură mănoasă? Cât de dezagre- 
abil s-a exprimat părintele Constituţiei când a 
susţinut că gruparea din jurul Împăratului de Mă- 
tase se bazează pe trei criterii: infracționalitate, 
homosexualitate şi masonerie. 

În ce priveşte „atmosfera insurecțională“, eu 
zic să nu ne jucăm cu şarpele mort, că el îndată 
învie. Tataie nu mai are cohorte de mineri la dis- 
poziţie, după ce l-a uitat la păstrare pe Luceafărul 
Huilei. Există însă activişti cenuşii, care organi- 
zează batalioanele de pensionari: nu mai ajunge 
nici ştevia. Bocii, care pricep mersul evenimen- 
telor cu cinci minute mai devreme ca liberalii, au 
cerut rectificarea bugetului pentru ca pensionarii 


să ia un leu în plus de Paşti. Deocamdată, mai 
mulți bătrâni au primit bastoane de cauciuc. Pe 
spate. Pentru că şi-au strigat disperarea în stradă. 
N-aş fi crezut că voi ajunge să văd un asemenea 
spectacol jalnic. 


Copita Kremlinului 


Kremlinul s-a ţinut de cuvânt: a blocat im- 
porturile de vinuri din Basarabia şi din Georgia, 
fiindcă strugurii aveau DDT, substanță interzisă 
în Europa. În 2005, Basarabia a exportat vinuri 
în valoare de peste 300 de milioane de dolari. 
Cam 80% din licorile de pe Prut şi de pe Nistru 
ajung în Rusia. 

Dacă aş fi consilierul lui Vladimir Putin, l-aş 
avertiza că Rusia va pierde oricum partida pe Nis- 
tru şi că ar fi mai constructiv să coopereze cu Ro- 
mânia, altfel va sprijini umflarea Ucrainei. Nu are 
nici o importanță că indivizi ca Mircea Popa mai 
susțin şi astăzi că Basarabia este pământ rusesc. 
Uniunea Europeană şi Statele Unite îşi înteţesc 
insistenţele ca Rusia să plece de la Tiraspol. 

Rusia însă rezistă. Şi respinge arongantă 
orice inițiativă românească de bună înțelegere. A 
respins înfiinţarea unei euro-regiuni a Marii 
Negre în cadrul Conferinței internaţionale pri- 
vind cooperarea inter-regională în regiunea Mă- 
rii Negre, la Constanţa. 

Dar lucrururile evoluează în tot spaţiul ro- 
mânesc, situaţie pe care ruşii o intuiau încă din 
1991. Conform datelor unui sondaj realizat de 
Centrul de Analize şi Investigaţii Sociologice 
CIVIS, în perioada 20-27 martie 2006, şi finanțat 
de Institutul pentru Liberă Iniţiativă, 51% dintre 
români vor unirea celor două pământuri româ- 
neşti, în timp ce numai 27% vor menţinerea situa- 
ției actuale, iar 10% nu ar vota deloc. Liceul „Lu- 
cian Blaga“ din Tiraspol are deja 5000 de elevi! 

Evoluează interesant şi situația românilor 
din Ucraina. La alegerile recente, a fost ales Ion 
Popescu în calitate de deputat al românilor în Ra- 
da Supremă de la Kiev. Mulţi români au fost aleşi 
în organele locale ale puterii din nordul Bucovi- 
nei, din Herţa şi din sudul Basarabiei. Semnifica- 
tiv este că ei au primit locuri pe listele Partidului 
Regiunilor, controlat de ruşii din Ucraina. Naţio- 
naliştii ucraineni au refuzat în general să coope- 
reze cu reprezentanţii românilor. 

șa-zisa condamnare 
a comunismului 





Cristi Pantelimon 





ă fie Marius Oprea insul potrivit pe post de 
„călău“ al vechiului sistem sau nu? Să fie 
Vladimir Tismăneanu, fiu de evreu comu- 
nist notoriu, după cum el însuşi recunoaşte fără 
ocol, persoana cea mai îndrituită să facă acest 
exercițiu de exorcism? Care este „patronul“ cel 
mai potrivit, liberalul Tăriceanu, provenit dintr-o 
familie fără aderență la comunism, sau Traian Bă- 
sescu, care, într-un fel, a mâncat şi el soia sub for- 
mă de salam, fiind unul „dintre noi, pentru noi“, 
întocmai ca Ion Iliescu? Cine să fie judecătorul şi 
cine să fie victimele acestei Inchiziţii instituite 
prin decret? Grele întrebări, într-adevăr! 
Care să fie, apoi, autoritatea morală care să 
facă din acest proces altceva decât o răfuială a 
momentului, o „lustraţie“ superficială şi o „bălă- 
ceală“ de adâncime în apele urât mirositoare ale 
politicianismului? Ca şi în cazul altei instituții- 
cheie a tranziţiei, care s-a ocupat cu dezvăluirea 
rădăcinilor răului (CNSAS), o instituţie care a că- 
zut recent în cel mai oribil derizoriu şi în cea mai 
imundă luptă politicianistă, aceste institute de 
condamnare a comunismului (sau studiere şi 
condamnare), paralele sau complementare, sunt 
forme fără fond, prin care răul vechiului regim nu 
face decât să se derobeze de la adevărata jude- 
cată a istoriei. 


Jocul diavolului 


O astfel de condamnare ca cea actuală are, 
înainte de toate, un caracter pripit. Mai întâi, deşi 


Ceea ce se cheamă acum „procesul comunismului“ sau 
„condamnarea comunismului“ nu este decât o parodie 
care întinează memoria celor care au suferit în susnumitul 
regim. În ce sens? Cele mai multe nemulțumiri se îndreap- 
tă acum spre persoane Sau instituții. 


putem înțelege că sub regimul Iliescu astfel de ini- 
țiative nu puteau să fie pornite din surse guver- 
de a avea cadrul organizat al condamnării, însuşi 
faptul amânării de până acum poate să fie un 
semn al unei recuperări grăbite, care, vorba ro- 
mânului, poate strica treaba. N-am putut s-o fa- 
cem timp de un deceniu şi jumătate, haideţi s-o fa- 
cem acum de două ori, de câte ori vrem? Policro- 
mia acestor voci care condamnă va duce inevita- 
bil la confuzie. Or, noi ştim atât de bine (vezi Par- 
tea Diavolului a lui Denis de Rougemont!) că Duş- 
manului îi place enorm de mult confuzia... Toc- 
mai datorită acestei confuzii se pot strecura falşi 
acuzatori şi falşi acuzaţi, iar dincolo de falsul aces- 
tor reţete, fenomenul malefic ca atare se poate 
prezerva intact. Ocupaţi fiind cu condamnarea is- 
torică a comunismului, oamenii nu vor sesiza, 
probabil, că ideile comuniste stau să mijească din 
nou într-o lume în care sărăcia de tip latino-ame- 
rican şi anomia balcanico-țigăneasco-româneas- 
că au pus deja stăpânire pe lume. În timp ce feno- 
menul este condamnat şi (teoretic) desființat în 
mod oficial, el se pregăteşte să-şi ia revanşa prin 
regenerare, prin renaştere, de data aceasta tot la 
fel de oficial, adică pe cale democratică. 

Şi pentru că tot l-am amintit pe D. de Rouge- 
mont, să nu uităm că una dintre plăcerile sadice 
ale diavolului este să facă din om un Judecător 
fără milă, fără înţelegere. Desigur, comunismul a 
fost, în fondul lui, un regim odios, diabolic, crimi- 
nal. Dar condamnarea lui fără rest, din nevoi de 
pură lustraţie, nu poate fi decât la fel de diaboli- 
Că, dacă presupunem că dincolo de abstracţiunea 

termenului „comunism“ stau oameni reali, nu 
neapărat dintre cei mai răi... Poate că aşa ar tre- 
bui interpretate şi recentele ezitări ale lui Traian 
Băsescu de a condamna, de la înălțimea funcţiei 
sale, regimul trecut. Nu neapărat ca un fel de 
parti-pris personal (deşi nici o atare perspectivă 
nu e neglijabilă cu totul), ca fost activist (literal!) 
al vechiului sistem, adică în calitate de element 
activ al acestuia. 


Cine ridică primul piatra 


Traian Băsescu are, desigur, destule inerții în 
a declanşa ghilotina acuzării. Dar, dincolo de 
aceste probleme personale, preşedintele a simțit, 
probabil, furtuna grăbită şi, poate, superficială a 
actualei condamnări. O condamnare care riscă să 
se transforme într-o joacă de-a tribunalul istoriei. 
Şi dacă, alături de această perspectivă, punem ca- 
litatea îndoielnică a vremurilor actuale, prăpas- 
tia este cu atât mai mare. Căci, într-adevăr, o Ro- 
mânie demnă şi bună şi-ar putea permite, poate, 
fără ură şi fără grabă, să-şi disece trecutul urât. 
Dar România de azi, căzută definitiv în marasm 
moral, ce voce poate ridica împotriva vechiului 
regim? Cât de credibilă va fi această Românie în 
ochii proprii, pentru a face gestul de a condam- 
na? Care Românie, ca să vorbim în temeni biblici, 
va ridica piatra? Actuala? E aici o problemă de psi- 
hologie socială pe care e bine s-o sesizăm în toată 
gravitatea sa: într-o ţară în care conştiinţa morală 
a semenilor noştri, a noastră, a tuturor, este parcă 


nimeni nu mai iubeşte pe nimeni şi toţi îi urăsc pe 
toți, noi înşine vom fi cei care nu vom crede că 
suntem capabili de condamnarea răului trecut, 
căci acesta e cu mult mai mic decât răul actual... 

Cine să fie, generic, vorbind, acuzatorii, 
când astăzi suntem cu toţii pe banca acuzaților? 
Interesant este că, într-o vreme în care vorbim 
din ce în ce mai mult de condamnarea generică a 
comunismului, pe banca acuzaților prezentului 
se plimbă, cel puţin la nivel înalt, toată clasa poli- 
tică actuală. De la Dinu Patriciu la Marian Vanghe- 
lie, mai mici sau mai mari, mai vinovaţi sau mai 
curând nevinovaţi, toate mărimile actualului re- 
gim politic sunt sub ochiul vigilent al Justiţiei. 
Şi-atunci, cine poate condamna comunismul, cei 
care, sub vraja imaginilor televizorului, aşteaptă 
cu sufletul la gură ca vinovaţi actuali să înfunde 
pușcăriile, pentru ca ei, cei mulți umili, să se răco- 
rească? E prea mare setea de răzbunare actuală a 
românului de rând, e prea grea povara acestor 
vremuri chinuite pentru a-l împovăra pe neferici- 
tul om simplu cu calitatea de martor al acuzării 
trecutului... 

PS. Recent, Vladimir Tismăneanu declara că 
va susține sus şi tare că Securitatea a fost 0 Orga- 
nizaţie criminală de la început până la stârşit, 
ipoteză cumplită care, pe lângă aparența de drep- 
tate finală şi totală pe care o face victimelor co- 
munismului, ridică, într-un plan îndepărtat, dar 
cu atât mai grav, problema responsabilități co- 
lective a poporului român faţă de regimul comu- 
nist. O astfel de ipoteză „totalitară“ nu face decât 
să amestece binele şi răul şi să reducă drastic şan- 





mai greu încercată a oricând, într-o ţară în care 








sele de a afla măcar un ade- 
văr parțial despre vremuri- 
le trecute. În plus, aşa cum e 
și firesc, ea va complica 
enorm jocurile de culise ale 
momentului, căci e greu de 
crezut că oamenii care au 
făcut parte din fosta Securi- 
tate (unii aparținând azi 
serviciilor secrete democra- 
tice) se vor împăca ușor cu 
eticheta de criminali pusă 
fix de fiul unuia dintre „im- 
portatorii“ comunismului 
în țară. Vrem, nu vrem, 
biografia e tot istorie! 

Tulburările de la 
mănăstirea Petru Vodă 


Cristian Curte 





a 2 aprilie a.c., după Sfinta Liturghie, care a 
Î, avut loc într-o atmosferă de mare pietate şi 

într-o lumină nepămînteană, Pr. Iustin Pâr- 
vu, starețul mânăstirii „Sf. Arh. Mihail şi Gavril“ 
din Petru Vodă - Neamţ, a încercat să se retragă 
din scaun. Credincioşii prezenţi s-au opus vio- 
lent, bănuind că Pr. Iustin a fost forțat să plece din 
stăreţie de către ÎPS Daniel, Mitropolitul Moldo- 
vei. În pofida asigurărilor pe care le-a dat Pr. 
Iustin, cum că Sfinția Sa a decis să fie înlocuit cu 
Pr. Lavrentie Carp, oamenii au intrat cu forța în 
altar, de unde l-a scos pe noul stareţ şi pe preoții 
trimişi de Mitropolie special pentru ceremonie şi 
i-au agresat. Am încercat să refacem, din declara- 
țiile unora care trăiesc de mult în sau în jurul mâ- 
năstirii, contextul în care s-au petrecut tulburările 
din a patra duminică a Postului Paştelui. Este 
important, pentru a trage învățăminte după acest 
trist eveniment. 


Noul stareţ, un preot 
prea fraged și necunoscut 


De Ieromonahul Lavrentie Carp, cu excepția 
obştii de la Petru Vodă, nu auzise nimeni până 
acum. Conform unei scrisori, expediate de Pr. 
Iustin Pârvu Mitropolitului Moldovei şi Bucovi- 
nei, ÎPS Daniel Ciobotea, la 23 aprilie: „Cel ales de 
mine pentru a prelua funcţia de stareţ şi pe care 
mă angajez că-l voi susţine (....) este ieromonahul 
Lavrentie Carp Lucian.“ 

Părintele Iustin singur ştie de ce I-a ales pe 
Pr. Lavrentie şi nu pe un altul din cei 12 preoți ai 
mănăstirii, cu rădăcini mai adînci în obşte. 

E locul să precizăm că ÎPS Daniel poate 
schimba starețul pentru că este ierarhul locului, 
mănăstirea ţinând de Arhiepiscopia Iaşilor. 

În ziua în care trebuia să se petreacă schim- 
barea, în mod oficial - căci ea fusese, se pare, 








săvârşită deja de facto cu mult înainte -, creştinii 
veniți în număr mare la liturghia de duminică 
s-au împotrivit vehement schimbării. Atunci când 
exarhul de Neamţ, Arhimandritul Pavel Toderiţă, 
a dorit să dea citire predicii de încheiere a slujbei 
şi să anunţe schimbarea de stareț, cei peste o mie 
de creştinii prezenţi au început să huiduie şi să 
strige: „Afară cu masonii, afară cu ecumeniştii, Pă- 
rintele Iustin să rămână stareţ!“. Părintele Iustin 
a încercat să potolească protestele, dar nu a fost 
ascultat, huiduielile sfârşind prin molestarea re- 
prezentanților Mitropoliei Moldovei şi Bucovinei, 
care au fost evacuați din mănăstire cu ajutorul 
jandarmilor. Noul stareţ, Ieromonahul Lavrentie 
Carp, nu a mai apucat să fie instalat, fiind agresat 
de creştinii care, printre altele, i-au rupt şi bas- 
tonul de egumen. 

Trebuie spus că înaintea acelei duminici şi 
după aceea a circulat intens zovonul că ÎPS Daniel 
îl'va schimba forțat din stăreţie pe Pr. Iustin, pen- 

tru a înfrânge ultima redută antiecumenistă din 
Moldova. În toamna anului trecut, ÎPS Daniel mai 
schimbase din stăreție cîţiva preoți bătrîni, care 
sînt împotriva curentului ecumenist. 


Lunga răceală a Mitropolitului 
faţă de mănăstire 


După revoltă, Radio Trinitas a anunțat sec: 
„Incidentul care a avut loc duminică, 2 aprilie 
2006, la Mănăstirea Petru Vodă din județul Neamţ, 
cu prilejul instalării noului stareţ, leromonahul 
Lavrentie Carp, propus de Părintele Iustin Pârvu, 
arată că există încă în această mănăstire elemen- 
te care nu se pot obişnui cu ascultarea călugăreas- 
că şi cu buna rânduială specifică obştilor mona- 
hale“. 

Era culmea unei lungi perioade tensionate 
între Mitropolia Moldovei şi Bucovinei si Mânăs- 


tirea Petru Vodă. Monahul Filotheu Bălan, care a 
venit aici încă din 1999, ne-a făcut un scurt istoric 
al mânăstirii: „Mânăstirea Petru Vodă a început în 
mai 1991. În 1992, prea Sfinţitul Calinic Botoşă- 
neanul a sfinţit locul pentru viitoarea biserică. De 
atunci şi până în 2005, la 8 noiembrie, în mână- 
stire nu a slujit nici un episcop român. Singurul 
episcop care a oficiat o Sfântă Liturghie aici a fost 
un episcop sârb, care era în trecere de la Cuvioa- 
sa Parascheva spre casă. Asta în situaţia în care, în 
3-4 luni, biserica a fost gata, încă din 1992! Pă- 
rintele Iustin se aştepta ca, odată cu finalizarea 
picturii interioare, în 1996, să vină cineva să o 
sfințească. Nu s-a întâmplat aşa, deşi am făcut 
cereri în fiecare an. Până în 1998 s-au făcut şi câ- 
teva hirotoniri pe seama mânăstirii, în 1994, 
1995 şi 1998. Apoi, în anul 2005, cu ocazia sfin- 
țirii bisericii s-au purtat nişte tratative şi, ca un 
gest de bunăvoință din partea ÎPS Daniel, s-a 

cerut o listă cu monahii din Mânăstirea Petru 
Vodă, absolvenţi ai Facultăţii de Teologie. 1 s-a 
înmânat o listă cu patru vieţuitori care se aflau în 
acel moment în mânăstire, dar singurul care a 
fost preferat de Mitropolie ca să fie hirotonit a 
fost ierodiaconul Lavrentie Carp. Respingerea 
celorlalți nu a fost explicată.“ 

După cum ne-a spus monahul Filotheu Bă- 
lan, câţiva vieţuitori au cerut socoteală ierahiei 
pentru această alegere. „Însă, nu mi se pare înţe- 
lept să fie acuzat Părintele Lavrentie pentru hiro- 
tonirea sa, sau pentru numirea ca stareţ. În mo- 
mentul în care părintele Iustin ne-a chemat pen- 
tru a ne spune că urmează să se retragă, am aflat 
că actele de schimbare de stareț sunt făcute pe nu- 
mele parintelui Lavrentie Carp de câteva luni. Pă- 
rintele a afirmat şi că a semnat anumite hârtii în 
această direcţie, la 8 noiembrie 2005, de comun 
acord cu reprezentanţii Mitropoliei. Chiar a spe- 
cificat: cu exarhul“ - a precizat monahul Filotheu. 

Nu poate însă spune dacă s-au făcut presiuni 
asupra Pr. Iustin pentru a accepta schimbarea. Mai 
degrabă crede că i s-a sugerat Pr. Iustin să se re- 
tragă, din pricina vârstei înaintate, care, chipurile, 
l-ar împiedeca să mai conducă treburile obştei. 

Monahul Filotheu afirmă însă că: „Sfinţirea 
bisericii a fost dorința personală a părintelui. Ne- 
a spus de multe ori că îşi doreşte să vadă biserica 
sfințită de Mitropolitul Daniel înainte de a muri“. 

Va fi fost condiționată sfinţirea bisericii de 
retragerea Pr. Iustin? 

„Nu, dar, într-un fel, acest lucru era evident, 
date fiind relaţiile foarte reci cu Mitropolia. V-am 
spus deja de hirotoniri şi de sfinţirea bisericii, dar 
au fost şi alte lucruri. Spre exemplu, cererile de 
călugărie erau aprobate după câteva luni, până la 
jumătate de an. A fost un caz în care cererea s-a 
aprobat după un an de zile, după ce candidatul la 
monahism, în vârstă de 80 de ani, a şi murit...“ - 
ne-a lămurit monahul. 

Starea de conflict dintre mitropolie si mănă- 
stire este justificată de unii preoți din mănăstire 
printr-un recurs la tradiţie. Părintele leromonah 
Hrisostom Manolescu, aflat în obştea de la Petru 
Vodă, ne-a spus: „Ascultarea aceasta atât de des 
invocată împotriva celor care au o atitudine dem- 
nă împotriva neregulilor din Biserică se face du- 
pă nişte criterii. Trebuie să fie în armonie cu tra- 
diţia bisericii, cu canoanele şi dogmele ei. În rân- 


duielile monahale lăsate de Sfântul Calinic Mâ- 
năstirilor Cernica şi Caldăruşani se precizează 
faptul că nu este îngăduit să aşezi în fruntea mâ- 
năstirii un stareț adus din altă obşte, dacă acesta 
nu este dorit de monahii pe care îi va păstori. Nu 
am nimic împotriva Părintelui Lavrentie Carp, 
îmi este frate în Hristos, dar ele în Petru Vodă din 
octombrie 2003, e preot de cinci luni şi are 28 de 
ani! Nu cred că are autoritatea morală pentru a fi 
stareţ. Poate că am putea căuta între părinții care 
şi-au Sfinţit tinereţile aici, în mânăstirea Petru 
Vodă, şi au fost aici de la început, dar au plecat 
din ascultare la diferite mânăstiri pentru a sluji“. 


Ultimul cuvânt 


Simpli închinători care au fost principalii 
actori ai răzmeriţei de la 2 aprilie văd lucrurile 
mai tranşant. 

Ion Popa din Pluton: „Părintele Iustin a mun- 
cit, el a pus prima piatră aici; nu se poate schimba 
stareţul fără voia lui.“ 

Dumitru Rahău din Pluton: „Oamenii au dat 
pădure, au dat teren şi au făcut mânăstirea. Poate 
să vină altul în locul Părintelui Iustin, da' să fie 
din părinţii care au muncit aici, din obşte“. 

Emil, inginer silvic în comuna Poiana 
Teiului: „Părintele e un soldat. EI a ascultat de 
superiorii lui, pentru ca la el ascultarea e mai pre- 
sus de orice. De aceea s-a retras“. 

La finalul acestei scurte treceri în revistă a 
tulburărilor de la Petru Vodă, s-ar cuveni să publi- 
căm şi mărturia Părintelui Iustin. Bătrânul du- 
hovnic, cu multă blândețe, a refuzat să mai adau- 
ge ceva la scrisoarea trimisă către Mitropolit. 
Sfinţia Sa doreşte ca toți preoţii de la Petru Vodă, 
inclusiv Părintele Lavrentie Carp, să tacă, pentru 
că orice ar spune ar putea fi interpretat. Cei care 
totuşi au vorbit, au făcut-o din proprie inițiativă. 
Precum spunea monahul Athanasie Ştefănescu, 
om cu 20 de ani de temniță pe motive politice: „ÎI 
vom asculta pe Părintele Iustin până la moarte, 
dar şi condamnaţii la moarte au dreptul la ultim- 
ul cuvânt... 

Când scriem aceste rînduri, aflăm din interi- 
orul mânăstirii Petru Vodă că ÎPS Daniel Ciobo- 
tea, Mitropolitul Moldovei şi Bucovinei, ar fi reve- 
nit, pentru moment, asupra deciziei de a-l înlocui 
din stăreţie pe Pr. Iustin Pârvu. 

Părintele Iustin și crucea 


stăreţiei 


Răzvan Codrescu 


cum câţiva ani s-a făcut mare tulburare, cu 
Â inflație de scenarii neo-securistice şi mi- 

tinguri de protest în Dealul Patriarhiei, 
atunci când Părintele Adrian Făgeţeanu (conside- 
rat - după plecarea la ceruri a Părintelui Sofian 
Boghiu - ultimul mare duhovnic al Bucureştilor) 
a luat hotărârea de a se retrage într-un schit izolat 
din creierii munților, mai sus de Lainici. Alegând 
să se îndepărteze, sub povara vârstei înaintate, 
de zarva capitalei şi de puhoiul de oameni care-l 
căutau zilnic, pentru spovedanie sau sfat, marele 
înduhovnicit n-a fost lăsat în pace nici la Locurele, 
unde a fost iscodit şi hărțuit încă multă vreme, până 
când a devenit limpede pentru toată lumea, prin 
chiar repetatele sale mărturii, că nu fusese la mijloc 
nici un „scenariu“ şi nici o „presiune“, ci doar libera 
sa.voie, responsabilă şi bine cumpănită. 

Situaţia pare să se repete, într-un fel, şi cu 
Părintele Iustin Pârvu de la Petru-Vodă (Neamţ), 
care, la 88 de ani, a luat hotărârea (desigur că de- 
loc uşoară) de a se retrage din stăreţie şi de a-şi 
asigura 0 paşnică succesiune, asupra căreia să 





rămână de veghe chiar la fața locului, ca rugător, 
sfetnic şi îndrumător discret, căci autoritatea de 
ctitor şi de duhovnic nu i-o poate pune nimeni în 
cumpănă, de la vlădică până la opincă. 

Iată însă că la 2 aprilie, în a patra duminică 
din Sfântul şi Marele Post, la slujba de instalare a 
noului stareţ, după maiestatea unei Liturghii ca 
din ceruri, lucrurile au luat-o razna la Petru-Vodă, 
ajungându-se la violenţe şi tensiuni inadmisibile, 
sub cuvânt că Părintelui Iustin i s-ar fi forțat mâna 
şi că ar fi victima unei grozave conspirații „maso- 
nice“. La început au fost vociferări, apoi huiduieli 
efective, iar în cele din urmă noul stareț (Lavren- 
tie Carp, ucenic mai discret al Părintelui Iustin, de 
numai 28 de ani, călugărit în 1998 şi preoțit anul 
trecut, după ce a absolvit Teologia la Iaşi) şi trimi- 
şii oficiali ai Mitropoliei Moldovei şi Bucovinei 
(Arhim. Timotei Aioanei, exarh cultural, şi Arhim. 
Pavel Toderiţă, exarhul pentru zona Neamţului) 
au fost molestați fizic şi chiar azvârliţi de mulțime 
pe porțile mănăstirii! Zadarnic s-a străduit Părin- 
tele Iustin însuşi să lămurească şi să potolească 
asistența (incitată, din păcate, inclusiv dinăun- 
trul obștii): mărturisirile, explicaţiile, dojenile şi 
apelurile sale la cumințenie creştinească n-au 
putut opri tăvălugul contestatar şi, pe cât se pare, 
nici decizia unor vieţuitori ultraradicali de a pă- 
răsi mănăstirea şi de a chema credincioşii la un 
fel de djihad „ortodox“ împotriva... propriei ier- 
arhii bisericeşti!*. 


” La toate acestea au contribuit, desigur, suspiciunile şi tensiunile acumulate de-a lungul mai multor ani între 


bastionul tradiționalist de la Petru-Vodă şi linia mai degrabă antitradiționalistă, de larg compromis ecumenic, adop- 
tată de ÎPS. Daniel, acuzat inclusiv de angajare francmasonică. Acest gen de conflict nu e inedit în spațiul ortodox 
contemporan, iar de curând frământări pe aceeaşi temă au avut loc şi în Grecia, ba chiar şi la Muntele Athos. 
Desigur, apartenența directă şi efectivă a unor înalți ierarhi ortodocşi la diferite loji masonice este greu de docu- 
mentat, dar pentru percepția publică importă mai puțin latura formală şi mai mult atitudinea sau demersurile con- 
crete ale ierarhilor respectivi, în vădită contradicție cu anumite canoane sau uzanţe tradiționale, pe de o parte, şi în 
surprinzătoare consonanță cu ideologiile dominante ale stângismului politic actual, pe de altă parte. La noi, aceeaşi 
problemă a stat, pe dedesubt, şi la baza tensiunilor create de recentele alegeri mitropolitane şi de reîmpărțirea teri- 
torială a Ardealului bisericesc. Poate că identificarea celor două tabere adverse ca fiind una strict „tradiționalistă“ 
(în frunte cu Î.PS. Bartolomeu Anania) şi alta strict „ecumenică“ (în frunte cu Î.PS. Daniel Ciobotea) este cam 
simplificatoare, dar nu-i nicidecum nemotivată sau neplauzibilă, căci nu iese fum fără foc, iar contextul problemei 
se arată mult mai larg decât cel românesc, implicând două paradigme divergente Ia nivel panortodox. Aceasta este 
însă o discuţie - altminteri destul de riscată - care depăşeşte cazul concret şi imediat de Ia Petru-Vodă. 

De a doua zi, zvonistica furioasă şi amenință- 
toare a umplut Internetul, presa a exploatat ten- 
denţios şi senzaţionalist evenimentele, agitația a 
căpătat proporţii naționale, iar Părintele Iustin a 
ajuns să fie tratat de către cei care pretind a-l 
apăra ca pe un fel de nevolnic căruia alţii trebuie 
să-i poarte de grijă şi pe care nimeni nu este atât 
de naiv încât să-l mai creadă pe cuvânt! 

Bazându-ne nu numai pe ceea ce a declarat 
Părintele Iustin prin viu grai, dar şi pe scrisoarea 
pe care Preacuvioşia sa a adresat-o către Î.PS. Da- 
niel la 23 martie a. c. (din care alăturat reprodu- 
cem esenţialul), nu putem face decât următorul 
apel de bun-simț: CREDEŢI PĂRINTELUI IUSTIN, 
cu atât mai mult cu cât susțineți că-l respectaţi şi-l 
preţuiți ca nişte adevăraţi fii duhovniceşti! E trist 
că anii se adună, că nimic pe lume nu este netre- 
cător, că sfințenia însăşi are şi ea soroacele ei, dar 
se cade să ne păstrăm în toate echilibrul şi lucidi- 
tatea (chiar şi atunci când ştim că poate unii se 
bucură şi profită impur de toate acestea, cum se 
întâmplă de când lumea). 

Tot ce s-a petrecut recent (şi se petrece încă) 
în obştea de la Petru-Vodă - şi care ţine mai mult 
de nişte aşteptări şi orgolii lezate din interiorul 
acesteia decât de cine ştie ce conspirații din afară 
- ne face să ne reamintim, între altele, de cuvin- 
tele Părintelui Gheorghe Calciu-Dumitreasa: 
„Cred cu tărie că cel mai mare duhovnic în viață 


la el. Aş vrea ca Sf Arhangheli și Maica Domnului 
să-i păzească pe ucenicii săi de ispita mândriei de 
a-i fi ucenici...“ 

PS. Mai recent s-ar părea că Mitropolia de la 
Iaşi, pentru a curma pe moment tensiunile păgu- 
boase pentru toată lumea, ar fi revenit asupra de- 
ciziei sale, lăsând ca Părintele Iustin să-şi mai ducă 
o vreme crucea stăreției. În clipa în care predau 
aceste rânduri pentru tipar, n-am însă o confir- 
mare oficială a faptului respectiv (care, oricum, nu 
schimbă prea mult esenţa discuţiei). 

Din scrisoarea Protosinghelui Iustin Pârvu 

adresată Î. P. S. Mitropolit Daniel 

Înalt Prea Sfinţite Stăpâne, 

Subsemnatul, protosinghelul Iustin Pârvu, 
stareț al Mănăstirii „Sfinţii Arhangheli Mihail şi 
Gavriil“ - Petru Vodă, fiind Ia o vârstă înaintată 
de 88 de ani, după 15 ani de stăreţie în această 
mănăstire pe care am început-o din temelii şi am 
adus-o [a o stare de stabilitate materială şi duhov- 
nicească, vă rog să binevoiţi a asculta cererea 
mea de a mă retrage din funcția de stareţ. Mo- 
tivele care m-au îndemnat să iau această hotărâre 
sunt atât vârsta înaintată, cât şi dorinţa de a lăsa 
încă din viață un succesor care să continue ampla 
activitate a mănăstirii noastre. [...] Toată această 
bogată activitate are nevoie de o supraveghere 
atentă, de multă putere de lucru. Deoarece eu în- 
sumi, la vârsta mea, fiind ocupat şi cu problemele 
credincioşilor care vin la mănăstire, nu pot să mă 
îngrijesc de toate acestea cum S-ar cuveni, am S0- 
cotit nimerit să las pe ieromonahul Lavrentie 
Carp, viețuitor în obştea noastră, în funcția de 
stareț al mănăstirii, pentru a putea prelua din 
timp sarcina de a purta de grijă de bunul mers al 
mănăstirii și, tiind numit de mine personal, pen- 
tru a evita eventuale neînţelegeri ce s-ar isca [...]. 
Celales de mine pentru a prelua funcţia de stareţ, 
şi pe care mă angajez că-l voi susține şi-l voi îndru- 
ma în dificila sarcină a păstoririi sufletelor şi a 
slujirii lui Dumnezeu din această postură, este 
ieromonahul Lavrentie Carp Lucian. Motivul 
acestei alegeri este că îl cunosc de multă vreme, 
încă înainte de a intra în mănăstire, şi am văzut că 
este cel mai potrivit [....]. 

Al Înalt Prea Sfinţiei Voastre 





este Părintele Iustin Pârvu de la Petru-Vodă... supus ascultător, 
Chiar dacă nu are nici un rang ierarhic, are rangul Stareț Protosinghel Iustin Pârvu, 
Duhului care i s-a dat şi care nu se va putea lua de 23 martie 2006 

O perspectivă creştină 


asupra 


ingineriei genetice &) 


Ramona Suciu 





recând de la teocentrism la antropocen- 

trism, omul se consideră stăpânul creaţiei, 

capabil să-i răstoarne legile spre a-i „stoar- 
ce“ beneficiile. De multe ori, luciferica încredere 
în forțele sale creatoare se întoarce distructiv 
împotriva omului, dar şi a planetei înseşi. Un 
exemplu îl oferă şi ingineria genetică şi clonarea, 
considerată cea mai senzațională descoperire a 
sfârşitului de mileniu. 

Proiectul „clonării umane“ reprezintă teribi- 
la derivă spre care este împinsă o ştiinţă fără val- 
ori. Proclamarea „morții lui Dumnezeu“, cu spe- 
ranța deşartă a unui „dincolo de om“, aduce cu 
sine un rezultat clar: „moartea omului“. 

Omul, căruia Dumnezeu i-a încredințat crea- 
ţia, oferindu-i libertate şi inteligenţă, nu găseşte 
limite acțiunii sale, pentru a putea discerne între 
bine şi rău. 


Are clona suflet? 


În ce priveşte clonarea umană, trebuie să ne 
punem, cu toată sinceritatea, întrebarea dacă o 
clonă are sau nu suflet. Acest lucru este cunoscut 
doar de Dumnezeu; noi putem doar să facem 
supoziții în această privință. 

Unii compară clona cu gemenii monozigoți, 
însă e greşită comparația cu aceştia, întrucât ei 
sunt rodul procreării, informaţia lor genetică este 
primită de la ambii părinţi, pe când clona se obți- 
ne pe cale asexuată şi posedă informaţia genetică 
a unui singur organism, de la care s-a prelevat nu- 
cleul unei celule somatice. De asemenea, de unde 
ar avea clona suflet, de vreme ce Dumnezeu 
creează sufletul fiecărui om la conceperea sa, dar 
nu-l creează din nimic, ca la facerea lumii, ci din 


sufletul părinţilor? S-ar putea ca o clonă să aibă 
numai viață vegetativă, ca şi celelalte vieţuitoare. 
Cu siguranță însă că o clonă nu ar putea fi o per- 
soană, deoarece nu are identitate proprie, izvorâ- 
tă din diversitatea a două persoane. Din această 
cauză, clona este o copie a unei ființe umane, o 
dublură a ei, nefiind nici el însuşi, nici altul. Nu se 
poate clona personalitatea unui om, nu putem 
clona „mintea“ cuiva, deoarece aceasta este rezul- 
tatul existenței unei vieți. Prin multiplicarea tru- 
pului, nu înseamnă că multiplicăm sufletul. Clo- 
nând o persoană decedată, nu putem spune că „a 
înviat“ acea persoană. 

Uitând de Dumnezeu şi mândrindu-se cu 
tehnica de care dispune, omul de ştiinţă vrea să 
cloneze ființe umane „pe bucățele“, prin elimina- 
rea unei părți a embrionului şi păstrarea numai a 
organelor de care avem nevoie, obținându-se ast- 
fel inimi fără de corp, ficaţi fără corp. 

Referitor la manipularea genetică, există 
opinii pro şi contra. Cei care pledează pentru, 
printre care şi Mark Ferguson, afirmă că avem 
obligaţia de a face tot ce e posibil, pentru a se 
ajunge la omul perfect: „Un om modificat, capabil 
să reziste mult mai bine presiunilor mezofizice. 
Va fi posibil să inserăm genele care codifică anti- 
corpi față de toate marile infecții cunoscute, in- 
clusiv hepatita B, malaria, SIDA etc, sau am putea 
insera gene care ar repara ADN-ul şi ar întârzia 
îmbătrânirea“. 

De cealaltă parte, Poithier afirma încă din 
1992: „Eu cred că viața începe în momentul întâl- 
nirii celor doi gameţi. Eu cred că nimeni nu poate 
justifică intervenţia unei micropipete în destinul 
unui embrion. Unii vor spune că sunt naiv. Dar 
când observ un embrion uman sub un micro- 
scop, ceea ce văd este copilul care va rezulta. Sunt 
incapabil să mă disociez de aceste imagini. În 

aceste conditii, a manipula embrionii devine un 
gest greu de admis.“ 


Atentat la dreptul la unicitate 


Chiar şi în cazul terapiei genice trebuie să 
existe limite. Şi avem drept argument cazul orbu- 
lui din naştere. La întrebarea ucenicilor: „Cine a 
păcătuit: acesta sau părinţii lui de s-a născut 
orb?“, Mântuitorul răspunde: „Nici el n-a păcătuit, 
nici părinţii lui, ci ca să se arate în el lucrările lui 
Dumnezeu“ (loan 9, 1-3). Deci, trebuie să prime- 
ze voia lui Dumnezeu, pentru că doar EI ştie cu 
adevărat ce e mai bine pentru noi, încă înainte de 
naştere. Acest lucru trebuie să-l avem în vedere 
mai ales acum, când biotehnologiile oferă posibi- 
litatea de alegere pe un calculator a principalelor 
trăsături fizice şi sufleteşti ale viitorului copil. Se 
pune problema dacă e nomală proiectarea unui 
copil în urma răsfoirii unui catalog ADN şi apoi 
alegerea lui ca a unui produs oarecare, la care poţi 
să şi renunți dacă nu-ţi satisface cerințele. Se ştie 
că fiecare persoană este unică, aşadar, clonarea 
este un grav atentat la dreptul nostru la unicitate. 

Oamenii de ştiinţă oferă aşa-numite avanta- 
je ale clonării: faptul că se pot clona marii creatori 
ai culturii noastre sau posibilitatea de a produce 
numai indivizi sănătoşi, fără maladii transmise 
ereditar, precum şi posibilitatea tratării unor 
afecțiuni cardiace prin clonarea celulelor unei 
inimi sănătoase şi injectarea acestora în zone la 


în care s-au produs afecțiuni. Dar tot ei par să ig- 
nore cheltuielile cu adevărat problematice în 
această privinţă. 

Cum va reacționa o echipă de geneticieni în 
fața cererii unui schizofrenic sau maniaco-depre- 
siv de a fi clonat? 

Ce se va întâmpla dacă vor fi clonaţi indivizi 
capabili să execute orice ordin, fără discernă- 
mânt, inclusiv ordinul de a ucide? 

Cine va hotărâ pe cel care va fi clonat? Pe ce 
criterii? 

Care va fi statutul social al clonelor? 

Care vor fi relaţiile dintre donor şi copie? E 
sigur că nu vor fi legături tradiţionale. 

„Tatăl“ va urmări propria sa desfăşurare în 
timp, îşi va regăsi copilăria şi adolescenţa în alte 
condiţii de mediu. 

Cum va reacţiona donorul în fața dispariţiei 
accidentale a copiei sale?Ar fi cam ciudat, parcă 
şi-ar trăi propria moarte. 

Se ştie că fiecare celulă are ceasul ei biologic. 
Astfel, s-ar putea să existe într-un trup tânăr, un 
individ bătrân, dacă ar fi prelevată, în vederea 
clonării, o celulă bătrână. 

Problema clonării este de asemenea delicată 
şi pentru că se cunoaşte foarte puțin despre expe- 
riențele de acest fel. 

Părintele profesor Sorin Cosma inserează 
asemenea experimente într-un capitol al lucrării 
sale, Bioetica (Ed. Marineasa, 2003), capitol inti- 


tulat sugestiv: „O senzaţie fără finalitate“. Sperăm 

Că şi viitoarele experimente de acest tip să nu fie 
decât simple senzaţii, cum ar fi, de pildă, secta ra- 
elienilor, care a anunțat public apariţia la 26 de- 
cembrie 2002 a unei noi Eva, de data asta, prin 
clonare. Afirmațiile lor pot fi contestate, pe motiv 
Că susţin teorii de-a dreptul absurde. Însuşi lide- 
rul grupului, Claude Verilhon, susține că s-a năs- 
cut la 25 decembrie 1945 din inseminarea artifi- 
cială a mamei sale cu un elohim, ființă extrate- 
restră. După încercări de afirmare în muzica 
uşoară, curse automobilistice şi jurnalism, Veril- 
hon ar fi fost dus pe planeta extratereştrilor prin 
OZN-uri, aceştia schimbându-i numele în Rafael 
(mesager), pentru că ar avea menirea de a pre- 
găti venirea elohimilor pe pământ. În imaginaţia 
raelienilor, elohimii aveau o înfăţişare stranie: 
patru picioare, părul negru, lung, ochii ca mig- 
dala, pielea verde. Aceştia, susţin raelienii, au 
creat primele forme de viață de pe pământ cu 
25.000 (2!) de ani în urmă din ADN aflat în labo- 
ratoare. Secta e de tip nazist, având ca simbol 
svastica nazistă, înscrisă în steaua lui David. Are 
un caracter hedonist-ateu: ei practică „mediataţia 
senzuală“ (o combinaţie de „sexualitate“şi „sen- 
zualitate“) ce le-ar fi fost descoperită de elohimi, 
ca eliberare de tradiţiile iudeo-creştine. 

Raelienii proclamă conducerea mondială a 
geniocrației, susținând că prin clonare se poate 
oferi lumii viața veşnică. Secta nu are prea mulţi 








adepți: 55.000, răspândiţi în 84 de țări, cu centrul 
în Geneva. 

O senzaţie şi mai recentă în acest sens este 
oferită de expertul american în probleme de fer- 
tilitate, Panos Zavos care „a reuşit cu succes să in- 
troducă un embrion uman clonat în uterul unei 
femei“, însă textele ulterioare au arătat că respec- 
tiva pacientă nu a rămas însărcinată. 

Embrionul a fost creat dintr-un ovul imatur 
al unei femei şi o celulă extrasă din pielea unui 
bărbat. Procedeul utilizat în acest caz a fost iden- 
tic cu cel folosit Ia clonarea oiţei Dolly. Principala 
problemă legată de aceste încercări de fertilizare 
este dată de şansele sporite de a se dezvolta 
diferite defecte genetice care ar ameninţa şansele 
de a se naşte subiecți sănătoşi. Din declaraţiile 
doctorului Zavos se poate observa că el nu e inti- 
midat nicidecum de acest insucces, hotărât fiind 
să repete de mai multe ori astfel de încercări, 
până va reuşi. 

Aşa cum a sesizat marele scriitor şi om al lui 
Dumnezeu F.M.Dostoievski, în toată opera sa, 
rațiunea fără limite şi lipsită de sentimente, este 
diavolească. Ea îl duce pe om la pierzare pentru 
că e însoţită de orgoliu, care anihilează glasul 
conştiinţei din om. 

Dar, din moment ce glasul conştiinţei nu se 
mai poate auzi, fiind atât de sufocat de rațiunea 
orgolioasă a omului, de ce să ne mai mirăm că 
trăim vremuri când clonarea e subiect de actuali- 
tate şi nu numai subiect, ci şi act realizabil şi chiar 
înfăptuit? 

Omagiu unui Arhiereu 


mereu tânăr 





Pr. Gheorghe Calciu 





ără îndoială că există apa vie care curge din 
coasta împunsă a Mântuitorului pe cruce şi pe 
care EI o proclamă solemn stând în picioare: 
„Cine crede în mine, din inima lui vor curge râuri 
de apă vie, cum zice Scriptura.“ (In. 7, 38) Există şi 
apa vieții despre care ne spune Sf. loan în motto-ul 
Omagiului nostru şi în alte părți, care ne este dă- 
ruită de Dumnezeu fără plată: ...şi celui ce-i este sete 
să vină! Cine vrea, Sa ia apa vieţii fără plată! (Apoca- 
lipsă 22: 17) Dumnezeu ne dă apa vieții fără plată, 
dar ne cere să venim la EI ca s-o primim. Unii vin şi 
pleacă înapoi setoşi; alții vin şi o primesc pentru ro- 
dire, unii o sută, alții 60, alţii 30 (Mt. 13:3-9) Cine 
are urechiu de auzit să audă. Sunt însă unii fericiţi 
cărora Dumnezeu le dă apa vieţii fără măsură şi du- 
hul lor, mereu tânăr, nu se veştejeşte niciodată: tari 
în suferință, neînduplecaţi în faţa asupririlor, nepă- 
taţi în faţa calomniatorilor, niciodată răspunzând 
cu aceeaşi monedă, ei îşi îndeplinesc destinul hără- 
zit de Dumnezeu, păşind demni peste nimicniciile 
momentului, spre împlinire. Aceştia sunt oameni 
născuţi cu o mare făgăduință lângă ei. Purtaţi de vre- 
rea lui Dumnezeu pe care o ascultă, trec prin toate 
vicisitudinile, poate uneori nici nu ştiu unde-i mână 
Duhul, dar, într-o clipă neaşteptată, printr-o răsucire 
bruscă a circumstanțelor, voința lui Dumnezeu se 
împlineşte în ei şi prin ei, căci lor le-a dat Dumnezeu 
multe şi mult i-a încercat, ca pe un argint lămurit în 
cuptor de pământ, de şapte ori curățit. (Ps. 12:6) 
Cei mai mulți trecem prin viaţa aceasta co- 
mozi, aspirând la funcţii sedentare, unde duhul 
nostru nu tremură şi inima noastră nu arde cum 
ardea inima în cei doi Apostoli când le vorbea Iisus 
pe cale spre Emaus. La cina noastră de seară isus 
nu mai frânge pâinea, glasul Lui nu-l mai auzim. 


Căci Mielul care stă în mijlocul scaunului de 
domnie va fi Păstorul lor, îi va duce Ia izvorul 
apelor vieţii şi Dumnezeu va şterge orice lacrimă 


din ochii lor. (Apocalipsă 7:17) 


Dar pentru Ierarhul acesta mereu tânăr, pâinea 
se frânge odată cu inima, glasul Domnului pentru 
el grăieşte. Uneori glasul sfânt amuţeşte, încercă- 
rile curg, vrăjmaşul îi prigoneşte sufletul şi viața 
i-o calcă în picioare, dar, până acum, Domnul nu 
l-a dat morţii, căci nu s-a închinat dumnezeilor 
mincinoşi, nu a plâns după castraveţii Egiptului şi 
nici n-a cârtit în pustie întorcându-şi privirea spre 
viţelul de aur. Nu a rătăcit de la dreapta credință, 
nu s-a lăsat ispitit de slavă deşartă, nici nu s-a 
închinat puterii omeneşti sau strălucirii minţilor 
care au părăsit calea Domnului glorificându-se pe 
ei înşişi. Câteodată Domnul l-a apăsat tare, câteo- 
dată a trimis vrăjmaşii asupra lui să-l sfâşie cu 
dinții, ademeniri şi făgăduințe, grăiri de rău, 
apăsare pe cerbice. Dar, încă odată, morţii nu la 
dat, căci EI îl pregătea pentru o stare mai înaltă, 
pe care totdeauna o dăruieşte celor care ÎL iubesc 
pe El. Mintea lui nu s-a întunecat din cauza anilor, 
duhul lui nu s-a încovoiat pentru a place oame- 
nilor, ci totdeauna a țintit mai sus. Astăzi, păcate- 
le se curăță, inima se îmbunează, dragostea arhie- 
rească învăluie pe toţi, cu căldura inimii care 
niciodată nu a gândit răzbunare. Păşind pe treap- 
ta înălțării, binecuvintaţi, Înalt Presfinţite pe toți 
care vă urăsc şi care vă iubesc, pe cei care v-au fă- 
cut rău sau v-au făcut bine, ca nimeni să nu plece 
flămând sau însetat, sau întristat de la acest ospăț 
al bucuriei. Dumnezeu să vă ţină mintea trează 
spre păzirea adevăratei gândiri ortodoxe, darul 
vorbirii şi al scrisului neîntinat de nici o minciună 
din cele care astăzi bântuie lumea, poftirile neîn- 
găduite să nu vi se atingă de inimă şi totdeauna să 
răspândiţi binecuvântări pe care noi vi le cerem, 
dar şi peste cei care nu vi le cer, însă au nevoie de 
ele. Amin! 
Binecuvântaţi şi iertați! 

Spiritul bizantin a 
supravieţuit imperiului 


Într-o amară zi de 29 mai a anului 1453, Constantinopolul, capitala 
Romaniei!, era cucerit de armatele otomane conduse de Mohamed 
alil-lea. Strigătul de luptă bizantin „Doamne-ajută!“ a răsunat pentru 
ultima oară. Romeii au luptat până la capăt, rezistând unui asediu de şapte 
săptămâni, așteptând întăriri care nu au mai sosit. Trupul ultimului 
împărat bizantin, Constantin al XI-lea Dragases (1449-1453) nu a mai fost 
găsit în învălmășeala ce a urmat intrării turcilor în oraş. Odată cu 
Constantinopolul a murit o civilizaţie, care, timp de aproape 1000 de ani, 
ținuse Europa la cele mai înalte standarde ale lumii de atunci, dar spiritul 


lui, aşa cum vom vedea, trăieşte. 


Emilia Corbu 





harta Europei apare o linie (care delimita 
civilizația Europei occidentale) şi un nou 
termen care şi azi ne doare: Europa de Est. 

Vom evoca aici doar câteva idei din sistemul 
de gândire care a dus, sau poate nu, la faima glo- 
riosului urmaş al Imperiului Romanilor. Idei care 
la timpul lor au fost principii - aşa cum sunt şi azi 
- şi ne vom referi pe scurt la ideea de metropolă, 
la un gen de „democraţie originală“, la statutul fe- 
meii bizantine şi la politica naționalităților. 


ÎL, a doar trei sute de ani de la dezastru, pe 


Orașul lumii vechi 


Constantinopolul a fost croit de la început 
pe şapte coline să fie Noua Romă, capitala Impe- 
riului Roman, când gloria lui încă nu apusese sub 
loviturile hoardelor barbare. Avusese cu siguran- 
ță un plan urbanistic, pentru că doar aşa se expli- 
că măreţia şi echilibrul pe care îl impunea atât ca- 
petelor încoronate cât şi muritorilor de rând din 
toată lumea veniți să îşi caute norocul în Oraș, 
cum era numit în limbajul curent. 

Oraşul era apărat de o centură de trei ziduri, 
la rândul lor întărite cu turnuri, care şi azi impre- 
sionează. Pe unul dintre ele, lat de cinci metri şi 
înalt de 12, împăratul avea obiceiul să se plimbe 


cu suita. Oraşul impresiona prin arhitectura laică, 
bulevarde largi, palate, clădiri administrative, fo- 
ruri, pieţe, portice, apeducte şi sisteme de canali- 
zare (din care şi azi se mai păstrează sute de 
metri) cisterne subterane, terme etc. Oraşul im- 
punea prin arhitectura religioasă, catedrale 
imense cu decoraţii copleşitor de bogate şi zeci 
de mănăstiri în care se aflau relicve şi moaşte 
sfinte. Legate de Biserică erau zeci de fundaţii de 
binefacere, spitale cu mai multe niveluri. Oraşul 
educa prin Universităţi, Academii, biblioteci şi 
zeci de şcoli particulare sau de stat. Oraşul bucu- 
ra prin arta revărsată la tot pasul, prin mozaicuri, 
sculpturi, picturi, sute de statui amplasate prin 
portice. Oraşul îmbăta prin viața de noapte a 
teatrelor şi a hipodromului. 

Oraşul dădea speranţe miilor de săraci din 
imperiu, de toate rasele şi de toate naţiile, veniți 
să câştige o bucată de pâine. Dintre ei Oraşul va 
ridica împărați, cum a fost Leon I sau Vasile 1, în- 
temeietori de dinastie... Căci Imperiul Bizantin 
era condus de un spirit aproape democratic, ori- 
cine putea ajunge cel mai puternic om din stat şi 
chiar din lume, dacă ne gândim că pe atunci Occi- 
dentul arăta cam barbar, oraşele lor fiind doar 
biete târguri. Orice copil visa să ajungă împărat, 
aşa cum azi, copii americani visează să ajungă 
preşedinţi. Nici gând de sânge albastru, nici vor- 
bă de spirit aristocratic, deşi în imperiu trăiau 


1 Romania era denumirea în limbajul epocii dată Imperiului Roman de Răsărit. 

vechi şi vestite familii aristocratice, foarte bogate, 
dar care preferau să îşi petreacă viața în oraşe de 
provincie, aproape de moşiile lor. Altele erau me- 
canismele care croiau împărați. Şi în acestea po- 
porul avea un cuvânt greu. Orice bizantin se pri- 
cepea la politică, a impozite, armată şi îşi dădea 
cu părerea pe cine să mai pună împărat. Deşi via- 
ţa celui mai puternic om din stat se desfăşura în- 
tre zidurile groase ale palatelor păzite de gărzi, 
tot poporului ştia ce se petrece. Şi într-adevăr nu 
a rămas breaslă sau profesie sau castă care să nu 
fi avut un împărat pe tron. Țăranii, militarii şi ve- 
chile familii aristocratice au avut mai mulți, dar 
nici cărturarii, măcelarii, actorii, îngrijitorii de 
cai, hangii nu s-au lăsat mai prejos. 


Intuiţia unui împărat 


„Lumea aşteaptă pe Nichifor!“ Aşa scanda 
mulțimea din Constantinopol într-o zi de 16 
august 963, adunată în faţa palatului imperial, 
unde în zilele trecute reuşiră printr-o revoluție 
populară să înlăture guvernul stabilit de regență. 
De data aceasta alesul poporului era generalul Ni- 
chifor Focas, ales împărat de către armată, în la- 
gărul de la Cesarea, şi aşteptat cu nerăbdare de 
suflarea din Constantinopol. În asemenea situa- 
ție aprobarea Senatului era o formalitate. Nichi- 
for făcea parte dintr-o veche familie aristocratică 
şi era unul dintre cei mai capabili generali bizan- 
tini devotat imperiului şi cauzei creştine. Spunea 
că tot ce îl ţine în lume este apărarea creştinătăţii 
şi, într-adevăr, trăia ca un monah, pregătindu-şi 
deja în muntele Athos o chilie în care urma să se 
retragă, atunci când nu va mai putea lupta. Răs- 
coala poporului fusese determinată de situația 
creată de moartea tânărului împărat Roman care 
lăsase în urmă pe Theophano cu patru copii mici. 
Ministrul Bringas nu reuşise să convingă şi atun- 
ci mulțimea din oraş şi armata luaseră, ca întot- 
deauna, decizia alegerii unui alt împărat. Cum Ni- 
chifor era omul zilei şi victoriile sale aminteau de 
zilele de glorie ale romanilor, s-au hotărât cu toții 
să îl pună cezar. Din nefericire, acest capabil gene- 
ral şi bun strateg nu a reuşit să domnească decât 


şase ani şi proiectele sale au fost zădărnicite de 
pasiunea sa anapoda (cine s-ar fi gândit la aşa 
ceva, tocmai din partea lui!) pentru tânăra împă- 
răteasă Theophano, cu care de alminteri s-a şi că- 
sătorit, spre dezamăgirea întregului cler. Căderea 
împăraţilor bizantini era la fel de dramatică şi tra- 
gică uneori ca şi urcarea lor. L-am evocat pe Nichi- 
for Focas (963-969), dintre cei aproape o sută de 
împărați bizantini, pentru că a intuit că puterea 
imperiului stă în apărarea creştinătăţii şi că isla- 
mul, pe atunci tânăr (avea doar 300 de ani), era 
un pericol chiar şi pentru un stat puternic cum 
era cel al romanilor. 


Femeia în Cetate 


„Dacă tu vrei să fugi Cezar, bine: ai bani, va- 
sele sunt gata, marea e deschisă; eu însă, rămân“. 
Aşa s-a pronunțat împărăteasa Teodora în consili- 
ul imperial - din care făcea parte - întrunit într-o 
şedinţă extraordinară. Constantinopolul se răs- 
culase împotriva împăratului Iustinian (527-565), 
soțul ei şi mulțimea răsculată era deja la porţile 
palatului. De regulă astfel de răscoale se sfârşeau 
rău. Doar că Teodora cunoştea mulțimea, îi ştia 
puterea, dar şi slăbiciunea de pe când era actriță 
de duzină în hipodrom. Viaţa ei nu fusese nici 
uşoară, nici frumoasă şi toți istoricii se grăbeau să 
îi consemneze aventurile din culisele teatrului. 
Uitaseră însă că Teodora îşi plătise greşelile tine- 
reţii cu ani de penitență în pustiul Egiptului şi de- 
prinsese tainele creştinismului de la călugării 
egipteni - numiţi şi copți. Împărăteasa Teodora 
cunoştea şi lumea şi înțelepciunea. Răscoala a 
fost înfrântă şi ea a domnit împreună cu Iusti- 
nian, unul dintre cei mai mari împărați bizantini, 
21 de ani. Dar nu despre Teodora vreau să vor- 
besc şi nici despre felul cum se ajungea împără- 
teasă în Bizanţ, deşi subiectul ar fi captivant şi vă- 
deşte acelaşi spirit democratic? ca şi la alegerea 
împăraţilor, ci despre statutul femeii. 

Bizantinii erau creştini ortodocşi şi preţuiau 
femeia în lumina învățăturii biblice. În acelaşi 
timp însă păstrau o tradiţie orientală care aproa- 
pe că interzicea femeilor să părăsească iatacul şi 


2 În vremurile bune ale Imperiului, urmaşii la tronul împărătesc dar şi împărații îşi alegeau soțiile în urma unui 
soi de concurs de frumuseţe, la care erau invitate să participe toate fetele din imperiu, selectate de trimişi 
imperiali care străbăteau toată țara cu acest scop generos. Și, ca în poveştile vechi, erau invitate chiar şi fete 
sărace. Din secolul XIII se impun căsătoriile politice, care însă nu întotdeauna au fost profitabile. Se ştie aportul 
Anei de Savoia la ruina imperiului, în timpul căreia turcii au ajuns în Tracia. 

care se manifesta prin mai multe interdicții, inclu- 
siv prin accesul redus la educaţie. Aceste două 
tradiții împletite cu realitatea economică, socială 
şi politică a Bizanțului au dus la un statut ambiva- 
lent al femeii, aşa încât dacă cele din clasele supe- 
rioare îşi permiteau să stea în gineceu şi să iasă 
doar însoţite, cele din clasele mijlocii şi medii tre- 
buiau să ţină nu doar casa şi mulțimea de copii 
(se căsătoreau la vârste fragede), ci să presteze şi 
diverse munci. În Bizanţ femeile aveau dreptul la 
moştenire egală cu fraţii lor, îşi puteau adminis- 
tra singure averile, puteau întemeia mănăstiri şi 
susține opere de mecenat. Cu alte cuvinte aveau 
dreptul de decizie în ceea ce le privea. Împărătese- 
le puteau domni în numele lor sau al copiilor. Une- 
le au fost chiar capabile, aşa cum a fost preaferici- 
ta Teodora (843-857), care a restabilit cultul icoa- 
nelor după moartea soţului ei, Teofil, un icono- 
clast fervent, pe care l-a iubit cu toate păcatele lui. 
Altele au condus imperiul chiar şi în confrun- 
tări militare decisive, aşa cum a fost împărăteasa 
Irina, soția lui Constantin VIII Cantacuzino, care a 
organizat apărarea Constantinopolului în 1348. 
Din clasele superioare s-au ridicat intelectua- 
le de mare clasă, istorici, poetese. La celălat pol, 


femeile sărace, având sau nu o profesie. Existau 
femei-medic, infirmiere, moaşe. În corporaţiile 
de țesători sau mătăsari figurau şi femei. A existat 
până în secolul XII şi un ordin al femeilor diaco- 
nițe. Femeile vlahilor, îmbrăcate bărbăteşte, se 
ocupau de păstorit şi îşi duceau turmele până în 
muntele Athos, declanșând uneori adevărate 
scandaluri, pentru că, atunci ca şi acum, accesul 
femeilor era interzis în Sf. Munte. Însă, călugării 
mai treceau cu vederea aceasta datorită dărniciei 
vlahilor cu sfintele mănăstiri. Femeile rămase vă- 
duve se retrăgeau la mănăstire sau se puteau ocu- 
pa singure de afaceri, cum a fost cazul văduvei 
Danielis, una dintre cele mai bogate femei ale 
timpului său. În caz de asediu, femeile participau 
la apărarea cetăților cărând proiectile, materiale, 
apă şi vin pentru soldaţi etc. 

Tot femeile erau cele care se ocupau de tradi- 
țiile legate de cultul morților şi preparau 
colliba (KoiiBo), un amestec de grâu fiert şi 
fructe uscate, cunoscută şi la românii de azi sub 
numele de colivă. 

Am putea spune că femeile bizantine aveau 
un Statut mai bun decât standardele epocii lor, 
dar în acelaşi timp responsabilități mai mari care 


= 
=; 
(8) 

Bijuterii bizantine din aur emailat cu pietre preţioase din tezaurul de Ia Preslav (Bulgaria) din sec. X. 

se reflectau şi în durata lor medie de viață de 
numai 35 de ani. 


Chestiunea naționalităților 


„E bine ca fiecare popor ale sale să le țină“ - 
concluziona înțeleptul împărat Constantin al VII-lea 
Porfirogenetul, trădând parcă grija permanentă 
a împăraților pentru naţionalitățile din imperiu, 
în granițele căruia trăiau greci, vlahi, armeni, 
perşi, arabi, sirieni, egipteni, turci, mai apoi slavi, 
bulgari. Toate aceste popoare aveau ca numitor 
comun: cultura de sorginte greacă şi creştinismul 
ortodox. Cu timpul, aceste populaţii şi-au consti- 
tuit fiecare câte un cartier în Constantinopol şi li 
s-au adăugat ruşi, lombarzi, italieni şi alte nea- 
muri occidentale. 

Pentru a le domina, Imperiul practica depor- 
tarea lor în caz de revoltă. Iniţial în jurul Con- 
stantinopolului trăiau mari comunități de vlahi şi 
era firesc să fie aşa, de vreme ce ei reprezentau 
populaţia romanică autohtonă. În urma răs- 
coalelor organizate de ei, au fost împrăștiați şi 
deportaţi în Asia Mică şi în locul lor au fost aduse 
comunități de turci. Aşa s-au petrecut lucrurile şi 
cu comunităţile de slavi care, aflate iniţial Ia peri- 
feriile Imperiului, au ajuns în jurul unor oraşe 
mari ca Salonic, Constantinopol sau chiar în Asia 
Mică. Această joacă de-a destinul naţiunilor avea 
să se răzbune cu timpul, pe măsură ce în Oraş 
creştea o populaţie obedientă de sorginte turco- 
arabă şi scădeau neamurile gălăgioase dar puter- 
nice ale grecilor şi vlahilor. Migraţiile slavilor, 
bulgarilor, turanicilor, în Balcani şi deportările 
absolut necontrolate ale bizantinilor au produs, 
în timp, o modificare drastică a hărţii etnice a im- 
periului. De această deficiență politică au profitat 
turcii care au cucerit începând cu prima jumătate 
a secolului XIV provinciile periferice ale Imperiu- 
lui în care trăiau slavi, bulgari dar şi vlahi şi care 
deveniseră mici stătulețe desprinse de Bizanţ. Ele 
au fost printre primele victime. În aproape 100 
de ani, Imperiul Bizantin a fost cucerit aproape în 
întregime, începând de a periferie spre centru, 
aşa încât în 1453 din marele Imperiu al Roma- 
nilor mai rămăsese doar Oraşul. Să nu uităm că la 
slăbirea Imperiului a contribuit şi politica occi- 
dentală ale cărei rezultate au culminat cu jefuirea 


3 Limba oficială a imperiului. 


Constantinopolului în timpul Cruciadei a IV-a din 
1204 şi, mai grav, cu împărţirea Imperiului în 
principate latine. Aşa că, bizantinii aveau de lup- 
tat şi cu creştinii occidentali. 


În noaptea istoriei 


Împărații bizantini au încercat din răsputeri 
să împiedice catastrofa. Au ajuns până acolo în- 
cât, în 1439, în Consiliul de la Florența au accep- 
tat Unirea cu Roma. Măsura nu a fost acceptată de 
nimeni şi populaţia Constantinopolului, care aş- 
teptase cu înfrigurare o revenire a Romei la Orto- 
doxie, a aflat stupefiată exact contrariul. Unirea 
nu a fost aplicată niciodată, dar vădeşte dispera- 
rea împăraţilor bizantini. Occidentalii erau, de 
fapt, interesați de căderea Constantinopolului 
din interese comerciale şi, aşa cum a dovedit isto- 
ria, pentru ei a fost bine, pentru alţii mai puțin. 

Când armatele lui Mahommed al II-lea au 
pătruns în Constantinopol şi au început jaful, po- 
pulația avea două posibilități de scăpare. Prima 
era aceea a emigrării în Occident, a cooperării cu 
noii stăpâni. Mulţi au ales exilul şi au cărat cu ei 
tot ce puteau salva, de la obiecte de artă la biblio- 
teci întregi, relicve sfinte, moaşte, icoane etc. O 
parte dintre ele constituie şi acum tezaurul mul- 
tor muzee şi biblioteci din Occident (ca, de pildă, 
Biblioteca Marciana), deşi aceştia nu prea recu- 
nosc aportul cultural pe care lau primit atunci, 
fără să mişte un deget. Odată cu bunurile însă au 
plecat oamenii, scriitori, istorici, pictori, sculptori 
care, prin ideile lor, au contribuit la fenomenul 
cultural al renaşterii. Cunoscuţi în Occident sub 
numele de greci, ei erau de fapt bizantinii vorbi- 
tori de limbă greacăs, scăpaţi din calea urgiei oto- 
mane. 

Cei plecaţi au învăţat lecţia exilului, cei ră- 
maşi au trăit însă noaptea umilinței. Multele şi 
bogatele biserici au fost transformate, în moschei 
în care frescele şi mozaicurile erau văruite. Sfin- 
tei Sofia, „biserica cea mare“, deşi degradată 
(avea aproape 1.000 de ani ), i s-au adăugat patru 
minarete. Oraşul a rămas acelaşi, oamenii erau 
însă alții. Atunci a apărut, probabil, sensul peiora- 
tiv pe care şi noi îl dăm azi termenului de bizan- 
tin, în sensul de om duplicitar, viclean. Nu-i vor- 
bă, cu turcii se puteau face afaceri, dar nu te mai 

puteai îmbogăţi. Diferenţele nu erau doar etnice 
(bizantinii erau un amestec de etnii, dar cu o sin- 
gură cultură, în timp ce turcii erau aproape o sin- 
gură rasă), ci mai ales culturale şi acestea erau su- 
părător de mari. Pe întinsul fostului imperiu al ro- 
manilor apare însă un nou popor, o nouă nație, e 
vorba de poporul creştin. Aşa îi vedeau turcii pe 
vechii locuitori ai Imperiului, ca pe un singur po- 
por, ca „naţia creştină“. Aşa ar fi trebuit să se vadă 
şi ei. Acest popor avea dreptul să trăiască alături 
de cuceritori, dar nu avea voie să facă prozelitism 
(prin urmare, misionarismul bizantin a încetat) 
sau să îşi ridice biserici mai înalte decât mos- 
cheele. Ce amănunt aproape nesemnificativ. Ce 
umilitor, în esență! Şi turcii aveau o grămadă de 
astfel de amănunte. 


De ce a căzut Bizanțul? 


O întrebare cu zeci de răspunsuri. Poţi spune 
Că a căzut pentru că nu a mai făcut față zecilor de 
confruntări cu hunii, arabii, perşii, turcii, occi- 
dentalii, slavii, bulgarii, pecenegii, uzii, cumanii. 
Că nu a făcut față problemei naționalităților, că a 
fost măcinat de probleme interne, că s-a produs o 
degradare continuă a instituţiilor, că a pierdut 
mult popor, că, în fine, fiecare stat are o creştere 
şi o decădere. În ceea ce mă priveşte, cu modestie 
cred că a căzut pentru că nu a ştiut să folosească 
până la capăt sabia spirituală pe care o avea şi 
care era creştinismul. Adică a ştiut să o folosească 
atunci când era vorba de putere şi politică - mă 
refer la grandioasele proiecte bizantine de creşti- 
nare a popoarelor slave, bulgarilor, ungurilor 
(mai întîi ortodocşi), ruşilor, pecenegilor, unor 
populaţii din Asia. Ştia bine să o folosească în pri- 
vința armatei şi când era vorba de condus popo- 
rul. Pioşenia lor era manifestă şi gigantică, expri- 
mată în biserici mari, bogate, multe, în sute de 
mănăstiri. Dar îl trăiau bizantinii oare pe Hristos? 
Au tăiat ei cu sabia Cuvântului omul vechi din ei? 
Unii da, alţii nu. Câţi da, câți nu? Sunt lucruri pe 
care nu le poţi evalua, dar răspunsul îl găseşti în 
fapte. În Bizanţ se făceau multe fapte bune şi toa- 
tă treaba era organizată instituțional, fundaţii, 
mănăstiri etc. Dar în Bizanțul creştin găseai şi tot 
felul de „ciudățenii“, ca de pildă copii abandonați 
pe străzi sau case de raport. În privința lor statul 
stabilise o limită, adică clădirile lor nu aveau voie 


să depăşească 17 m înălțime, cam cât un bloc de 
patru etaje de azi. Era o limită necesară probabil 
în arhitectura aglomerată a Bizanțului, dar în ar- 
hitectura sufletului, care erau dimensiunile lor? 
Fireşte că mai aveau tot felul de scăpări, nesemni- 
ficative pentru ei, dar prin care omul vechi, păgâ- 
nul, trăia în mijlocul unui creştinism declarat în 
gura mare. Faptul că lustinian al II-lea (685-695) 
a întrunit un sinod pentru a pune capăt practici- 
lor pagâne din Bizanţ, care se manifestau deschis, 
şi că prevederile stabilite atunci nu au fost respec- 
tate, spune mult de duplicitatea spirituală a mul- 
tor bizantini. 

Cucerirea treptată a Imperiului Roman de 
Răsărit de către otomani, culminând cu căderea 
Constantinopolului a schimbat total viața popoa- 
relor din aceste părți de lume şi constituie o lecţie 
care ar trebui învățată de către toți creştinii. Că- 
derea Romaniei a fost parte a unui război religios 
pornit undeva în peninsula arabică odată cu 
apariția şi dezvoltarea religiei islamice. Toţi l-au 
privit poate ca un război economic şi numărul 
mare de tratate, alianțe, convenţii arată că şi bi- 
zantinii au crezut la fel, că turcii şi arabii au por- 
nit la război din sărăcie, că foamea din deşert şi 
mirajul bogăției i-a împins aşa departe. Dar se 
pare că mobilul era altul şi că ceea ce afirmau tur- 
cii, că ei luptă pentru Allah, era adevărat. Uneori 
oamenii spun adevărul! 

Un preot între 
„haiducii Dobrogei“ 


Dumitru Mihăilescu s-a născut la 13 martie 1915, în localitatea 
macedoneană Fetica-Gramaticova, în tamilia preotului Atanasie și a 
Stelianei Mihăilescu. Familia sa s-a mutat în 1935 în Dobrogea. 
Dumitru a urmat Seminarul Teologic din Buzău, apoi Facultatea de 
Teologie din București. După absolvirea acesteia în 1940, s-a 
căsătorit, după care a fost hirotonit preot onoritic pe seama parohiei 
din Ciocârlia de Sus, protopopiatul Cobadin. A avut doi copii. 


Adrian Nicolae Petcu 





aceeaşi biserică, cu filia Sf. Nicolae, aflată în 

construcție, având 425 familii, respectiv 
2.125 de suflete, la altar fiind ajutat de tatăl său, 
pensionat, Atanasie Mihăilescul. 

Încă din timpul studenţiei, deoarece meditase 
o consăteană domiciliată în Bucureşti al cărui 
părinte era bănuit de activitate legionară, Dumitru 
Mihăilescu va fi trimis în justiţie în decembrie 
1938. A fost învinuit de „delictul de participare la 
organizațiune politică interzisă“. Însă, prin Sen- 
tința nr. 789, din 20 decembrie 1938, a Tribunalu- 
lui Militar al Corpului 2 Armată, a fost achitat?. 


N 
] n 1946, părintele Mihăilescu a fost paroh la 


Susţinător al mișcării 
de rezistență 


Potrivit declaraţiei sale din anchetă, în mai 
1949, părintele Mihăilescu intră în legătură cu 
mişcarea de rezistență care activa în Dobrogea, 
sub conducerea lui Gogu Puiu. „Când am fost la 
Ferdinand, la preotul Tasi, spune părintele Mihăi- 
lescu, m-am întâlnit în curtea bisericii nemţeşti - 


prin Enache Puiu - cu Gogu Puiu. La Cobadin am 
avut legătura cu Gheorghe Filiu; la Basarabi cu dr. 
Apostol Paul, iar la Constanța cu Popescu Scă- 
rişoreanu. Prin Gheorghe Filiu fac legătura cu: 
Ceaturi Gheorghe din Viile Noi; cu Jarnea Du- 
mitru din Constanţa, cu Zelca Gheorghe din Viile 
Noi; cu preotul Georgescu din Potârnichea. La Co- 
badin i-au legătura cu Iancu Beca şi Haşoti Nico- 
lae, bandiți aduşi de Gogu Puiu din pădure; Sterie 
Timu din Cobadin, Costică Ghiță-Cobadin, Olim- 
pia-concubina lui Gogu Puiu“3. 

Astfel, părintele a reprezentat pentru Gogu 
Puiu un serios element de legătură. Altfel spus 
era un curier, care furniza bani strânşi în parohie, 
alimente şi alte obiecte de care cei din grupul de 
rezistență duceau lipsă. În acelaşi timp, când Go- 
gu Puiu solicita, părintele Mihăilescu organiza di- 
ferite întâlniri, potrivit unei alte declaraţii din 9 
august 1949; „Activitatea mea dusă de la data in- 
trării în rândurile bandei condusă de Gogu Puiu 
a fost de a-l pune pe Gogu Puiu în legătură cu oa- 
menii din comunele din regiunea noastră; să or- 
ganizez în comuna mea şi să merg la Constanța să 
fac legătura cu elemente de Ia oraş cunoscute de 
banditul Gogu Puiu, în scopul de a forma un co- 


1 AMJDIM, fond Penal, dosar 20978, vol. 2, f. 148, 156-157v, dosar 64451, f. 97; *** Calendarul Episcopiei 
Constanţa pe anul de Ia Hristos 1946, Constanţa, Tipografia „Albania“, p. 61-62. Potrivit fiului său, Aristide 
Mihăilescu, aflăm că părintele ar fi absolvit şi Facultatea de Filosofie. 

2 AMJDIM, fond Penal, dosar 20978, vol. 2, f. 86, 104, 122, 130-133. 

3 AMJDIM, fond Penal, dosar 64451, f. 97. Trebuie precizat că Gogu Puiu nu avea concubină, ci logodnică, 
Securitatea dorind să evidenţieze părțile negative ale membrilor din rezistență în orice împrejurare, chiar şi 


atunci când dictau declaraţiile pe care învinuiții le scriau. 

mitet de conducere care să dirijeze fondurile pe 
care el cu bandiții lui urma să le procure“. A orga- 
nizat o şedinţă la Cobadin la Gheorghe Filiu între 
10-15 iunie 1949, unde au luat parte Gogu Puiu şi 
alții şi s-a hotărât „de a se trece la o organizare a 
satelor din această regiune a sudului Dobrogei“. 
O altă şedinţă s-a ținut în Ciocârlia de Jos, noap- 
tea, într-o vie, oamenii fiind anunţaţi de preotul 
Mihăilescu, unde s-a hotărât „strângerea de fon- 
duri, alimente şi îmbrăcăminte“. Alta a fost la Co- 
badin, în casa macedoneanului Iancu Sterie Cara- 
gea, la 25-27 iunie 1949, unde a participat şi Go- 
gu Puiu. S-a hotărât „a se merge din comună în co- 
mună pentru a colecta bani şi alimente şi s-a ho- 
tărât înființarea unui comitet de conducere“. O 
altă întâlnire a fost la Constanţa, în locuinţa lui 
Popescu Scărişoreanu, la 8-9 iulie, participând 
membrii, însă fără Gogu Puiu, unde au discutat 
din nou necesitatea creării unui comitet de con- 
ducere. Ultima şedinţă a fost la 11 iulie 1949 la 
care a participat Gogu Puiu s-a hotărât filarea 
băncii de stat Constanţa şi a organelor Securităţii 
şi Partidului pentru intimidarea acestorat. 


Arestarea 


În iulie 1949, Securitatea a operat mai multe 
arestări în rândurile celor care erau implicați în 
grupul de rezistență din sudul Dobrogei. Astfel, la 
17 iulie 1949 părintele Mihăilescu va fi reţinut de 
către organele Securităţii, pentru faptul că „a fost 
identificat ca şeful conducător al grupului subver- 
siv din sudul Dobrogei“. 

Cum s-a desfăşurat arestarea părintelui deţi- 
nem mărturia fiului său cel mare, Aristide Mihăi- 
lescu: „În toamna anului 1949, a venit Securitatea 
la noi acasă la o rudă, unde locuiam, pentru că 


aveam casa în construcție, pe la orele 22.30. Noi 
eram în casă cu o femeie de etnie turcă (eu şi trei 
surori de 5, 3 şi 1 an). La acea oră ne-am trezit cu 
împuşcături de automat. Dacă nu eram culcați în 
pat, eram împuşcaţi. Apoi am auzit bătăi cu patul 
armei în uşă, au deschis uşa şi am fost luaţi la bă- 
taie, înjurați şi întrebaţi unde este Popa. Eu le-am 
răspuns că este la Cobadin. Toţi cei care ne-au bă- 
tut şi care miroseau a băutură, au plecat la Coba- 
din. În drum au oprit şi la bunicul meu pe care 
l-au bătut şi l-au târât de barbă prin casă să spună 
unde se află fiul său (tatăl nostru). (Dimineaţa 
am găsit la bunicul acasă fire de păr din cap, din 
barbă şi sânge). 

După aceea au plecat la Cobadin şi i-au aş- 
teptat pe părinţii mei la Moară. I-au prins, i-au în- 
jurat şi bătut. Tatăl meu a fost lovit cu patul armei 
în gură, şi i-au rupt dinţii. Pe mama a luat-o şofe- 
rul maşinii şi a dus-o în câmp ca să nu vadă ni- 
meni ce se întâmplă. Tatăl meu, cu toate că nu s-a 
opus cu nimic arestării, a fost torturat cu bestiali- 
tate de aceşti beţivi nemernici. 

Pe mama mea au adus-o acasă plângând. Aşa 
a început calvarul: am rămas fără mâncare, fără 
bani, nu am avut voie să învăţăm la şcoală. Eu, fi- 
ind cel mai mare, am început să lucrez la CFR la 
smuls iarbă de pe calea ferată, ca să întrețin fami- 
lia, cu un salariu de zilier de 325 de lei pe lună. 
Am fost zile întregi la lucru fără mâncare. Nu 
eram primit în sala de spectacole sau bibliotecă, 
eram batjocorit şi alungate. 

La Securitatea din Constanța a fost anchetat 
în cele mai dure moduri, anchetatorii reuşind să-l 
determine să dea declaraţii abia la 9 august 1949. 
Potrivit dosarului penal, numai la 9 august, pă- 
rintele a dat patru declaraţii, multe pasaje din 
acestea fiind vizibil dictate de anchetatori”. 


4 Ibidem, £. 98-99; ACNSAS, fond Penal, dosar 173, f. 19-20. Potrivit părintelui Constantin Voicescu, Dumitru 
Mihăilescu împreună cu Gheorghe Filiu şi scriitorul Alexandru Scărişoreanu ar fi iniţiat, în 1946, „un comitet 
pentru organizarea luptei anticomuniste“, care ulterior s-ar fi afiliat grupului condus de Gogu Puiu, aspect ce nu 
reiese din dosarele penale pe care le-am consultat (Constantin Voicescu, Oameni ai Bisericii în rezistența 
anticomunistă din munții şi codrii României, în „Analele Sighet“, vol. 2, Fundaţia Academia Civică, Bucureşti, 


1995, p. 284). 


5 AMJDIM, fond Penal, dosar 20978, vol. 2, f. 149 (adresă a Securităţii Constanţa către centrala din Bucureşti din 
27 august 1949, în care se mai precizează că „în prezent este în cercetări la DRSP Constanța). Constantin 
Voicescu, loc. cit. susține data de 18 iulie 1949, informaţie care a fost preluată în Paul Caravia coord., The 


Imprisoned Church. Romania, 1944-1989, INST, Bucharest, 1999, p. 257 şi în Vasile Manea, Preoţi ortodocşi în 
închisorile comuniste, ed. a II-a, Patmos, 2001, p. 166. 


€ Mărturie dată de Aristide Mihăilescu, transmisă de Arhiepiscopia Tomisului. Această brutalitate este descrisă pe 
scurt şi de părintele Constantin Voicescu, loc. cit. 


7 AMJDIM, fond Penal, dosar 64451, f. 97-102. 

Pentru rolul său important şi apropierea sa 
de Gogu Puiu, anchetatorii îl vor considera orga- 
nizator şi şef al grupului de rezistență din sudul 
Dobrogei, chiar un subordonat direct. Totodată, îi 
vor da şi o catalogare legionaro-fascistă, deşi erau 
mărturii ale altor inculpați în care se arăta foarte 
clar că la această mişcare de rezistență erau 
chemați să participe: legionari, negustori, expro- 
priați, PNŢ-işti etc.ă. 

Potrivit referatului de încheiere a anchetei, 
datat 1 septembrie 1949, părintele Dumitru Mi- 
hăilescu „a fost încadrat în mişcarea legionară 
din 1937“ şi a coordonat comitetul de conducere 
al bandelor subversive din sudul jud. Constanţa, 
dându-le misiunea de a recruta elemente din rân- 
durile foştilor legionari şi cei ostili regimului în 
special chiaburimea şi moşierimea“, în scopul 
fuzionării bandelor din sudul Dobrogei cu cele 
din nord şi jud. Tulcea. Astfel, părintele Mihăiles- 
cu va deveni şef de bandă subversivă, într-un lot 
format de Securitate din 25 de inculpaţi?. 

Pentru că „au iniţiat, organizat şi constituit 
8 ACNSAS, fond Penal, dosar 173, vol. 1, f. 12-13. 

9 AMJDIM, fond Penal, dosar 64451, f. 77-79. 
10 Ibidem, f. 25-26. 
11 Ibidem, dosar 64451, f. 1-2. 


bande subversive teroriste de tip fascist paramili- 
tar, complotând contra siguranței interioare a 
statului“, inculpații în frunte cu părintele Mihăi- 
lescu, era învinuiți de „crimă de uneltire împotri- 
va securităţii interne a RPR“, faptă prevăzută şi 
pedepsită de art. 3 din Legea nr. 16/13 ianuarie 
194910. 

La 21 octombrie 1949, părintele Dumitru Mi- 
hăilescu era condamnat de Tribunalul Militar 
Constanţa în lotul 2 al bandelor subversive tero- 
riste din regiunea Dobrogea“ la muncă silnică pe 
viață şi 10 ani degradare civicăll. 


Omoriît de Securitate 


La puţin timp după condamnare, părintele 
Dumitru Mihăilescu avea să treacă Ia cele veşnice. 
Împrejurările care au condus Ia decesul acestuia 
sunt controversate. În suplimentul revistei „Re- 
naşterea“, al Arhiepiscopiei Clujului, apărut în 
1995, aflăm că părintele ar fi fost ucis în februa- 
rie/martie 1950 la Securitatea din Timişoara!?, 


12 Mărturisiri de după gratii. Slujitori ai Bisericii în temnițele comuniste, supliment al revistei „Renaşterea“, Cluj- 
Napoca, 1995, p. 50. La prima vedere, informaţia se pare că a fost preluată din „Memoria, revista gândirii 
arestate“, nr. 12, 1994, p. 135. La fel se susţine în Paul Caravia coord., The Imprisoned Church. Romania 1944- 


1989, INST, Bucharest, 1999, p. 257. 

faţă de Constantin lonaşcu, care în lucrarea sa 


A 


susține că ar fi fost „executat“ în noaptea de 9 
spre 10 martie 1950 în „trenul morţii Aiud-Ti- 
mişoara“15. Asupra acestei ultime ipoteze se 
opreşte şi Cicerone Ioniţoiu, care susține: „Un caz 
deosebit s-a petrecut în aprilie 1950, când printre 
cei 83 de deţinuţi politici, a fost ridicat din închi- 
soare şi preotul Dumitru Mihăilescu din comuna 
Ciocârlia, județul Constanţa (el fusese judecat cu 
partizanii din Babadag şi transportat la Ti- 
mişoara pe baza faimoasei dispoziţii 10.007 din 
martie 1950, dată de Nicolschi). A trecut prin faţa 
plutonului de execuţie pe 4 aprilie 1950, iar 
moartea a fost înregistrată după 7 ani“1*. 

De o părere complet diferită este Vasile Ma- 
nea, care în lucrarea sa privitoare la clericii în- 
temnițați, precizează că părintele Mihăilescu „a 
fost ucis în închisoarea din Piteşti“15. 





Însă, în dosarele penale pe care l-am con- 
sultat am putut găsi o simplă adeverinţă elibe- 
rată de Sfatul Popular al oraşului Piteşti, prin 
care certifică decesul părintelui Dumitru Mihăi- 
lescu, în vârstă de 35 ani, la 23 martie 1950, de 
„nefrită“16. 

Prin urmare, se exclude decesul părintelui 
la Securitatea din Timişoara sau în „trenul 
morţii“. De asemenea, este exclusă moartea 
părintelui în aprilie 1950, de vreme ce era deja 
înregistrată în registrul stării civile de la Sfatul 
Popular din Piteşti. Aşadar, părintele Dumitru 
Mihăilescu a murit, potrivit adeverinţei amintite 
mai Sus, în penitenciarul Piteşti, la 23 martie 
1950. Cât priveşte cauza decesului, la prima ve- 
dere se poate spune „nefrită“, însă aici pot fi 
dubii, atâta vreme cât aceste diagnostice de 
multe ori erau fictive. 


13 Constantin lonaşcu, Rezistenţa anticomunistă din Dobrogea, Constanţa, Editura Ex Ponto, 2000, p. 361. 
14 Cicerone Ioniţoiu, Cartea de aur a rezistenței româneşti împotriva comunismului, vol. |, Hrisovul, 1995, p. 366. 


15 Vasile Manea, loc. cit. 
16 AMJDIM, fond Penal, dosar 20978, vol. 2, £. 270. 


17 Ca un argument în plus sunt şi datele din lista cu cei decedați în detenție întocmită de Securitate Ia sfârşitul 
anilor '60 (ACNSAS, fond Documentar, dosar 73, vol. 1, f. 39, publicată de Ion Bălan, Lista persoanelor 
decedate în gulagul românesc. 1945-1964 (II), în AT, an IV (1996), nr. 2-3 (11-12), p. 207) - unde se arată că 
locul decesului este Piteşti. La fel susține Dumitru Bordeianu în, Mărturisiri din mlaştina disperării, ed. a II-a, 


Bucureşti, Editura Scara, 2001, p. 427. 

Ce înseamnă să fii 


român? 


Libertatea noastră nu este una de esenţă, astfel că determinaţiile ne 
sunt, cumva, dinainte date şi ne atestă ca fiinţe atârnând de un dincolo 


Ia care nu avem acces decat „prin ghicitură“. Omul nu-și poate alege 
locul în care se naşte, limba în care trăieşte, cultura căreia îi aparține; 
omul este însă, într-un sens, liber pentru că nu poate fi decât o 
„inchidere ce se deschide“, aşa cum îi plăcea lui Noica să spună. 


Paul-Gabriel Sandu 





e înseamnă să fii român? Înseamnă să nu 

fi ales să fii român, iar un asemenea răs- 

puns la întrebare ar conduce Ia afirmația 
că România este țara celor care nu au ales să fie 
români. Pentru a da un răspuns cu privire la ce 
înseamnă a fi român trebuie să înțelegem mai 
mult decât atât. Înseamnă să ne asumăm cultura 
română, plasându-ne un pas în afara ei; acest lu- 
cru trebuie să se producă într-un fel sau altul în 
sensul acelei dedublări heideggeriene: a iubi în- 
seamnă a te transforma în obiectul iubirii tale 
rămânând în acelaşi timp tu însuți. 

Din nefericire, cultura noastră nu poartă stin- 
dardul culturii europene. Din motive mai mult sau 
mai puţin întemeiate, cultura română, „în totul de 
cuvânt al ei“ sau, într-un sens nichitian, în totul de 
„necuvânt“ al ei, a fost marginalizată, nesocotită, 
rar luată în seamă. Încercând să soluționăm 
această problemă, vom răspunde în acelaşi timp 
la întrebarea esenţială a românității... 

Poate cel mai important motiv pentru care 
cultura română nu ocupă locul pe care îl merită 
în rândul culturii europene este dificultatea care 
se dovedeşte de multe ori o imposibilitate de a 
traduce din limba română în altă limbă. Dacă vor- 
bim despre poezie-trofeul culturii noastre ne dăm 
seama cât de mult s-ar pierde prin traducerea ori- 
cărui vers de-al lui Eminescu, Arghezi, Blaga sau 
Nichita. Nu ştiu cum s-ar putea traduce: „Nicioda- 
tă toamna nu fu mai frumoasă/ Sufletului nostru 
bucuros de moarte“ sau „Nu credeam să-nvăț a 
muri vreodată“ - păstrându-se miracolul pe care-l 


presimțim rostind aceste versuri. Farmecul limbii 
române în care „s-au stratificat toate neîmplini- 
rile acestui neam“, cum atât de frumos spunea 
Noica, rezidă şi în faptul că accentul poate cădea 
pe orice silabă a cuvântului, şi pentru poezia ro- 
mână asta e o binecuvântare de care poezia fran- 
ceză nu se poate bucura, accentul căzând mono- 
ton, ca o aspră lovitură de daltă, pe ultima silabă 
a cuvântului. Dacă unui orb ai putea să-i explici 
culorile, dacă l-ai putea face să tresară presimţind 
un apus de soare, atunci ai putea traduce şi poe- 
zia română, cu bogata ei muzicalitate a cărei cul- 
me a dat-o Eminescu, în franceză şi în orice altă 





Foto: Bogdan Onofrei 

limbă a pământului. Într-o scrisoare trimisă 
fratelui său, Cioran îi mărturiseşte că în toată 
poezia franceză nu există un poem precum „Lu- 
ceafărul“, dar că tradus s-ar pierde totul. „Dor“ 
sau „jale“ sunt cuvinte fără echivalent în alte 
limbi, şi atât de aproape de sufletul românesc, iar 
expresii oximoronice de felul „suferința [...] 
dureros de dulce“, „farmec dureros“, „dulce jele“ 
- asta ca să nu dăm decât exemple din poezia 
eminesciană - pot fi transformate în alte limbi 
aşa cum albul zăpezii dispare ca şi când nici n-ar 
fi fost vreodată, o dată cu topirea zăpezii. 

Lăsând la o parte poezia, în orice încercare de 
a traduce o piesă de teatru a lui Caragiale sau un 
roman de-al lui Sadoveanu ne vom izbi de acelaşi 
zid indeleabil. Jocul de cuvinte, farmecul limbaju- 
lui personajelor, greşelile sau văicărelile lor sunt 
prin excelență intraductibile şi aşa vor rămâne 
oricât am răsuci cuvintele altei limbi, pentru ori- 
ce traducător-prestidigitator. S-ar mai putea face 
încă o observaţie care să servească drept argu- 
ment pentru ideea anterioară, aceea că cel mai 
tradus scriitor român este Liviu Rebreanu, scri- 


itor care a renunțat la intimitatea cu limba, care a 
ales sa fie „bolovănos, dar adevărat“, cel care a 
promovat anticalofilia ca pe o condiţie de a fi a 
romanului realist sau naturalist. 

Analizând câteva cuvinte pe care le conside- 
ră vocabule dialectice de ordinul întâi, în special 
acea negaţie care nu neagă, acel „ba“, cuvânt în- 
delung căutat de Hegel, Constantin Noica încheie 
exprimând atât de frumos un gând care ne-a tre- 
cut poate tuturor prin minte: „Am face un servi- 
ciu omenirii dacă am învaţa-o limba română“. 
Acelaşi filosof român, analizând atât de frumoasa 
vorbă populară, „ne paşte gândul“, credea că e 
mai lesne să spunem că suntem gândiţi, că sim- 
țim de multe ori că n-am spus totul, adică simţim 
că acel tot, acea consistenţă pe care gândul o are 
dincolo de noi, nu s-a rostit în completitudinea ei 
prin noi. Oare un român poate fi gândit de altce- 
va decât de un gând românesc? N-am putea crede 
asta. Astfel, pe orice scriitor român îl caracteri- 
zează un anumit fel de raportare Ia scris, dar şi la 
problemele esenţiale ale vieţii, un mod aparte 
care poate fi regăsit în buna măsură şi la Cioran 














) 


Fa 


, 


[5 
E 
Ei 
E 
& 
=; 
E, 


] 





42 


anul IV e nr. 39 


DEZLEGĂRI 


ROST 





sau la Ionescu, cei care au ales o altă cultură re- 
voltaţi de mediocritatea acesteia 

„Dacă aş fi fost francez, aş fi fost poate ge- 
nial“, afirmă nemulțumit şi frustrat Ionescu, o 
afirmaţie care, în contextul discuţiei prezente, ca- 
pătă o semnificaţie majoră. Acestei afirmaţii i s-ar 
putea alătura o alta: „Să fii român înseamnă să ai 
prea multă apă în sânge“, Emil Cioran, un alt re- 
voltat de condiția lui, poate tocmai aceea de a fi 
român fără să fi ales să fie, dar pe de altă parte, o 
interpretare distinctă ar putea fi dată acestei po- 
ziţii, una prin care aceasta va găsi să se raporteze 
în alt fel la afirmaţia făcută de Ionescu. Pentru 
Cioran asta era suprema formă de patriotism, aşa 
cum pentru un literat francez, singurul fel de a 
iubi Franţa acelor vremuri era s-o deteşti. 

Analizând însă afirmaţia lui Eugen Ionescu, 
ceea ce putem imediat constata este nemulțumi- 
rea lui de a face parte dintr-o cultură mică, margi- 
nalizată, care n-avea cum să ofere mijloacele unei 
afirmări la nivel mondial, aşa cum o putea face, 
spre pildă, cultura franceză. „Sufăr incomensura- 
bil că nu sunt cel mai mare poet al Europei“ este 
replica aceluiaşi scriitor care avea să devină cel 
mai mare creator de teatru absurd al Europei. 
Însă şi aceste cuvinte au un substrat care expri- 
mă, dincolo de revolta față de apartenența Ia cul- 
tura română, dimensiunea metafizică a neliniştii 
unui om care a exprimat atât de bine fără-de-sen- 
sul. „Dacă aş fi asistat la facerea lumii aş fi fost un 
om mult mai liniştit astăzi“ - e o afirmaţie care 
demonstrează că revolta lui nu e de fapt față de 
condiţia de a fi român, de a aparține unei culturi 
pe care o desființeză în Nu, după care, dezamăgit 
de finalitatea jocului, neagă ceea ce a negat, recu- 
noscând că poezia lui Arghezi nu e fadă şi că Bar- 
bu nu e un simplu făcător de versuri. Ci revolta lui 
e faţă de condiţia, mult mai largă, de om supus 
morţii, „spânzurând între infinit şi neant“, „ve- 
nind de nicăieri şi ducându-se niciunde“, o revoltă 
din care izvorăsc fecund toate formele de negaţie 
pe care Ionescu şi le asumă, ca o contrazicere a 
propriilor sale cuvinte: „Dacă există Dumnezeu de 
ce scriem, şi dacă nu există de ce scriem?“. 

Faptul că nici Cioran, nici lonescu nu au 
putut renunța la faptul de a fi români, că nu au 
putut sau nu au vrut să se dezică o dată pentru 
totdeauna de românitatea lor o dovedesc nume- 
roase lucruri. Eugen Simion mărturisea că aproa- 


pe în fiecare dimineaţă, Cioran - cel căruia îi era 
atât de teamă să nu se dezacomodeze de sintaxa 
franceza - şi Ionescu vorbeau la telefon româ- 
neşte. Simţeau nevoia unei intimităţi cu această 
limbă, limba noastră, dar şi limba lor. Şi dacă ne 
gândim că Ionescu s-a autointitulat „huligan“ şi a 
solidarizat cu mişcarea de la Bucureşti şi că Cio- 
ran, cel care a refuzat atâtea premii sau apariţii 
televizate, a fost de acord să ofere un interviu 
pentru televiziunea şi în limba română, avem 
adevărata imagine a românității lor. Să fii român 
înseamnă să nu poți renunța uşor la asta! 

Mircea Eliade, coleg, de generaţie al celor 
doi, de o cu totul altă natură sufletescă decât 
marii nihilişti ai secolului trecut, avea şi un alt fel 
de a se raporta la românitate, la ţara şi la limba ei. 
Eliade a fost dintre cei care şi-au afirmat cu tărie 
românitatea până la sfârşitul vieţii, a vorbit de- 
spre România, folosind cuvântul „acasă“, a scris o 
mare parte din opera folosind limba română. Bu- 
cureştii au fost pentru el „rezervorul de sacru“, 
un Spațiu magic, aşa cum apare el în La ţigănci. În 
mod sigur această atitudine față de românitate a 
fost influențată de modul în care îşi percepea 
condiția de om şi de scriitor, altfel decât ceilalţi 
doi scriitori, de felul în care percepea şi înțelegea 
timpul, lumea, cu totul altfel față de Ionescu şi 
Cioran care erau măcinaţi de absurd şi de gol, de 
neantul uneori bacovian, de timpul mişcându-se 
heraclitean, de imposibilitatea de a fi pur şi sim- 
plu. Eliade a aderat într-o mai mare măsură la 
condiţia de român tocmai pentru că a găsit con- 
diția de om drept una privilegiată, deschisă orică- 
rei deveniri - folosindu-ne de termenii nicasieni 
- chiar şi celei „întru ființă“. 

Ce e România astăzi? Spunea cineva că 
omenirea e alcătuită mai mult din morți decât 
din vii... Cred că la fel se întâmplă şi cu ţara asta 
care nu e nimic fără trecutul ei. Acest trecut tre- 
buie asumat, căci este ceea ce ne leagă, ne face 
să fim ceea ce suntem. Trebuie să ne păstrăm 
identitatea! Dacă vorbeam la început de limite, 
pentru a duce mai departe cultura română tre- 
buie să facem apel la nelimitele noastre. Căci a fi 
român înseamnă să simţi mereu nevoia să te 
întorci acasă, în țara ta, în limba ta, să-ţi fie dor 
de ele atunci când le părăseşti şi să te regăseşti 
pe tine o dată cu ele. 

Restul e risipire. 

Destinul lui Paul Goma 
— onoarea sentimentului 
de a fi român 


Flori Stănescu 





„acest fel teribil şi tragic în care un popor 
întreg abdică de Ia dreptul lui de a rezista la ceva 
atât de inuman, atât de crud şi de degradant cum 
este o dictatură totalitară. “ (Mario Vargas Llosa) 

„Paul Goma este unul din oamenii minunați 
ai acestui pământ şi nici un efort făcut pentru el 
nu e prea mare. E chiar un privilegiu cărora nu 
multora le e dat“. (Mariana Sipoş) 

Primul citat reproduce spusele celebrului 
scriitor, în interviul acordat Marianei Sipoş la Ma- 
drid, în august 2005. Cel de al doilea redă o parte 
a unui mesaj electronic al Marianei Sipoş către 
mine (23 februarie 2006). 

În iulie 2005, la Paris, Paul Goma îi răspundea 
jurnalistei: „Dacă spunem mereu, cu bună drep- 
tate, că Securitatea este criminal, se pierde din ve- 
dere contribuţia noastră, chiar a victimelor.“ 

Iată trei citate suficiente pentru a amorsa 
discuţia noastră în jurul cărții de față. 

Destinul unui scriitor este acela de a depune 
mărturie. Căci, cine este acest Paul Goma, după 
cum se întreba Eugen Ionescu? EI este, după cum 
răspunde tot Ionescu: „pur şi simplu un scriitor, 
acest animal Care povesteşte ceea ce ştie...“. Adică 
ceea ce ar fi trebuit să facă scriitorii generaţiei sale 
(Sau, în chiar stilul lui Paul Goma, putem spune: hai, 
nu toți, măcar 20; dar, ne-am fi mulțumit şi cu trei!) 


Mariana Sipoş, Destinul unui disident: PAUL GOMA, cu 
un studiu de Iuliu Crăcană: „Paul Goma - Dosarele de 
securitate“, București, Editura Universal Dalsi, 20051. 


În scrierile sale, Paul Goma vorbeşte despre 
martori şi a depune mărturie, despre normali- 
tatea scriitorului care a rămas ancorat cu demni- 
tate în realitatea zilelor lui. Ca orice muritor, 
omul demn este supus greşelii, dar să faci din 
când în când aprecieri eronate nu-i totuna cu a 
oculta şi deforma intenţionat adevărul. 

Îmi permit să spun: dacă Paul Goma nu ar fi 
suferit atât de mult, încă din copilărie, dacă nu ar 
fi fost atât de nedreptăţit de fraţii lui români, nu 
am fi reuşit să conştientizăm cât suntem de mes- 
chini, cât de puternic este spiritul nostru de con- 
servare, cât de mult ne dor ochiurile din plasa re- 
laţiilor sociale şi profesionale, cât suntem de 
principiali doar atunci când nu avem nimic de 
pierdut - ba, chiar dimpotrivă! Şi cât de incapa- 
bili suntem să reacționăm ferm, fără să stăm prea 
mult pe gânduri, atunci când gravitatea momen- 
tului o cere. 

Pe măsura trecerii timpului devenim mai 
conştienţi, stăm mai bine pe picioarele noastre şi 
sunt din ce în ce mai mulţi cei care se comportă în 
acest fel. Unii se conving că au greşit votându-l pe 
Iliescu (pentru că C.VIT. ar fi fost mai rău!!!); alții 
că l-au schimbat cu Băsescu, şi ce păcat este că nu 
mai există partid naţional-țărănesc în arena 
politică etc. etc. Însă, memoria noastră este pre- 
cum țărâna drumurilor de țară sub arşiţa verii: îi 
frige pe mulți la tălpi, dar nu ţipă decât câțiva. 
Riscând cufundarea în uitare. 


1 Lucrarea a fost propusă de Al. Cistelecan în Top literar 2005 drept „Cartea anului“, 


la secţiunea Publicistică - non-fiction. 

Mereu ne lipseşte ceva... Acel ceva care nu se 
pipăie, care nu se contabilizează în kilograme de 
carne şi brânză, în ţoale de import, în numărul 
cărţilor scrise, al rebusurilor completate în auto- 
buz şi al călătoriilor în Occident. Ceva ce îi face pe 
cehi, polonezi, unguri să se simtă mai bine în pro- 
pria piele atunci când sunt în țările lor, dar şi 
când le trec granițele comunitare. 

Poate că tocmai ceva-ul care a determinat-o 
pe Mariana Sipoş să scrie prima - şi singura până 
acum - carte despre Paul Goma. Este un senti- 
ment înălțător să recunoşti că cel mai curajos om 
din România la ora actuală, când Paul Goma este 
acuzat de antisemitism, este o femeie! (Să nu mai 
spuneţi domnilor vreodată că femeile sunt „sexul 
slab“ sau c-ar fi „slabe de înger!“) Pentru că în Ro- 
mânia postcomunistă a anului 2006, să scrii de 
bine despre Paul Goma este un act de curaj, de 
demnitate, de solidaritate, de normalitate? 


De ce o carte despre Goma? 


„Cu alte cuvinte, o carte despre Paul Goma. 

Nu o monografie în genul cărților didactice, 
rigide, consacrate scriitorilor clasicizați, pe care 
ni le impunea bibliogratia şcolară, ci o carte acce- 
sibilă tuturor, cu un minim de informaţie despre 
Paul Goma: parte (importantă) din istoria noas- 
tră recentă și scriitor despre care au fost puse în 
circulație atâtea dezinformări și mistificări ale 
Securității, într-un mod atât de diabolic şi de per- 
vers, încât persistă și astăzi. Chiar și acolo unde 
te-ai fi aşteptat cel mai puțin. Adică în elita inte- 
lectuală postdecembristă. (...) Că Paul Goma 
merita mai mult? Bineînţeles! Dar, dintr-un motiv 
Sau altul, nu a fost să fiel“ 

Aşa delimitează autoarea cărții termenii şi 
stilul în care a conceput cartea. Grabei în care a 
fost finalizat proiectul - pentru a nu pierde mo- 
mentul celei de a 70-a aniversări a scriitorului - 
se datorează numărul mare de greşeli de literă şi 
câteva nepotriviri, care nu afectează, însă, nici 
conținutul şi nici lectura. Acestea au fost, cu sigu- 
ranță, remediate în suplimentul de tiraj. 

De ce o carte despre Paul Goma? Iată o între- 
bare care ar putea fi pusă şi la care Mariana Sipoş 


răspunde consistent, cu talent literar şi jurnalis- 
tic, dinamic şi, în primul rând, cu multă responsa- 
bilitate. Redesenarea traseului biografic al scrii- 
torului, dialogurile cu acesta, argumentarea afir- 
maţiilor cu documente din arhivele Securității, 
ajungând la opinii exprimate despre Paul Goma 
şi la rezultatele unei anchete jurnalistice din 
ianuarie 2005, fac în permanență trecerea spre 
subiecte grave, importante, care ar trebui să işte 
ample dezbateri naţionale. Cartea curge cu nerv, 
asemenea unui film de acţiune, în care regizorul 
stăpâneşte arta filmării şi conceptul scenariului. 

Ca mesaj, marele merit al cărții rezidă în re- 
cuperarea umanităţii scriitorului şi opozantului 
anticomunist, a luptătorului de o viață pentru 
drepturile omului - Paul Goma. Cel care a fost 
acoperit pe nedrept, resentimentar şi jalnic, de 
atâtea răutăți şi acuze, cu precădere în ultimii ani. 
Iar noi, din vremea comunistă, ne-am obișnuit să 
reacționăm mimetic la clişee, uitând să ne între- 
băm din când în când: Omul acesta - Paul Goma 
- are Sau nu dreptate? 

Cartea Marianei Sipoş rotunjeşte preocupă- 
rile sale anterioare: discuţiile - pe bandă audio şi 
video -, documentarea în arhive, vizita în satul 
natal al lui Paul Goma, ancheta de presă ocazio- 
nată de apariţia televizată la OTY a sinistrului se- 
curist Nicolae Pleşiţă, reconstituirea momentului 
1977 (şi) prin vizitarea fostului apartament al fa- 
miliei Goma din cartierul bucureştean „Drumul 
Taberei“. 

Există în Argumentul cărţii o frază simplă şi 
impresionantă, care indică imboldul intim al au- 
toarei: „Pentru că eu mereu aveam ceva de poves- 
tit despre Paul Goma.“ În timp ce lumea bună nu 
vrea decât să-l tacă, atunci când nu aruncă vorbe 
iresponsabile. Ifosele, cu pretenţii aristocratice, 
mofturile de vedetă şi bocancii autoritari (zvârliți 
de la înălțimea diverselor scaune profesionale) 
ne împing pe unii dintre noi - destul de mulţi - să 
nu mai citim 22uuri, Dileme, Observatoare cultu- 
rale şi alte Românii literare. Pentru că nu mai 
ştim cui se adresează: autorii articolelor îşi scriu 
unii altora şi se citesc între ei. În orice caz, ei nu ni 
se adresează şi nouă, celorlalți, la fel cum eludea- 
ză şi propria-ne realitate. Trăim într-o ţară în care 


2 Se cuvine totuşi să precizăm că revista ROST i-a dedicat numărul său pe decembrie 2005 lui Paul Goma, în semn 
de omagiu pentru împlinirea a 70 de ani de viață şi pe cînd încă nu se stinseseră ecourile celei mai proaspete 
dispute publice care îl avea în centru pe „antisemitul“ Goma. Am făcut-o pentru meritele lui Goma şi ca măsură 
a solidarităţii noastre cu un om care este prigonit pentru că spune adevărul. (n. red.) 

personalităţile lipsitei de modestie culturi ro- 
mâne şi VIP-urile (din politică, mass-media, fotbal 
etc.) au acelaşi tip de comportament: le place 
foarte mult puterea-cu-orice-preţ. Pe parlamen- 
tari i-am ales noi, pe principiul reprezentativității 
(aşa suntem, aşa ne reprezentăm!), dar pe liderii 
culturnici, nu! Ei îşi ridică singuri statui. Să şi le 
ridice, dar să nu mizeze că vom pune umărul ca să 
nu li se clatine soclul! 


Răzgîndiri „prietenești“ 


Într-un recent număr al Dilemei vechi 
(110/3-9 martie 2006), cunoscutul psihiatru şi 
scriitor Ion Vianu spune: „În 1977, faptul că am 
putut vorbi liber a fost extraordinar. O ușurare 
fantastică, o plăcere în sensul cel mai strict al cu- 
vintului. Atât de mare încit, la un moment dat, 
deşi eram pe plecate, nu înțelegeam de ce mai 
vreau să plec. Atit de bine mă simţearn, ca om Ii- 
ber, într-o țară a constrîngerii.“ Pentru a configu- 
ra mai bine atmosfera de „libertate“ a anului 1977, 
continui tot cu I. Vianu, citat de Mariana Sipoş: 
„Începui a mă duce zilnic la soții Paul şi Ana 
Goma. A mă putea apropia de ei, oameni care de 
ani de zile isprăviseră cu ambiguitatea, care aveau 

Mariana Sipoş 
Destinul unui disident: 


PAUL GOMA 











curajul în acea societate contaminată de minciună 
până în ultima ei fibră să spună ce gândesc şi să 
acţioneze precum vorbeau era pentru mine o 
supremă consolare; Paul era un om despre care 
puteai spune, în primul rând, că ceea ce îl carac- 
teriza era iubirea adevărului [subl. m.].“(p. 237) 

Revenind la discuţia reprodusă în Dilema ve- 
che, trebuie citată şi întrebarea Simonei Sora, 
care a generat un răspuns cel puţin bizar: 

„S:$.: Dvs. înțelegeţi, ca om care a fost foarte 
apropiat de Paul Goma, ce se întîmplă cu el 
acum? Cred că, aşa cum nu a fost înţeles atunci, 
probabil nu este nici acum înțeles. Sau e ruptura 
atît de mare... 

1.V.: Sînt dezolat de ceea ce se întîmplă cu 
Paul Goma, pentru că, atunci, în 1977, demersul 
lui Goma mi s-a părut salutar. Dar faptul că acum 
adoptă teze de extremă dreaptă şi că este într-o 
opoziţie sistematică cu absolut tot ce se întâmplă 
diminuează valoarea actelor lui anterioare. Spu- 
nem despre el că e un Neinsager, un negator 
total, universal. Deci asta introduce un dubiu asu- 
pra negației lui de atunci, ceea ce pe mine mă 
afectează...“ 

Este greu de pătruns cum poate diminua ati- 
tudinea actuală (în fapt, dintotdeauna aceeaşi!) a 
lui Paul Goma „valoarea actelor lui anterioare“. 
Aceasta poate să însemne două lucruri: că inter- 
pretăm trecutul în funcție de idiosincraziile pre- 
zente ori că suntem invitați să ne însuşim etiche- 
tele lipite de Securitate: „Goma nu reprezintă ni- 
mic/prin spiritul de frondă afișat urmăreşte reali- 
zarea unor interese personale dubioase/Paul Go- 
ma nu este o personalitate în lumea scriitorilor/ 
în mediocritatea lui/ indivizi de teapa lui Paul 
Goma etc.“ (documentele din care am citat sunt 
incluse în cartea M. Sipoş). 

Nu cumva este obligatoriu să ne întrebăm de 
ce a construit Securitatea un dispozitiv atât de 
impresionant pentru anihilarea unui singur indi- 
vid: neînsemnat, dubios, lipsit de talent, ...ne- 
bun? Cu alte cuvinte: Paul Goma în 1977 nu a fost 
un apărător veritabil al drepturilor omului, ci un 
negator total, aşa cum astăzi este „diagnosticat“ 
ca antisemit. Însă, documente interne ale Securi- 
tăţii, reproduse în cartea Marianei Sipoş, confir- 
mă ceea ce se ştie: Paul Goma a reuşit să zdrunci- 
ne stabilitatea regimului ideologic de la Bucureşti 
în 1977, atrăgând intrarea în dispozitiv a unei 

părți însemnate din aparatul represiv în scopul 
calomnierii, izolării, marginalizării, distrugerii 
imaginii umane şi profesionale şi anihilării sale. 

Să ne mai întrebăm? 

„De ce este atit de urit Paul Goma de către 
intelighenţia română? Ce nu i se poate ierta? De 
ce, de Ia injurie, delațiune, conspirația tăcerii şi 
retur, s-a încercat şi se încearcă orice mijloc de 
anihilare simbolică (anihilarea fizică a încercat-o, 
din fericire fără succes, Securitatea, prin agentul 
Haiducu)? Insistînd în anihilarea lui Goma, inte- 
lighenția își dezvăluie un enorm complex. L-aş 
numi complexul reprezentativității ilegitime pen- 
tru societatea civilă. (...) Autoritatea lor morală e 
șubredă, se bazează pe consensul tacit de a nu tul: 
bura apele de dinainte de '89 (Şi, vai, de după). 
Paul Goma le-a tulburat, dezvăluind laşități de 
nebănuit Ia fețe atît de subțiri, egoisme care au 
năruit orice speranță de solidaritate, ignominii 
frapante într-o relaţie de presupusă prietenie, pă- 
cate omeneşti, prea omenești, poate acceptabile, 
de iertat într-o lume normală, dar care, în comu- 
nism, au descurajat mișcările de anvergură, lăsîn- 
du-i singuri şi la discreția regimului pe iniţiatorii. 
Lucrul acesta nu-l uită nici Goma - cum să-l uite? 
ar [i similar cu a-şi bate joc de sine însuși -, nici 
inamicii săi.“ (O. Nimigean, Goma. Paul Goma. 
Nici mai mult şi nici mai puţin, în revista electro- 
nică „Tiuk!“ www.tiuk.reea.net şi în revista 
„Timpul“, dec. 2005) 


„Clubul“ intransigenţilor 


Ca şi în 1977, Paul Goma rămâne un solitar. 
Pentru că firavele semne de solidarizare sunt mai 
degrabă recuperări ale unei demnități indivi- 
duale, terfelite - cu voia noastră - înainte de 19809. 
Decizia Marianei Sipoş de a publica în cartea de 
față răspunsurile primite cu ocazia anchetei de 
presă din ianuarie 2005 (iniţiată de jurnalistă în 
urma emisiunii televizate din 19 ianuarie, în care 
generalul de Securitate Nicolae Pleşiţă a fost lăsat 
de către moderator să se lăfăiască, fără nici o con- 
strângere impusă de deontologia jurnalistică) 
este salutară. Majoritatea celor care au dat curs 
cererii sunt scriitori, câțiva ziarişti/scriitori, patru 
analişti politici, un medic, un medic-scriitor, un 
om politic (dar nu de la rampă!) şi un profesor 
universitar. Din cei aproximativ 70 de contactaţi 


prin e-mail au răspuns numai 21. Toate răspun- 
surile sunt la obiect, referindu-se la prestaţia 
securistă a securistului Pleşiţă. Câteva sunt mai 
supărate. Singurul care aduce vorba, în context, 
de relansarea „Punctului 8 de la Timişoara“ este 
Andrei Dimitriu, vicepreşedintele PPCD (punct 
introdus în platforma-program de PNȚ, pe vre- 
mea când încă mai era... un partid), convins fiind 
că acesta ar putea contribui la „igienizarea“ soci- 
etăţii româneşti. 

Unul dintre repondenți, scriitorul Daniel 
Vighi: „Avem obligația morală şi civică să recu- 
noaștem cu toții faptul indiscutabil că Paul Goma 
este cel mai redutabil şi curajos disident antico- 
munist pe care L-a avut cultura română. (..) m-am 
mulțumit să rezist cultural, mi-am construit un 
alibi asemenea colegilor mei de generație, şi am 
petrecut după aceea ani de zile în ură și dispret 
neputincios la marginea orașului şi am tot încasat 
pumni în conștiință şi constat că-i încasez şi azi. 
(...) Bătaia administrată lui Paul Goma a fost doar 
fizică, a noastră a fost una morală. Nici măcar nu 
simt nevoia să-i întorc lui Nicolae Pleșiţă vorbele 
cu care el «a insultat, calomniat şi înjurat la pro- 
priu pe Paul Goma» pentru că acesta nu poate fi 
insultat, calomniat și înjurat de torționarul său, 
mama ei de viaţă pe care am trăit-o.“(p.200-202) 
Nu este doar un răspuns punctual la un chestio- 
nar care funcționează, vrând-nevrând, după re- 
guli statistice. Ci un admirabil act public de căință 
din partea unui om care se face vinovat de „admi- 
rație vinovată“ şi care îşi îndeamnă confrații să 
depăşească „principial animozități sau inconfor- 
turile pe care poziţiile tranşante ale lui Paul Go- 
ma le-au putut stârni în anii de după revoluţie în 
mediile culturale. “ 

Dar să nu ne mai mirăm că Goma este unic. 
La mai puţin de o lună distanţă, scriitorul Daniel 
Vighi a alunecat din poziţia de principialitate, 
descoperind că „cel mai redutabil și curajos 
disident anticomunist“ a devenit „antisemit“. 

Spune Radu Portocală în răspunsul său la 
ancheta inițiată de Mariana Sipoş: „Prea multe 
acceptări s-au acumulat din 1990 încoace, prea 
multe legi proaste, prea mulți indivizi murdari au 
fost iertaţi sau chiar spălați (Și, nu O dată, cu aju- 
torul inconştient al «societății civile»), prea des 
memoria S-a lăsat condamnată Ia tăcere. Am fost, 
împreună cu alții şi în repetate rânduri, acuzat de 

intransigenţă. Adevărul e că, în România, intran- 
sigenţa a fost ocupaţia semi-clandestină a unui 
grup mult prea restrâns - un fel de club al pestife- 
raților. Un Pleşiţă nu putea, astfel, decât să se sim- 
tă asigurat. “(p. 215) 

„Intransigent - care nu se abate de la o anu- 
mită linie adoptată, care nu acceptă concilieri sau 
compromisuri; incoruptibil. V. neînduplecat. - 
din fr. intransigeant. (Cf. DEX)“ 

Aşadar, gesturi care nu reuşesc, iată, să se 
închege într-un proiect alternativ viabil, pornind 
de la principii şi urmărind firul lor. România este 
o ţară a bisericuţelor elitiste, a găştilor, a cluburi- 
lor găşcoase, a matrapazlâcurilor şi intereselor 
găinăreşti, a idealurilor spulberate, în care azi 
spui una şi mâine fumezi alta. 


Acasă la Paul Goma 


Acasă - la Paul Goma - este cald şi primitor, 
este înmiresmat şi profund, te simți ca într-un cas- 
tel fermecat, invincibil, care impune teamă şi, de- 
opotrivită, respect. Nu mai ai sentimentul unei 
limbi insuficient lucrate, limba unui popor mic şi 
lipsit de ambiţii. Căci el o împinge în marea litera- 
tură. 

Cartea Marianei Sipoş reconstituie, cu multă 
căldură şi fior liric, acel acasă al copilăriei basara- 
bene, atât de scurtă şi de necăjită, dar, totuşi, atât 
de vie şi bogată, luminată de multiplele perspec- 
tive oferite de calidor. Memoria lui Paul Goma es- 
te ocrotită cu tandrețe şi speranță de românii ba- 
sarabeni care ştiu cine este acesta şi cine sunt ei 
înşişi. Aşa cum este Valentina Saviţki. O necunos- 
cută profesoară din satul basarabean, prăfuit şi 
uitat de lume - Mana, care le vorbeşte copiilor de- 
spre Goma şi despre ce reprezintă el pentru satul 
lor. Unde este aşteptat în fiecare an pe 2 octom- 
brie, chiar dacă această aşteptare nu este decât o 
duioasă, o firească şi legitimă formă de identifi- 
care în absență. Aşa cum o fac Andrei Vartic şi 
Oleg Brega. Așa cum o fac alți mulți basarabeni şi 
bucovineni, necunoscuți nouă, românilor din 
România, pentru că nu ne pasă de soarta lor. 

„Tara lui Paul Goma este literatura română, 
care are nevoie și de Paul Goma, şi de cărțile lui.“ 
spune atât de frumos Bedros Horasangian în re- 
centa recenzie dedicată cărții Marianei Sipoş. 
(„Tara lui Paul Goma“, în Ziua, 11 februarie 2006) 


Iar, pentru Paul Goma acasă este în limba 
română, născătoare de literatură şi de istorie, 
deopotrivă! Atunci când țara nu i se mai întinde 
până în calidorul casei din Mana, el se simte acasă 
pe balconul cu flori şi leuştean al apartamentului 
închiriat din cartierul parizian Belleville. Ţară pe 
care şi-o poartă în el, pentru că vorbeşte graiul 
universal al demnității umane şi al libertăţii. 
Amintindu-ne, repetând-repetând-repetându-se 
din '90 încoace: acasă este atunci când dobândeşti 
conştiinţa că aparții unui popor care a avut băr- 
băţia să-şi asume greşelile propriei istorii, fie că le- 
ai comis tu, fie înaintaşii tăi. Acasă este atunci 
când te simţi solidar cu semenul tău, în ciuda 
oricărei oprelişti, acasă este atunci când reuşeşti 
să salvezi o fărâmă de umanitate prin sacrificul 
tău zilnic, atunci când faci bine celuilalt ca şi când 
ți l-ai face ție. Când nimic din toate acestea nu se 
(mai) întâmplă, nu-ţi rămâne decât să te muţi cu 
totul în limba română. 


Mișcarea Goma 


Literatura română, în forma ei „instituţiona- 
lizată“, nu şi l-a asumat pe Paul Goma. Riscând să 
o contrazic pe Mariana Sipoş, trebuie spus că per- 
sonajul istoric a pătruns în manualele de istorie. 
Lumea pare de-a-ndoaselea. Poate că era firesc să 
întâlnim numele şi scrierile lui Paul Goma şi în 
manualele de Limba şi literatura română purtând 
girul Ministerului Educaţiei şi Cercetării - sau, în 
primul rând acolo! Dar nu este aşa: istoriografia 
- cât de (ne)oficială ar fi - funcţionează, totuşi, 
pe criteriul „separării puterilor în stat“. Pentru că 
autorii manualelor de istorie îşi iau, în genere, li- 
bertatea de a trata subiectele aşa cum cred de cu- 
viinţă, şi nu în funcţie de vulgata în uz. Poziţiile is- 
toriografice sunt mult mai nuanțate, spre deose- 
bire de câmpul literar în care Paul Goma este un 
subiect tabu. Nu poate exista o tratare a istoriei 
postbelice româneşti, în general, şi a dizidenţei 
româneşti şi europene, în special, fără con- 
semnarea Mișcării Goma, în ciuda faptului că per- 
spectiva literară îl ocultează ostentativ. Se pare că 
sintagma securistă „Goma este lipsit de talent“ 
(„Goma nu este scriitor“) le mai ţine încă de cald 
celor care hotărăsc soarta limbii şi literaturii ro- 
mâne, celor care stabilesc obiectivele învățării în 
România postceauşistă şi competențele cu iz inte- 

grator care trebuiesc exploatate pe seama copii- 
lor noştri. Autoritățile în materie de stabilire a ca- 
lităţii de scriitor şi a ierahiilor în literatură îi inti- 
midează şi pe cei care sunt puşi în situaţia de a 
elabora manuale şi, mai grav, pe marea masă a 
profesorilor din sistem care le folosesc. Aş face 
pariu că un profesor de istorie ştie mai multe de- 
spre scriitorul Paul Goma decât majoritatea pro- 
fesorilor de limba şi literatura română, a căror 
cultură asupra subiectului se opreşte, eventual, la 
vorbe de genul „Aa, ăla care se ia de toată lumea; 
păi prea se ia şi el de toţi, o fi reprezentat el ceva 
înainte de '89 dar până şi de Manolescu, de Liicea- 
nu... de toţi cei buni?“ De parcă ar mai avea ne- 
voie de argumente?! Sau, cum spunea, cu jumăta- 
te de gură, un bun profesor: „Vedeţi, el are drepta- 
te, dar... acum cu tabla asta de antisemit care i s-a 
agăţat de gât... ei conduc doamnă, peste tot!“ Și 
profesorii (buni!, sau, mai ales ei!) au prejudecăți, 
întreținute de sferturile de adevăruri şi de nemul- 
țumirile care răzbat din atare situaţii. 

„Liiceanu a distrus, trimițând Ia topit, Cu- 
loarea curcubeului, din instinctul intelectualului 
fără pereche, cel cu gândire magică: spargi oglin- 
da, dispare şi realitatea oglindită. Astfel s-a reali- 





zat... ne-uitarea mea: prin lucrarea colegilor, foş- 
tilor prieteni, intelectualii români cotidiani.“ 
(Paul Goma, Jurnal, Vineri, 10 februarie 2006, 
ediție electronică, accesibilă la www.paulgoma. 
free. ft) 

Gestul lui Gabriel Liiceanu nu are acoperire 
financiară, practică, managerială. (Nu, morală 
nici atât! Când? În postcomunism, în postceau- 
şim? Când noi eram însetaţi de adevăr, să topeşti 
cartea atât de aşteptată a unui clasic, a primului, 
celui mai consistent şi consecvent apărător al 
drepturilor omului, a celui mai normal dintre 
români?) Dar în încăsecurism perspectiva se 
schimbă. 

Oare nici unul dintre editorii de calibru din 
România nu s-a gândit la o ediţie completă a scri- 
erilor sale? Fie şi numai ca imagine (a lor) ar da 
bine, ca să nu vorbim de înălțimea gestului, de în- 
cercarea de a-l recupera pentru români pe marele 
scriitor şi om care este Paul Goma. 

Cum să retragi de pe piață şi să topeşti o 
carte-document, o carte-mărturie care a zguduit 
Europa înainte de 1989 Le tremblement des 
hommes, în traducerea editurii pariziene Seuil, a 
cutremurat multe conştiinţe, unele vinovate- 

pur-şi-simplu, altele amnezice. Ne referim aici la o 
carte care cuprinde o întreagă istorie - o scurtă şi 
tragică mărturisire, o secvență cronologică re- 
strânsă, dar care în economia, interpretarea şi în- 
țelegerea marii istorii este esenţială: Anul 1977 - 
Mișcarea Goma, cutremurul de pământ, Greva 
minerilor din Valea Jiului. Trei seisme care au 
zdruncinat regimul de la Bucureşti, singurul care 
i-a cutremurat cu adevărat pe români fiind ca- 
tastrofa naturală. Şi aceasta spune multe despre 
rezistența fibrei noastre morale, ca indivizi şi ca 
popor. 

„Momentul nașterii dizidenţei în România îl 
reprezintă scrisoarea lui Paul Goma, din ianuarie 
1977, către reprezentanţii a ceea ce avea să se 
numească mai tîrziu Primăvara de la Praga. (...) 
Breșa făcută de dizidenţii din România în discur- 
sul de monolit al regimului a fost atit de impor- 
tantă, încît minerii din Valea Jiului revoltați în 1 
august 1977 îl vor lua ca reper pe Paul Goma şi se 
vor declara solidari cu acțiunea inițiată de el (..) 

Dizidenţii sînt aceia care au înţeles un ade- 
văr pe cît de simplu, pe atît de fundamental: că 
într-un regim al terorii simpla tăcere îi transfor- 
mă pe oameni în colaboratori ai regimului, căci 
după expresia Regimului Minciunii şi al Terorii, 
«cine tace, consimte». Ei sînt cei care nu doar că 
rup acest «pact al tăcerii», ci încetează lanţul de 
ambiguități şi compromisuri cu Puterea. Apoi, ei 
au demonstrat că împotriva logoreei și logocra- 
ției deversate de Partid prin limba de lemn singu- 
ra victorie posibilă nu poate ți decit aceea prin 
cuvînt. La acest nivel poate fi stabilită tără greș 
victoria lor asupra regimului: aceea a cuvîntului 
purtător de sens, în totală opoziţie cu neantul 
limbii de aparat. 

Asumindu-și în mod conştient riscurile de a 
sustine nişte principii şi a se lupta în mod trans- 
parent și nonviolent pentru ele - de cele mai 
multe ori împotriva oricărei speranțe -, ei au ară- 
tat nu doar că rezistența împotriva Răului este 
posibilă, ci şi că este singura atitudine morală şi 
eficace din punct de vedere politic faţă de un 
regim care nu-și alege mijloacele pentru a-i dis- 
truge.“ (Mircea Stănescu, Despre dizidență în 
România comunistă (1977-1989), Stera Politicii, 
nr. 106/2004, citibil şi pe www.gid-romania.com) 

De aceea, o concluzie se impune de la sine 
(este chiar la îndemâna oricui a citit cu respons- 


abilitate şi bună credinţă scrierile lui Paul Goma): 
dacă regimul comunist, Ceauşescu însuşi!, s-a 
simțit scuturat în tragicul an 1977 de un singur 
Om, este oare necesar să ne mai întrebăm de ce 
acum, la mai bine de 16 ani de la căderea oficială 
a comunismului, spuma intelectualității rezis- 
tente prin cultură, devenită protipendada culturii 
postdecembriste, se întrece pe sine în a-l face una 
cu pământul pe singurul „Soljenițîn român“? 
Cred că este. Tot ceea ce a spus Paul Goma despre 
ei şi relaţia lor cu Bestia comunistă este confir- 
mat acum de dosarele Securității. 

Şi, apoi: 

„Ce ne-am face fără Goma? Uzînd de auto- 
cronie, am rescrie mereu și mereu trecutul în 
mod avantajos pentru noi, am inversa raportu- 
rile dintre cauze şi efecte, am moditica proporți- 
ile, ne-am substitui unor personaje care nu am 
fost niciodată. Dar, din fericire, Goma există, căr- 
țile sale există, acum există şi această admirabilă 
Adameva. (...) Cînd Goma vorbea, noi tăceam cu 
vehemență. Cînd Goma intra în puşcărie - şi sub 
Dej, şi sub Ceauşescu - noi ăștialalți «rezistam 
estetic». Și, iată, acum, Goma care a rezistat pur şi 
simplu, e valabil şi estetic! Și, atunci, cum să nu ne 
apuce disperarea? Cum să nu fie Goma insuporta- 
bil? E este un reproș viu - nu degeaba se autonu- 
meşte ironic "Moş Reproş” - la adresa jumătăților 
noastre de măsură, a lașităţilor, cedărilor şi chiar 
porcăriilor noastre.“ (Liviu Antonesei, Ce ne-am 
face fără Goma? Exerciţiu de admiraţie în chip de 
prefață la Adameva 1, 1995) 

Iată un mesaj de maximă actualitate, dinco- 
lo de orice idiosincrazii omeneşti. 

Înainte de a-l psihiatriza şi psihanaliza pe 
Paul Goma ar fi mult mai sănătos şi mai decent să 
privim în noi înşine şi să ne întrebăm: ce am făcut 
noi, părinţii şi fraţii noştri mai mari ca să nu 
abdicăm, să nu ajungem în starea degradantă în 
care ne-a prins decembrie 1989, aşa cum ne-a 
diagnosticat Llosa? Avem a ne reproşa ceva? Şi 
dacă da, atunci ce? De ce ne împiedicăm de Paul 
Goma? O să vină, fără nici un dubiu, vremea când 
va fi un reper esențial, atât în istorie cât şi în liter- 
atură. Vrând-nevrând, mistificatorii, interesaţii 
de toate nuanțele, topitorii de cărți şi torționarii 
nu ne vor mai sufoca, iar Paul Goma va pătrunde 
în conştiinţa românilor şi va fi pentru noi ceea ce, 
poate, nici nu merităm. 

Pentru o filosofie 
a originalității 
8 
S-a tot susținut în ultimul deceniu că perioada interbelică n-a 
produs mutații esenţiale Ia nivelul gândirii metafizice. Ba mai mult, 
că nu se poate vorbi de o autentică şcoală de tilosofie românească, 
idee care vizează, în principal, şcoala lui Nae Ionescu. Acestei idei 


discutabile din foarte multe puncte de vedere - nu vom stărui 
acum cu argumente punctuale asupra acestei chestiuni - i se opune 





de, 
145 

alorizarea operei naeionesciene consti- 

tuia o necesitate care se dorea împlinită 

cu atât mai mult cu cât studiul de față este 
printre puținele exegeze serioase asupra filoso- 
fiei lui Nae Ionescu. Este greu de imaginat cum un 
asemenea model a cuprins în aria sa de cercetare 
domenii vaste, plecând de la metafizică, teologie, 
logică până la materialele erudite de logica mate- 
maticii sau cele de filosofia gramaticii, aceasta 
pentru a nu trece în revistă decât o parte din zo- 
nele epistemologice abordate. 

Studiul Isabelei Vasiliu-Scraba, divizat pe 14 
capitole incitante, contribuie la o mai justă com- 
prehensiune a gândirii filosofului român, ară- 
tând şi chiar corectând câteva dintre erorile de 
percepție care i s-au adus lui Nae Ionescu. Această 
lucrare se dovedeşte o reuşită şi datorită faptului 
că autoarea - o reală şi pertinentă cunoscătoare 
a fenomenului interbelic, în general, şi a celui 
naeionescian, în particular - s-a aplecat cu un in- 
strumentar adecvat asupra personalității ilustru- 
lui magister, întocmai cum sugerase şi Vasile Băn- 
cilă. Se ştie că Nae Ionescu lucra la o carte, Căde- 
rea în Cosmos, o temă la care filosoful român me- 
ditase îndelung şi prin care, cum bine afirmă 
autoarea volumului la care ne referim, ar fi încer- 


Constantin Mihai 





într-un mod admirabil cartea Isabelei Vasiliu-Scraba Metafizica lui 
Nae Ionescu, în unica şi dubla ei înfăţişare (Slobozia, Editura 
Star-Tipp, 2000), lucrare care lămurește multe aspecte ale 
metafizicii naeionesciene, printr-o analiză erudită şi atentă. 


cat să realizeze „o deconstrucție a modului obiş- 
nuit de filosofare“ (p. 8). Aceasta era o idee mai 
veche a metafizicianului prin care, plecând de la 
mitul „căderii“, putea să construiască un discurs 
filosofic opus tendințelor raţionaliste şi experi- 
mentalist-pozitiviste ale vremii. În ceea ce pri- 
veşte aprecierea. discipolilor săi, cercetătoarea 
decelează câteva erori care au persistat de-a lun- 
gul timpului, amplificate ulterior de către detrac- 
torii săi. 

Mircea Eliade a fost primul care, într-un mo- 
ment de nefericită inspiraţie, a lansat greşita pă- 
rere potrivit căreia Nae Ionescu ar fi un filosof fă- 
ră operă, un tip socratic, interesat, cu predilecție, 
să ghicească şi să încurajeze înclinările personale 
ale elevilor săi. Tot de la fostul asistent a lui Nae 
Ionescu se repetă, până la saţietate, că pentru cel 
ispitit de mrejele filosofiei, sistemul filosofic ar fi 
„O piatră de mormânt“. Totuşi, trebuie să remar- 
căm faptul că Isabela Vasiliu-Scraba comite şi 
domnia sa anumite erori de judecată - acest lu- 
cru nu impietează cu nimic asupra meritelor lu- 
crării de faţă. În primul rând, autoarea exagerea- 
ză puţin atunci când afirmă că: „Între fostul asis- 
tent şi Profesorul său era o mare deosebire de 
alcătuire spirituală“ (p. 10). Relaţia dialogică din- 
tre maestru şi discipol s-a împlinit tocmai pe 
această structură spirituală dintre cei doi, nu nu- 
mai pe empathie la nivel ştiinţific. Este foarte po- 

sibil să fi existat o deosebire de alcătuire spiritua- 
lă între cei doi, datorată unicităţii persoanei uma- 
ne, dar nu atât de mare, căci, astfel, întâlnirea lor 
nu s-ar fi produs la intensitatea la care s-a desfă- 
şurat. Pe de altă parte, admitem ideea de „con-na- 
turalitate“ care nu a permis urmărirea gândirii fi- 
losofice a lui Nae Ionescu. 

„Odihnirea întru Eliade“ - parafrazând sin- 
tagma noiciană cu privire la „odihnirea întru 
Călinescu“ - ar trebui depăşită, în sensul orientă- 
rii spre o gândire proprie, originală, exact cum re- 
comandă şi Nae Ionescu. 

„Din păcate însă, plicticoasa papagaliceală a 
câtor lucruri eronat gândite de un discipol al lui 
Nae Ionescu - (Mircea Eliade - n.m.C.M.) - lasă în 
umbră multe gânduri de o impresionantă profun- 
zime ale aceluiaşi discipol. Întrucât cele adesea ci- 
tate (fără indicarea sursei) sunt rupte dintr-un 
context vibrând de o mare admiraţie şi recunoş- 
tință față de Profesor“ (p. 13-14). 

Doctor în fundamentele logice ale matema- 
ticii, cu o teză intitulată „Die Logistik als Versuch 
einer neuen Begriindung der Mathematik“ („Lo- 
gistica ca o nouă încercare de definire a matema- 
ticii) - de altfel, Constantin Rădulescu-Motru la 
acuzat la un moment dat de lipsa doctoratului -, 


recţie, în acord cu structura interioară a celui care 
filosofează, în vederea asigurării echilibrului 
sufletesc. 

„Cum bine se ştie - afirmă Isabela Vasiliu- 
Scraba -, Nae Ionescu va aborda probleme reli- 
gioase nu numai în calitatea sa de profesor de 
metafizică şi de logică. Ci chiar în activitatea de 
ziarist. Fiindcă asemenea probleme, apărute co- 
lateral în prelegerile sale, nu de puţine ori, regân- 
dite cu ocazia scrierii câte unui articol pe teme re- 
ligioase. Şi invers: problemele gândite cu ocazia 
vreunei conferințe sau vreunui curs universitar 
erau menţionate şi în articolele publicate în 
Cuvântul“ (p. 19-20). 

Perspectiva creştină din care filosoful tratea- 
ză condiţia umană îi permite să facă câteva con- 
sideraţii metafizice esenţiale. Problema păcatului 
originar este percepută prin „legea pe care a 
Dumnezeu pus-o după ce a creat primii oameni, 
ar fi exprimat însăşi condiţia umană“. Prin actul 
de nesupunere a „legii omului“, acesta anulează 
caracterul neutru al cunoaşterii“ (p. 22). Procesul 
de cunoaştere realizează o ruptură „prin om şi 
pentru om“, ducând la apariţia „tragediei umane“. 

Soluția metafizică pe care o propune filoso- 
ful pentru a putea depăşi identitatea eu = eu este 





Nae Ionescu a impus în metafizică o nouă di- 


i=i 

iubirea. „Funcţia epistemologică a iubirii“ consti- 

tuie chiar obiectul cursului inaugural din 1919, a 
cărui temă va reveni adesea în preocupările lui 
Nae Ionescu. Dincolo de caracterul profund ontic 
al iubirii în platonism sau de viziunea intelectua- 
listă tomistă care subordona activitatea iubirii 
celei a cunoaşterii, Nae Ionescu optează pentru 
soluţia augustiniană care vedea iubirea ca ele- 
ment apriori facultăţii de cunoaştere şi voinței. 

„Scriind în 1937 un articol intitulat „Iubirea 
ca act de cunoaştere“, filosoful îşi va structura 
meditaţiile în jurul funcţiei gnoseologice a iubirii, 
pe câteva niveluri. La început va arăta structura şi 
funcţia metafizică a iubirii, pentru a lăsa deopar- 
te acea interpretare care consideră că iubirea ar fi 
în exclusivitate o acţiune creativă, interpretare în 
care iubirea este plasată în domeniul activității 
voinţei şi creaţiei. Apoi va diferenţia între „iubi- 
rea ca act de cunoaştere“ şi „iubirea ca impuls cre- 
ator“. Aceasta îl va ajuta să plaseze contemplaţia, 
în care iubirea este drum (metodă), posibilitate 
de a te depăşi, impuls, în sfera iubirii ca act de cu- 
noaştere“ (p. 29). 

În capitolul III „Căderea în Cosmos. Semnifi- 
caţia existenţial metafizică a principiului creştin 
al iubirii“, cercetătoarea analizează pertinent 
ceea ce filosoful român a gândit despre cele două 
precepte fundamentale ale principiului creştin al 
iubirii: dacă preceptul „iubeşte pe aproapele tău 
ca pe tine însuţi“ ţine de o conlucrare între oame- 
nii supuşi „ordinii morale“, în care iubirea pentru 
aproape ar fi actul de iubire de la om la om, 
celălalt precept „iubeşte pe Domnul Dumnezeul 
tău din toată inima ta, din tot sufletul tău, din 
toate puterile tale şi din tot cugetul tău“ exprimă 
adevărata metafizică creştină, bazată pe actul de 
iubire de la om la Dumnezeu. Plecând de la inter- 
pretarea origenistă a păcatului originar, Nae Io- 
nescu va realiza o expunere specială în cursul de 
metafizică din 1928-1929, când mitul păcatului 
originar va fi analizat din perspectiva dualitu- 

În capitolul V „Cogito ergo sum. Rațiunea - 
Judecător şi Lege“, Isabela Vasiliu-Scraba încearcă 
să evidenţieze originalitatea punctului de vedere 
naeionescian în privinţa „spiritului metafizic oc- 
cidental“. Este interesant de subliniat ideea filo- 
sofului asupra metafizicii occidentale, dominată 
de o tendință mai veche a aristotelismului de a 
transforma orice judecată într-o judecată predica- 


tivă. Afirmația potrivit căreia metafizica occiden- 
tală este sortită dispariţiei, tocmai datorită exis- 
tenței în interiorul ei a unor germeni de disoluţie 
nu ni se pare deloc hazardată, dacă ne gândim la 
orientarea spiritului metafizic occidental spre o 
cunoaştere rațională. În fond, cum bine remarcă 
Nae Ionescu, apariţia acestei cunoaşteri raționali- 
zante a condus la disoluția spiritului metafizic oc- 
cidental şi la apariţia scientismului. Diferența 
fundamentală dintre metafizica răsăriteană şi 
metafizica occidentală rezidă în modul de atitu- 
dine în fața existenţei: „existența este trăită“, ceea 
ce ar sugera „structura spirituală răsăriteană“, în 
timp ce pentru „structura spirituală apuseană“, 
„existența este cunoscută“. 

Cogito ergo sum ar corespunde, potrivit lui 
Nae Ionescu, lui cogito, ergo sum cogitans. Propo- 
ziția sum cogitans indică atributul pe care îl are 
subiectul, arătând totodată şi o mai puţin remar- 
cată încadrare în planul existenţei logice, prin 
care se manifestă ca evidentă racordarea de tip 
socratic, cu apropierea pe care ea o presupune în- 
tre rațiune şi existenţă. Decelarea silogismului 
cartezian se poate face prin interpretarea lui sum 
care, la Descartes, nu este o evidență obiectivă, ci 
se manifestă ca ceva care se impune subiectului. 
La Fericitul Augustin, problema lui cogito apare 
separată de cea a lui sum, „putându-se constata 
evidenţa existenţei necondiționate de faptul su- 
biectiv al cugetării“ (Nae Ionescu, Curs de metafi- 
zică 1928-1929, Humanitas, 1991, p.98). Autoa- 
rea, comentând conceptul Eului la Descartes, în 
lucrarea a doi filosofi francezi - de altfel, foarte 
bine cotaţi - Gilles Deleuze şi Felix Guattari 
„Qwest-ce que la philosophie“ (Paris, Editions 
Minuit, 1991), observă faptul că avem de-a face cu 
o „gândire discursivă“, care pendulează între doi 
poli: a se îndoi şi a gândi; a gândi şi a fi. Eroarea 
constă în absenţa „obiectului de hermeneutizat“, 
verficându-se, încă o dată, previziunea naeiones- 
ciană privitoare la disoluția spiritului metafizic 
occidental, aceasta întâmplându-se la o distanță 
de cinci decenii, într-o contemporaneitate deloc 
neglijabilă. 

Originalitatea demersului filosofului român 
este evidentă, dacă luăm în considerare regândi- 
rea logicii nu pe baza reluării sistemelor clasice, 
ci pe baza „înțelegerii formelor pe care le-a îm- 
brăcat spiritualitatea omenească în decursul tim- 

pului“ (p. 77) sau a metafizicii din perspectivă 
creştină. Despre „moda în filosofie“ cu care Nae 
Ionescu deschide cursul de Istoria metafizicii - 
drept replică la atacurile raţionaliştilor din Uni- 
versitatea Bucureşti, care îl acuzau de misticism, 
non-conformism, precum şi de tendinţele orien- 
talizante (e vorba de doctoratul pregătit de Mir- 
cea Eliade asupra originii misticii indiene), 
atacuri venite mai ales din partea lui Rădulescu- 
Motru -, trebuie să reținem în linii mari că se dis- 
cuta despre „o realitate istorică a metafizicii“. 

Ultimul curs universitar din 1936-1938 
încearcă o fundamentare a filosofiei ființei, sinte- 
tizând întreaga viziune metafizică a lui Nae 
Ionescu. Meritul Isabelei Vasiliu-Scraba constă în 
decelarea unei „metafizici a lui Ahile“ în care „ro- 
lul preponderent îl are sentimentul iubirii, dru- 
mul spre mântuire ar trece prin dăruirea din dra- 
goste a unei credințe către o comunitate“, pre- 
cum şi a unei „metafizici a lui Ulise“, axată „pe 
calea suferinței acceptate“ (p. 131). Încercând să 
realizeze un excurs despre existență, autoarea 
cărții reuşeşte, într-un capitol extrem de incitant, 
intitulat „Unitatea ființei. Un obscur pasaj din dia- 
logul Parmenide“, să clarifice determinarea „ni- 
micului“ prin opoziţia lui cu „ceva“. Din păcate, 
pasajul 6 al dialogului platonician „Parmenide“ a 
rămas incomprehensibil traducătorilor. 

„Aici Platon susţine - spune cercetătoarea - 
că Unu neexistent este, într-un fel, existent, fiind- 
că participă la existența existenței (ca fiind ceva 
despre care se poate vorbi), căci el nu participă 
numai la existența neexistenţei (ca fiind „neexis- 
tent“) sau la neexistența existenței (ca fiind altce- 
va care devine nimic)“ (p. 153). 

De fapt, Nae Ionescu concepe existenţa unui 
„altceva“ care implică „ceva“; cu alte cuvinte, trăi- 
rea metafizică, asemenea trăirii religioase, este 
un act noetic. Criticând atât pozitivismul senzua- 
list, cât şi pe cel criticist, kantian, filosoful ajunge 
la o definiţie aforistică a ființei în raport cu exis- 
tenţa, ea nefiind decât „un instrument de identifi- 
care a existenţei“. Formulările aforistice naeio- 
nesciene se înscriu pe linia lui Blaga, Băncilă, 
Vulcănescu. 

În privinţa editării cursurilor lui Nae Iones- 
cu, problema este foarte complexă, în sensul în 
care restabilirea textelor inițiale ale cursurilor 
metafizicianului român, tipărite de foştii săi elevi 


între 1941-1944 a constituit o muncă enormă la 
care au participat Mircea Vulcănescu, Constantin 
Noica, Constantin Floru, Virgil Bogdan. Diferența 
calitativă dintre cursurile editate după moartea 
lui Nae Ionescu de discipolii săi şi cele editate în 
perioada postdecembristă este mai mult decât 
evidentă, cu atât mai mult cu cât „facultățile de 
filosofie, devenite în comunism şcoli de spălare şi 
pervertire a creierelor, au reuşit să elimine aproa- 
pe complet din cultura română contemporană 
orice şansă de apariţie a unor scrieri cât de cât 
filosofice, avându-i drept autori pe „specialiştii“ 
astfel formaţi. De cine să fie înțeleasă filosofia lui 
Nae Ionescu, când, în toată perioada cuprinsă 
între reforma învățământului din 1948 şi decem- 
brie 1989 s-a urmărit constant selectarea dosare- 
lor celor care urmau să devină specialişti în ceva 
care se numea, impropriu, filosofie?“ (p. 185-186). 

Din nefericire, nici editarea ultimului curs de 
metafizică din 1936-1937, sub titlul inadecvat de 
Tratat de metafizică (Editura Roza Vânturilor, 
1999) nu s-a dovedit o reuşită, iar obiecțiile au- 
toarei sunt perfect îndreptăţite. Dacă la editarea 
volumelor din 1942-1943, colectivul de îngrijitori 


ara 

a decis să păstreze titlurile date de Dumitru Cris- 
tian Amzăr fiecărei prelegeri, renunțând la subti- 
tluri - să nu uităm că era vorba de elevii apropiaţi 
ai lui Nae Ionescu, profund familiarizați cu gândi- 
rea acestuia -, editorii ultimului curs de metafizi- 
că nu au ţinut cont de anumite reguli de editare, 
propunând o „neinspirată structurare care, foar- 
te probabil, la o rapidă citire a tablei de materii, 
l-a determinat pe un cunoscut om de litere, de alt- 
fel, de mare fineţe spirituală, să rămână cu impre- 
sia că viziunea metafizică a lui Nae Ionescu (ex- 
pusă la ultimul curs) nu este atât de grozavă pe 
cât i-a mers vestea în epocă şi pe cât credea un 
filosof de talia lui Mircea Vulcănescu“ (p. 215). 

În anexa 1 „Sub pretextul unor zvonuri“, cer- 
cetătoarea prezintă cu detaşarea pricinuită de 
trecerea timpului scandalul care a fost declanşat 
de apariţia articolului Martei Petreu „Istoria unui 
plagiat: Nae Ionescu - Evelyn Underhill“, în revis- 
ta „România literară“. Ciudată a fost postura 
Martei Petreu care s-a erijat drept îngrijitoarea 
operei filosofice a lui Nae Ionescu, publicând în 
1994, la editura Apostrof, o a doua ediţie a „Pre- 
legerilor de filosofia religiei“. Raționamentul 
Martei Petreu este fals, bazându-se pe un princi- 
piu care în logică se numeşte ignoratio elenchi. 
Dincolo de premisele discutabile de la care plea- 
că domnia sa - o istorie a zvonurilor, pe filiera 
Cella Delavrancea-Georgeta Mircea Cancicov- 
Georgeta Dimisianu, în demonstrarea unui pla- 
giat - metoda autoarei este cel puţin echivocă, în 
măsura în care tăgăduieşte cu bună ştiinţă recen- 
zia lui Barbu Zevedei din revista „Saeculum“, 
iulie-august, 1943. 

Ceea ce omite Marta Petreu, atunci când 
pune în paralel texte ale Evelynei Underhill - 
ajunsă mai cunoscută datorită acestui scandal decât 
era în perioada respectivă - cu texte ale lui Nae 
Ionescu, este tocmai citirea cu atenţie a discursu- 
lui filosofului român. Să cităm un fragment cu 
pricina din Metafizica lui Nae Ionescu din 1928- 
1929, prelegerea a XVI-a: „dacă ar fi să întrebuin- 
țez o formulă care nu este a mea, pentru a deo- 
sebi magic şi mistic, aş spune că magia ia şi misti- 
ca dă“. Cum foarte bine se poate vedea din frag- 
mentul citat mai sus, Nae Ionescu nu pretinde 
paternitatea teoriei cu privire la disocierea dintre 
mistică şi magie. Iată ce spune filosoful român 
într-o convorbire cu Vasile Băncilă: 


„Pentru un om care gândeşte personal nu 
există plagiat sau influenţă. O idee pe care am gă- 
sit-o eu e a mea şi e originală, chiar dacă ar fi gân- 
dit-o şi scris-o trei sute de inşi înaintea mea. Ar fi 
bine să te convingi că realitatea nu există decât o 
dată şi că nimic din ce a fost nu va mai fi. Așa e şi 
cu ideile. Important e: se încadrează în chip fe- 
cund în punctul meu de vedere? Contribuie a în- 
chegarea viziunii mele de ansamblu a existenţei, 
care îmi asigură echilibrul meu spiritual“ (Nae 
Ionescu convorbind cu Vasile Băncilă, în „Manu- 
scriptum“, număr special Vasile Băncilă, nr. 3- 
4/1998, p. 250). 

Obiecţia lui Barbu Zevedei nu viza nicide- 
cum un plagiat, ci se adresa editorilor, deşi şi 
acesta omisese propoziția în care Nae Ionescu le 
comunica studenţilor săi că nu le spune nici o 
noutate în privinţa teoriei despre mistică. 

„Ceea ce impresionează în articolul doam- 
nei Marta Petreu - constată Isabela Vasiliu-Scraba 
-, publicat în „România Literară“ nu este numai 
faptul că îşi permite să-l facă pe Nae Ionescu 
„Mitică-filosof“ sau tonul nepotrivit, cât volumul 
de muncă zadarnică pentru a controla pe Nae Io- 
nescu dacă povesteşte fidel când spune că poves- 
teşte ceva ce nu-i aparţine. La fel, orbirea cu care 
se face vinovat de plagiat, încercând - fără succes 
- să identifice un aşa-zis plagiat“ (p. 231-232). 

În încheiere, se cuvine să amintim şi inter- 
venţiile subtile şi pline de miez ale lui Theodor 
Baconsky „Contra-istoria unui plagiat“, („Româ- 
nia Literară“, nr. 6, 22-28 februarie 1995, p. 14), 
Ion Militaru „Trăirea ideilor“ („România Litera- 
ră“, nr. 6, 22-28 februarie 1995, p. 14) şi Răzvan 
Codrescu „Împotriva lui Nae Ionescu“ („România 
Literară“, nr. 6, 22-28 februarie 1995, p. 15), in- 
tervenţii care se constituie în răspunsuri elegante 
şi pertinente la problema așa-zisului plagiat. 

Studiul Isabelei Vasiliu-Scraba oferă o posi- 
bilitate de cuprindere a gândirii naeionesciene, 
deschizând totodată calea unor viitoare cercetări 
asupra operei fecunde a filosofului român - să 
amintim numai iniţiativa salutară a Dorei Mez- 
drea de editare a „Biografiei“ lui Nae Ionescu, în- 
treprindere ajunsă deocamdată la volumul al 
treilea, lucrare absolut indispensabilă analizei se- 
rioase a personalității ilustrului Magistru - care, 
vorba lui Mircea Eliade, mai devreme sau mai târ- 
ziu va fi înţeles şi apreciat la adevărata sa valoare. 

Noapte bună, Eutopia! 





Mircea Platon 


A sporit, în presa culturală românească, 
numărul celor care ţi se uită grav în ochi pentru a 
te anunţa că sunt toleranți. Am citit articole 
împotriva paradelor homosexuale în care eram 
preveniţi că autorul are prieteni homosexuali. 
Articole împotriva B.O.R. în care ni se trâmbița că 
autorul e altminteri ortodox de adâncime ecu- 
menică şi persuasiune catolică (în sensul etimolo- 
gic al cuvântului). Articole împotriva românilor în 
cursul cărora autorii lor îmbrățişau beți de amor 
întreaga globulă terestră, minus România, neso- 
cotind astfel vechea butadă cum că un adevărat 
cosmopolit se simte acasă chiar şi în propria țară. 

Eu nu ştiu dacă am prieteni „minoritari“. Nu 
umblu cu creionul chimic după ureche şi carnetul 
cooperatorului în mână pentru a ţine evidența 
multiculturală a prietenilor. Nu practic discrimi- 
narea „pozitivă“ şi nici pe cea „negativă“ atunci 
când mă leg sufleteşte de cineva. Nu am cote de 
promovare. Dar nu, ultima modă e să dovedeşti 
cât de tolerant eşti. Toţi dau de la ei, toți risipesc, 
toţi sunt boieri. În privința moralei, credinței şi 
frumuseţii, nimeni nu mai e negustor, sau târgo- 
veț aprig. Nu, toţi sunt toleranți. Deschişi la 
punga spiritului. Ca şi cum ar avea ce risipi. Ca şi 
cum ar fi agonist ceva. Ca şi cum „moşii şi stră- 
moşii“ noştri ar fi fost atât de ticăloşi sau atât de 
virtuoşi încât să se învrednicească să ne lase ceva 
mai mult decât o aspirație la anonimitate, nişte 
nădejdi de mântuire şi o statalitate pâlpâitoare. 
Comportându-ne ca şi cum am avea ceva de unde 
lăsa de la noi facem figură de Jourdain, de 
oameni care vor să pară mai mănoşi decât sunt, 
de burghezi gentilomi trăitori în vremea ba- 
ronilor locali. 

Eu mă mulțumesc să fiu un „huligan“, „into- 
lerant“ şi „fără manere“. Şi ce! Aşa începe totul. 





Aşa se întemeiază lucrurile. Aşa se ridică o casă: 
tăind, ciocănind, rindeluind. Şi eu vreau să încep 
ceva, nu să lichidez trecutul. Nu ambiţionez să 
cheltui averea „babacului“ (a lui „papa“, dacă 
vreți) la Paris, cu cocotele, fie ele şi intelectuale. 
Nu vreau să las celor ce vor veni o țară falită şi 
moral şi estetic, pe lângă că economic. Nu vreau 
să fac evaziune spirituală, să ţin dublă contabili- 
tate morală şi estetică. Prefer să fiu un agonisitor, 
un negustor cinstit dar greu de prostit, care nu dă 
banul până ce nu s-a convins de calitatea mărfii. 
Vreau să trec urmaşilor - aşa cum le-am primit, 
dacă nu mai clare - canoanele - bisericeşti şi li- 
terare - care să le arate cât de păcătoşi sunt şi cât 
de curați pot deveni. Nu vreau să adaptez 
canoanele la căderile mele, ci căderile-mi să le 
ridic transfor- 
mându-le în 
pantă de greu 
urcuş. Nu vreau 
să stăm cu toţii 
pe fund de cra- 
ter plat şi stins, 
ci la poale de 
munte. 

Ştiu că „dă- 
ruind vei do- 
bândi“, că tre- 
buie să dai ca să 
ți se dea, dar câți dintre noi au într-adevăr ce da? 
Suntem toleranți. Cu ce? Cu slăbiciunea noastră? 
Suntem risipitori. Cu ce? Cu păcatele noastre? 
Simplă negustorie de sentimente, idei şi suflete 
false, în care se păcălesc şi cei care vând pe bani 
calpi, şi cei care cumpără marfă contrafăcută. 

Să nu ne lăsăm înşelaţi. Poate că, cine ştie?, 
ceasul istoriei occidentale anunţă, prin injectatul 
său cuc francofon, miezul nopții. Pentru Europa o 
fi sfârşitul, neputința mascată-n toleranță. Dar 
noi, afară de faptul că ne-a trecut epoca fără ca să 
băgăm de seamă, abia începem. Să fim deci geroşi, 
tăioşi ca o dimineaţă de iarnă care te-nghesuie-n 
trup dar ţi se deschide larg şi clar în faţa ochilor. 

Arhimandrit luvenalie Ionașcu 





Ispita faustiană. Aspecte ale bioeticii 
contemporane în lumina ortodoxiei 


Părintele Iuvenalie Ionaşcu, parohul comunităţii Ortodoxe 
Române „Sf. Casian“ din Roma şi protopopul comunităţilor ortodoxe 
române din Italia Centrală şi Meridională, exprimă, în această carte 


pecie, ale (Ed. Christiana, Bucureşti, 2005), un punct de vedere convingător 


bioeticii contemporane 
în lumina 
ortodoxiei 





Eviruenaa Cuaisriana 


față de tulburătoarelele probleme ale bioeticii. Mînuind cuvântul sim- 
plu şi precis, ca pe un bisturiu, decupează adevărul fără dantelării de 
prisos şi fără preţiozități cărturăreşti, astfel încât să fie văzut imediat 


de oricine. Sfinţia Sa dă răspunsuri la întrebări de tipul: „Embrionul: «viață» sau «persoană umană»?, 
tranşează chestiunea clonării umane şi analizează pertinent documente internaționale privitoare la 


drepturile omului şi la bio-medicină. (C.C.) 








Teodor Baconsky 


Insula Cetăţii. 
Jurnal parizian — 1991 — 1994 


Astăzi doctor în antropolozie religioasă şi istorie 
comparată a religiilor, diplomat de succes - secretar 
de stat la MAE, dar avind şi stagii de ambasador la 
Vatican şi Lisabona -, Teodor Baconsky are curajul să 
ne dezvăluie gîndurile, frămîntările şi nostalgiile sale 
din vremea studiilor de la Sorbona. O face în acest 
volum (Ed. Curtea Veche, Bucureşti, 2005). Printre 
rînduri, lasă să răzbată, cu delicateţe, şi tonul critic la 
adresa, mai degrabă, a unor fapte şi atitudini, decât a 
unor persoane. „N-am fost agreat (realmente) pentru 
că am căutat acest adevăr în afara cărărilor bătute, cu 
care «taberele» culturii noastre - postmoderniştii laici 
versus paseiştii fundamentalişti - se obişnuiseră încă 
din regimul trecut, dacă nu cumva din veacul anterior. 
Nu m-am înrolat în nici o grupare. N-am omagiat va- 
lori prestabilite: Ia Sibiu fiind, refuzasem pelerinajul 
spre Păltiniş, tot 
aşa cum, la Sihăs- 
tria găsindu-mă, 
nu  cercetasem 
chilia Părintelui 
Cleopa. Nu mi-am 
însuşit nici figura 
solitarului fana- 
tic, intoxicat de 
certitudini excen- 
trice“ - mărturi- 
seşte Baconsky. 
(HB.) 


(N JEODOR 
„BACONSKY 





Adrian Alui Gheorghe 


Poezii alese 





Această 
antologie de 
versuri (Ed. 
Conta, 
2006), im- 
presionantă 
prin dimen- 
siuni şi alcă- 
tuire, este bi- 
ne tradusă în 
limbaj critic 
de către Al. Cistelecan, în chiar „Cuvîntul 
înainte“. „Ca la mai toţi moldovenii, şi la 
Adrian Alui Gheorghe scriitura se strădu- 
ieşte să facă din melancolie o vocaţie şi o 
voluptate, transformînd-o în principiu fast şi 
dezvoltind-o baroc. (...) Adrian Alui Gheor- 
ghe vine spre «complicitatea» sacră, mînat 
într-acolo de dialectica melancoliei, dar 
tratează fiorul întâlnirii ca pe o decădere în 
grotesc. (...) Dacă punem la socoteală că me- 
lancoliile lui Adrian Alui Gheorghe sînt 
arborescente, că ele sînt stimulate prin exas- 
perări şi reproduse într-o scriitură sarcastic- 
vivace, care se ambalează pe sine spre toren- 
țial, se poate zice, cu drept cuvânt, că poetul 
se înfrînează. (...) Poetul caută un ambalaj 
vandabil pentru mărfuri căzute în dizgrație. 
(...) E o poezie cu misiune, o poezie care n-a 
cedat“ - scrie Cistelecan. (R.R.) 


ADRIAN ALUI GHEORGHE 


"2 


POEZII ALESE 


POEZII ALESE 


POEZII ALESE 

lerodiacon Augustin Mâzgoiu 


Constantin Preda 





Dor... Strigătul din adîncuri 





Volumul 
de versuri al 
Părintelui Au- 
gustin Mâzgo- 
iu de la Mă- 
năstirea Cras- 
na - Prahova 
(apărut la Ed. 
Anco, 2006) 
este o binecu- 
vîntată ploaie 
de rugăciuni 
îndrăznețe. 
Autorul dialoghează cu Dumnezeu prin vers: la 
fiecare poem, Domnul îi răspunde prin bucuria şi 
întărirea sufletului. Dar dialogul acesta este în 
acelaşi timp şi scară, şi avertisment - date seme- 
nilor. Nu ca din partea unuia care se află deja în 
vârful scării, ci ca dinspre o conştiinţă trează şi o 
fire mult luptătoare cu sine în drumul spre mîn- 
tuire. Pentru a se exprima, Pr. Augustin a ales, în 
chip poate surprinzător pentru unii, versul alb. 
Bun cunoscător al Scripturilor şi un trăitor al 
ortodoxiei, Pr. Augustin debutează fără emoții şi 
fără ambiţii deşarte, cuprins de sentimentul 
împlinirii unei datorii. (H.B.) 


IERODIACON AUGUSTIN MÂZGOIU 











Cartea neamului lui lisus 
Hristos 


Tînărul doctor în teologie şi lector universi- 
tar Constantin Preda pune în evidență în acest 
volum (Ed. Institutului Biblic şi de Misiune al 
BOR, Bucureşti, 2006) însemnătatea textelor din 
primele capitole ale Evangheliilor după Ioan, 
Luca şi Matei din perspectiva teologiei narative. 
Şi reuşeşte să sublinieze mesajul specific al 
fiecărui evanghelist, fără să interpreteze un autor 
prin prisma viziunii teologice oferite de celălalte. 
Vasta sa analiză are drept scop să ne deschidă 
ochii asupra informaţiilor importante pe care 
Evangheliile ni le oferă despre originea divino- 
umană a Persoanei Mîntuitorul nostru isus Hris- 
tos. Profesorul Preda 
a pornit în acest de- 
mers de la constata- 
rea că fiecare evan- 
ghelist a cuprins nu- 
mai o parte din „lărgi- 
mea şi lungimea, înăl- 
țimea şi adîncimea“ 
revelaţiei desăvirşite 
prin lisus Hristos şi 
că, deci, numai puse cap la cap aceste părți 
formează întregul. (G.A.) 





Clara Cosmineanu și Silviu B. Moldovan 





Nicu Steinhardt în dosarele Securităţii: 1959 — 1989 


Corpul principal al cărții (Ed. Nemira, Bucureşti, 2005) cuprinde 


ISTORIE 


NICU STEINHARDT 


în dosarele Securităţii 
1959-1989 


le 








100 de documente selectate din cele 11 dosare, a câte 500 de file, 
întocmite de Securitate pe urmele lui Nicu Steinhardt - intelectual 
uriaş, trecut prin temniţele comuniste, convertit la ortodoxie şi 
călugărit înspre bătrîneţe. Volumul este deschis de prefața semnată 
de Toader Paleologu şi întregit de studiul introductiv al Clarei 
Cosmineanu - care, între altele, avertizează cititorul în legătură cu 
modul în care trebuie citite documentele. De exemplu, ne face atenți 
la unele note informative semnate de prieteni ai lui Steinhardt, care 
cedaseră la presiunile Securităţii, dar care de multe ori falsificau ade- 
vărul, ca să îl protejeze pe scriitorul-călugăr. Parcurgînd documen- 
tele Securităţii, ne dăm seama de uriaşul şi nemilosul sistem opresiv. 


În cazul lui Steinhardt au fost recrutaţi nu mai puţin de 70 de informatori, din toate mediile frecventate 
de acesta, inclusiv prieteni foarte buni. Unii dau informaţii inofensive - ca Alexandru Paleologu -, alții 
însă îl prigonesc în complicitate cu Securitatea - ca Ion Caraion, care a predat poliţiei politice un prim 
manuscris al Jurnalului fericirii, abia terminat de către Steinhardt. (N.T.) 

27% pentru ROST 


Dragi prieteni ai revistei ROST, vă rugăm să 
citiți mesajul de mai jos şi să-i daţi curs! Nu eo cerere 
de sponsorizare, ci un îndemn Ia a sprijini o organi- 
zaţiei culturală, nonprofit, neguvernamentală, baza- 
tă pe voluntariat şi dedicată binelui public. Cum? 
Simplu şi fără să cheltuiţi vreun leu din buzunarul 
propriu: prin direcționarea a 2% din impozitul pe 
venit, pe care oricum îl plătiți statului, către 
Asociaţia ROST. În fapt, cereți ca o parte din 
impozitul plătit să fie cheltuit în favoarea unei orga- 
nizaţii care face o lucrare ce vă reprezintă. 

După cum ştiti, principala activitate a Asociaţiei 
ROST este editarea revistei ROST (cultural, 
politic, religios). Mulți ne-ați scris că vă place această 
publicaţie, iar o parte dintre dumneavoastră v-aţi 
arătat ataşamentul faţă de ROST şi prin redi- 
recționarea a 1% din impozitul pe venit (atât era 
atunci procentajul permis) către Asociaţia Romfest 
XXI - căreia i-am schimbat numele în ROST. Vă 
mulțumim pentru aceasta. Anul acesta o puteți face 
din nou şi într-un cuantum mai mare. 

E bine să ştiţi că editarea revistei ROST este 
realizată prin efortul voluntar al unui grup de pre- 
oți, istorici, sociologi, medici, profesori, ziarişti, în 
covirşitoarea majoritate tineri. Nimeni nu este 
plătit. Singura noastră răsplată este munca bine 
făcută şi bucuria de a vedea că dumneavoastră, citi- 
torii, prețuiți această lucrare. Şi e normal să fie aşa, 
căci ROST nu este o afacere din care să câştige cine- 
va, ci un proiect cultural, menit unei resurecții 
morale şi spirituale a românilor. 

Sprijiniți revista ROST, pentru a devenit mai 
bună, mai consistentă şi pentru a rămîne inde- 
pendentă! 


Procedura 


Pentru a direcționa 2% din impozit către Aso- 
ciaţia ROST - şi implicit către revista ROST - 
urmați etapele de mai jos. 

e Notaţi datele de identificare ale organizaţiei 
noastre: 


Numele: Asociaţia ROST 

Codul unic de identificare (codul fiscal): 
12495302 

Contul bancar în format IBAN: 
RO82CECEIS0143R0L0000013 


e Dacă aveţi venituri de la un singur angajator 
(un loc de muncă şi un salariu), completaţi Cererea 
230, „Cerere privind destinaţia sumei reprezentind 
pînă la 2% din impozitul anual“ pe care o descărcați 
de pe site-ul asociaţiei noastre (www.romfest.org) 
sau de pe site-ul Ministerului Finanţelor. La 
Capitolul B veţi trece datele Asociaţiei ROST indi- 
cate mai sus. La rubrica „Suma“ treceţi suma 
reprezentind 2% din impozitul pe care îl datoraţi pe 
venit. Dacă nu ştiţi suma, lăsaţi rubrica liberă, căci va 
fi completată de Administraţia Financiară. 

Cereţi firmei/instituţiei unde sînteți angajaţi o 
copie după formularul 210 „Fişa Fiscală privind 
impozitul pe veniturile din salarii“. Anexaţi formu- 
larul la Cererea 230. 

Cele două documente se depun la registratura 
Administraţiei Financiare sau se trimit prin poştă, cu 
scrisoare recomandată. 

e Dacă anul trecut ați avut venituri din mai 
multe surse, utilizați Declaraţia 200, „Declaraţie spe- 
cială privind veniturile realizate“ (o veți primi acasă, 
prin poştă, de la Administraţia Financiară sau o 
puteţi descărca de pe site-ul Ministerului Finanţelor 
ori de pe site-ul www.romfest.org). La Capitolul III, 
„Destinația sumei reprezentând 2% din impozitul pe 
venitul anual datorat“, punctul 2, „Sponsorizare 
entitate nonprofit“ completaţi cu datele Asociaţiei 
ROST indicate mai sus. La rubrica „Suma“ puneţi 
echivalentul a 2% din impozitul pe venit datorat sau 
lăsați liber, căci va completa Administrația Financia- 
ră. Documentul se depune la registratura Adminis- 
traţiei Financiare sau se trimite prin poştă, cu scri- 
soare recomandată. 


Important! Data pînă la care trebuie să depu- 
neţi declaraţia pe venit este 15 mai 2006. 





Abonament 


Vă puteţi abona trimițind contravaloarea abonamentului prin mandat poştal (în care specificaţi citeţ numele, 
adresa completă, telefonul şi perioada de abonament) pe numele: Târziu Claudiu Richard, CP 27, Oficiul 
Poştal 23, Bucureşti sau achitînd contravaloarea abonamentului în contul nr. RO61CECEIS0143RON 0122556, 
deschis la CEC Iaşi pe numele Asociaţiei ROST, cod fiscal 12495302, după care veți trimite copia chitanţei şi o 
scrisoare în care solicitați abonamentul la CP 27, Oficiul Poştal 23, Bucureşti. 

Preţul unui abonament este 180.000 lei (18 lei noi) pentru 6 luni şi de 360.000 lei (36 lei noi) pentru un an. 
Pentru cei din străinătate abonamentul este de 50 euro/an în Europa şi 70 USD/an pentru celelalte continente. 


Nr. 1-— martie 2003, dedicat lui 
Nicu Steindhardt 
-— aprilie 2003, dedicat lui Mircea Eliade 
— mai 2003, dedicat lui Lucian Blaga 
— iunie 2003, dedicat lui 
Mihai Eminescu 
5 — iulie 2003, dedicat lui 
Nicolae Paulescu 
6 — august 2003, dedicat lui Sandu Tudor 
Nr. 7 — septembrie 2003, dedicat lui 
8 


PA 
= 
PUN 





Nae Ionescu 

— octombrie 2003, dedicat lui 

Valeriu Gafencu 

Nr. 9 — noiembrie 2003, dedicat părintelui 
Dumitru Stăniloae 

Nr. 10-11 — decembrie 2003, dedicat lui 
Vasile Băncilă 

Nr. 12 — februarie 2004, dedicat lui 
Nichifor Crainic 

Nr. 13 — martie 2004, dedicat lui 
Mircea Vulcănescu 

Nr. 14-15 — aprilie-mai 2004, dedicat lui 
Radu Gyr 

Nr. 16 — iunie 2004, dedicat lui Vintilă Horia 

Nr. 17 — iulie 2004, dedicat lui Ștefan cel Mare 


Radu Gyr j Nr. 18 — august 2004, dedicat lui 
| Ernest Bernea 
E E Nr. 19 — septembrie 2004, dedicat lui 


Constantin Noica 
Nr. 20 — octombrie 2004, dedicat 
Părintelui Arsenie Boca 
Nr. 21-22 — noiembrie-decembrie 2004, 
dedicat Părintelui Constantin Galeriu 
Nr. 23 — ianuarie 2005, dedicat lui 
Vasile Lovinescu 
Nr. 24 — februarie 2005, dedicat lui 
Octavian Goga 
Nr. 25-26 — martie-aprilie 2005, dedicat 


ni Părintelui Constantin Voicescu 
retete Al i a 
4 j 4 > 
| auzea iti octae ia 3 Nr. 28 — iunie 2005, dedicat 


Părintelui Arsenie Papacioc 
Nr. 29 — iulie 2005, dedicat 


Părintelui Zosim Oancea 
RO 5 MĂ RO 5 MI Nr. 30 — august 2005, dedicat lui 
Vasile Voiculescu 
Nr. 31 — septembrie 2005, dedicat 














= Părintelui Liviu Brânzaș 
Nr. 32 — octombrie 2005, dedicat lui 
. Aron Cotruş 
p DP > e d Nr. 33 — noiembrie 2005, dedicat 
un adevărat 1439! Părintelui Iustin Pârvu 


purtător de Hristos 


Nr. 34 — decembrie 2005, dedicat lui 
Paul Goma 

Nr. 35 — ianuarie 2006, dedicat lui 
Horia Bernea 

Nr. 36 — februarie 2006, dedicat lui 
Ioan Alexandru 

Nr. 37 — martie 2006, dedicat 
Părintelui Teofil 

Nr. 38 — aprilie 2006, dedicat 


Părintelui Calciu 
..c..ccocoooooooooooooooooooeoee 


Cei care doresc să-şi completeze colecția publicaţiei 
ROST pot trimite contravaloarea revistei (30.000 lei 
vechi/exemplar), prin mandat poştal, pe numele: Târziu 
Claudiu Richard, CP 27, OP 23, Bucureşti. 

Precizați pe mandatul poştal ce număr al revistei doriţi, 
în câte exemplare şi adresa dvs. 

Pentru informații sunați la tel.: 0740.103.621 



































